-----------------------------------------------------------------------
  8. การจัดการ

  -----------------------------------------------------------------------

การจัดการและการกำกับดูแลกิจการ

ปตท. ตระหนักเสมอว่า ผู้ถือหุ้นทุกท่านเป็นเจ้าของ ปตท. สิ่งที่จะทำให้ผู้ถือหุ้นไว้วางใจ
และมั่นใจในการลงทุนกับธุรกิจของ ปตท.
ก็คือการมีนโยบายหรือการดำเนินการที่รักษาสิทธิพื้นฐานที่ผู้ถือหุ้นพึงได้รับอย่างเป็นธรรมตามที่กฎหมายกำหนด
หรือกว่านั้น รวมถึงการจัดการที่เหมาะสม มีประสิทธิภาพ และเกิดประสิทธิผลที่ดีที่สุด
เป็นที่ยอมรับจากผู้ลงทุนและผู้เกี่ยวข้องทุกฝ่ายอยู่เสมอ

นับตั้งแต่แปลงสภาพเป็น บริษัท ปตท. จำกัด (มหาชน)
และกระจายหุ้นในตลาดหลักทรัพย์แห่งประเทศไทย ปลายปี 2544 ปตท.
ให้ความสำคัญในด้านการกำกับดูแลกิจการที่ดีมาโดยตลอด โดยกำหนดให้ ปตท.
“ต้องจัดทำนโยบายเกี่ยวกับจรรยาบรรณทางธุรกิจ
ตลอดจนจริยธรรมในการประกอบธุรกิจของคณะกรรมการ ผู้บริหารระดับสูง ฝ่ายจัดการ
และพนักงาน ตามระบบการกำกับดูแลกิจการที่ดี
เพื่อเป็นแนวทางปฏิบัติขององค์กรที่ได้มาตรฐานและเป็นแนวทางที่ถูกต้อง” ไว้ในข้อบังคับของบริษัท
ปตท. จำกัด (มหาชน) รวมทั้งได้กำหนดระเบียบบริษัทว่าด้วยการกำกับดูแลกิจการที่ดี
และจัดทำคู่มือหลักการกำกับดูแลกิจการที่ดีของ ปตท. และส่งมอบให้กรรมการ
ผู้บริหารและพนักงานทุกคน ลงนามรับทราบและถือปฏิบัติ เป็นครั้งแรกในปี 2544 และต่อมา
คณะกรรมการ ปตท. จัดให้มีการปรับปรุงอย่างต่อเนื่องอีกจำนวน 2 ฉบับ ในปี 2548 และ 2551
เพื่อให้มีความสอดคล้องตามหลักการกำกับดูแลกิจการที่ดีสำหรับบริษัทจดทะเบียน ปี 2549
ของตลาดหลักทรัพย์แห่งประเทศไทย และหลักการกำกับดูแลกิจการที่ดีสากลของ The
Organisation for Economic Co-Operation and Development (OECD Principles
of Corporate Governance) ในหลักการ 5 หมวด ได้แก่ สิทธิของผู้ถือหุ้น
การปฏิบัติต่อผู้ถือหุ้นอย่างเท่าเทียมกัน บทบาทของผู้มีส่วนได้ส่วนเสีย
การเปิดเผยข้อมูลและความโปร่งใส และความรับผิดชอบของคณะกรรมการ มาเป็นแนวทางหลัก
รวมทั้งเพิ่มเติมหัวข้อการเคารพสิทธิมนุษยชน การเคารพสิทธิในทรัพย์สินทางปัญญา
และการเคารพสิทธิของผู้บริโภค
เพื่อให้เหมาะสมกับสภาพแวดล้อมทางธุรกิจและกฎหมายที่เปลี่ยนแปลงไป ทั้งนี้
คู่มือดังกล่าวมีสถานะเป็นประมวลจริยธรรมตามรัฐธรรมนูญแห่งราชอาณาจักรไทย พ.ศ. 2550 และ
ปตท. ได้เผยแพร่คู่มือการกำกับดูแลกิจการที่ดีและจรรยาบรรณในการดำเนินธุรกิจของบริษัท ปตท.
จำกัด (มหาชน) ฉบับปรับปรุง ครั้งที่ 2 บนระบบเครือข่าย PTT Intranet และบน เว็บไซท์
ของ ปตท. โดยสรุปสาระสำคัญการดำเนินการด้านการกำกับดูแลกิจการเป็น ดังนี้

8.1. สิทธิของผู้ถือหุ้น

ในฐานะเจ้าของบริษัท ผู้ถือหุ้นย่อมมีสิทธิกำหนดทิศทางการดำเนินธุรกิจของบริษัท
หรือตัดสินใจในเรื่องที่มีผลกระทบอย่างมีนัยสำคัญต่อบริษัท
การประชุมผู้ถือหุ้นจึงเป็นเวทีสำคัญสำหรับผู้ถือหุ้นในการแสดงความคิดเห็น ติดต่อซักถาม
และพิจารณาลงคะแนนเสียงชี้ขาด และคัดเลือกคณะกรรมการเพื่อทำหน้าที่กำกับดูแลบริษัทแทนผู้ถือหุ้น

ดังนั้นผู้ถือหุ้นจึงมีสิทธิโดยชอบที่จะเข้าร่วมประชุมผู้ถือหุ้น มีเวลาเพียงพอสำหรับการพิจารณา
และรับทราบผลการประชุม

 8.1.1 กำหนดการจัดประชุมผู้ถือหุ้น

ปตท. ได้กำหนดให้มีการประชุมสามัญผู้ถือหุ้นปีละครั้ง ภายในเวลาไม่เกิน 4
เดือนนับแต่วันสิ้นสุดรอบปีบัญชีของ ปตท.
และในกรณีที่มีความจำเป็นเร่งด่วนต้องเสนอวาระเป็นกรณีพิเศษซึ่งเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้น
หรือเกี่ยวข้องกับเงื่อนไขหรือกฎเกณฑ์ กฎหมาย ที่ใช้บังคับที่ต้องได้รับการอนุมัติจากผู้ถือหุ้นแล้ว
บริษัทจะเรียกประชุมวิสามัญผู้ถือหุ้นเป็นกรณีไป

ทั้งนี้ในปี 2553 ปตท. ได้จัดการประชุมสามัญผู้ถือหุ้นในวันที่ 9 เมษายน 2553 ณ ห้องเพลนารี
1-3 ศูนย์ประชุมแห่งชาติสิริกิติ์ เขตคลองเตย กรุงเทพฯ และในระหว่างปี
ไม่มีการเรียกประชุมวิสามัญผู้ถือหุ้น

 8.1.2 การแจ้งเชิญประชุมล่วงหน้า

เมื่อคณะกรรมการ ปตท. มีมติให้มีการจัดการประชุมผู้ถือหุ้น ปตท.
จะดำเนินการเปิดเผยมติการประชุม วันประชุม
และระเบียบวาระการประชุมโดยละเอียดล่วงหน้าโดยการแจ้งข่าวประกาศในเว็บไซท์ของตลาดหลักทรัพย์แห่งประเทศไทยเพื่อให้ผู้ถือหุ้นทราบล่วงหน้าก่อนการจัดส่งหนังสือเชิญประชุม

ปตท. ได้มอบหมายให้ บริษัท ศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหลักทรัพย์ของ ปตท.
เป็นผู้ดำเนินการจัดส่งหนังสือเชิญประชุมที่มีรายละเอียดวาระการประชุม/
ข้อมูลประกอบที่สำคัญและจำเป็นสำหรับการตัดสินใจ/ ความเห็นของคณะกรรมการ/
รายงานการประชุมที่ผ่านมามีรายละเอียดครบถ้วน/
รายงานประจำปีพร้อมทั้งเอกสารประกอบการประชุม/ เอกสารที่ต้องใช้ในการมอบฉันทะ
และระบุวิธีการใช้ไว้ชัดเจน โดยจัดส่งให้ผู้ถือหุ้นล่วงหน้ามากกว่า 14 วันก่อนวันประชุมผู้ถือหุ้น
และได้ทำการประกาศลงในหนังสือพิมพ์รายวันทั้งฉบับภาษาไทยและภาษาอังกฤษ อย่างละ 1 ฉบับ
ติดต่อกันต่อเนื่องฉบับละ 3 วัน ก่อนวันประชุม 3 วัน
เพื่อบอกกล่าวเรียกประชุมผู้ถือหุ้นเป็นการล่วงหน้าเพียงพอสำหรับการเตรียมตัวก่อนมาเข้าร่วมประชุม

ทั้งนี้ในการประชุมสามัญผู้ถือหุ้น
ปตท.ได้นำข้อมูลหนังสือเชิญประชุมผู้ถือหุ้นและเอกสารประกอบเปิดเผยใน เว็บไซท์ ของ ปตท.
ล่วงหน้าก่อนวันประชุม 30 วัน

 8.1.3 การดำเนินการประชุมผู้ถือหุ้น

ก่อนเริ่มการประชุมผู้ถือหุ้นแต่ละครั้ง ประธานที่ประชุมจะแนะนำคณะกรรมการ คณะผู้บริหาร
ผู้สอบบัญชีของบริษัท และที่ปรึกษากฎหมายซึ่งทำหน้าที่เป็นคนกลางให้ที่ประชุมรับทราบ
แล้วจึงชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของ
ปตท. รวมถึงการใช้สิทธิออกเสียงลงคะแนนในแต่ละวาระอย่างชัดเจน
และเมื่อมีการให้ข้อมูลตามระเบียบวาระแล้ว
ประธานฯจะเปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ
ถามคำถามในแต่ละวาระ และให้เวลาอภิปรายอย่างเหมาะสมเพียงพอ จากนั้นประธานฯ
และผู้บริหารจะตอบข้อซักถามอย่างชัดเจน ตรงประเด็น และให้ความสำคัญกับทุกคำถาม
แล้วจึงให้ที่ประชุมออกเสียงลงมติในวาระนั้นๆ
สำหรับวาระการเลือกตั้งกรรมการประธานจะดำเนินการให้ผู้ถือหุ้นลงมติเป็นรายบุคคล

ประธานฯ จะดำเนินการประชุมตามลำดับวาระการประชุม
และไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า
เว้นแต่ที่ประชุมจะมีมติให้เปลี่ยนลำดับระเบียบวาระด้วยคะแนนเสียงไม่น้อยกว่าสองในสามของจำนวนผู้ถือหุ้นซึ่งเข้าร่วมประชุม
หรือผู้ถือหุ้นซึ่งถือหุ้นรวมกันไม่น้อยกว่าหนึ่งในสามของจำนวนหุ้นที่จำหน่ายได้ทั้งหมดอาจขอให้ที่ประชุมพิจารณาเรื่องอื่นนอกจากที่กำหนดไว้ในหนังสือนัดประชุม
เมื่อที่ประชุมได้พิจารณาระเบียบวาระที่กำหนดไว้เป็นที่เรียบร้อยแล้ว ตามที่กำหนดไว้ในข้อบังคับของ
ปตท. ทั้งนี้ในการประชุมผู้ถือหุ้นสามัญประจำปี 2553 ไม่มีการเปลี่ยนลำดับระเบียบวาระ
และไม่มีการขอให้ที่ประชุมพิจารณาเรื่องอื่นที่ไม่ได้กำหนดไว้ในที่ประชุมอย่างใด

อนึ่งในการประชุมทุกครั้งจะมีการจดบันทึกรายงานการประชุมอย่างถูกต้องครบถ้วน
และสรุปด้วยการลงมติพร้อมกับนับคะแนนเสียง
ซึ่งรวมระยะเวลาที่ใช้ในการประชุมผู้ถือหุ้นแต่ละครั้งประมาณ 3 - 4 ชั่วโมง
ทั้งนี้ในการประชุมผู้ถือหุ้นสามัญประจำปี 2553 ได้กำหนดการประชุมเวลา 09.30 น.
โดยเริ่มรับลงทะเบียนเวลา 07.30 น. และเลิกประชุมเวลา 13.11 น.
โดยมีผู้เข้าร่วมการประชุมดังต่อไปนี้

+------------------------+---------------------------------------------+
| กรรมการบริษัท            |                                             |
+------------------------+---------------------------------------------+
| 1.  นายณอคุณ สิทธิพงศ์     | ประธานกรรมการ ปตท.                          |
+------------------------+---------------------------------------------+
| 2.  นายจักรมณฑ์ ผาสุกวนิช  | กรรมการอิสระ / ประธานกรรมการตรวจสอบ /        |
|                        | ประธานกรรมการสรรหา                          |
+------------------------+---------------------------------------------+
| 3.  คุณพรทิพย์ จาละ       | กรรมการอิสระ / กรรมการตรวจสอบ                |
+------------------------+---------------------------------------------+
| 4.  นายชัยเกษม นิติสิริ     | กรรมการอิสระ / ประธานกรรมการกำกับดูแลกิจการที่ดี   |
+------------------------+---------------------------------------------+
| 5.  นายจุลยุทธ หิรัณยะวสิต  | กรรมการอิสระ / กรรมการตรวจสอบ / กรรมการสรรหา |
+------------------------+---------------------------------------------+
| 6.  นายสุรชัย ภู่ประเสริฐ   | กรรมการอิสระ / กรรมการกำหนดค่าตอบแทน          |
+------------------------+---------------------------------------------+
| 7.  นางเบญจา หลุยเจริญ   | กรรมการ                                     |
+------------------------+---------------------------------------------+
| 8.  นายนริศ ชัยสูตร       | กรรมการ                                     |
+------------------------+---------------------------------------------+
| 9.  นายอนุวัฒน์ เมธีวิบูลวุฒิ  | กรรมการอิสระ                                 |
+------------------------+---------------------------------------------+
| 10. นายสุรพล นิติไกรพจน์   | กรรมการอิสระ / กรรมการกำกับดูแลกิจการที่ดี         |
+------------------------+---------------------------------------------+
| 11. นายวัชรกิติ วัชโรทัย    | กรรมการอิสระ / กรรมการกำกับดูแลกิจการที่ดี         |
+------------------------+---------------------------------------------+
| 12. นายพิชัย ชุณหวชิร      | กรรมการ                                     |
+------------------------+---------------------------------------------+
| 13. นายประเสริฐ บุญสัมพันธ์ | กรรมการและเลขานุการคณะกรรมการ /              |
|                        | ประธานเจ้าหน้าที่บริหารและกรรมการผู้จัดการใหญ่       |
+------------------------+---------------------------------------------+
| ผู้บริหาร                 |                                             |
+------------------------+---------------------------------------------+
| 1.  นายเทวินทร์ วงศ์วานิช  | ประธานเจ้าหน้าที่บริหารการเงิน                    |
+------------------------+---------------------------------------------+
| 2.  นายปรัชญา ภิญญาวัธน์   | ประธานเจ้าหน้าที่ปฏิบัติการ กลุ่มธุรกิจปิโตรเลียมขั้นปลาย  |
+------------------------+---------------------------------------------+
| 3.  นายอรรถพล ฤกษ์พิบูลย์  | เลขานุการบริษัท                                |
+------------------------+---------------------------------------------+
| รวมทั้งยังมีผู้บริหารร        |                                             |
| ะดับรองกรรมการผู้จัดการใหญ่ |                                             |
| ผู้ช่วยกรรมการผู้จัดการใหญ่   |                                             |
| ของหน่วยธุรกิจ            |                                             |
| จำนวนหลายท่าน           |                                             |
| เข้าร่ว                  |                                             |
| มประชุมและตอบข้อซักถามด้วย |                                             |
+------------------------+---------------------------------------------+
| ผู้สอบบัญชี                |                                             |
+------------------------+---------------------------------------------+
| 1.  นางชลาลัย สุขสถิต     | สำนักงานการตรวจเงินแผ่นดิน                      |
+------------------------+---------------------------------------------+
| 2.  นางมยุรีย์ จันทะมาตย์   | สำนักงานการตรวจเงินแผ่นดิน                      |
+------------------------+---------------------------------------------+
| 3.  นางสาวพิสมัย         | สำนักงานการตรวจเงินแผ่นดิน                      |
|     แฉล้มเขตต์           |                                             |
+------------------------+---------------------------------------------+
| 4.  นางสาวจินตนา ฉายากุล | สำนักงานการตรวจเงินแผ่นดิน                      |
+------------------------+---------------------------------------------+
| ที่ปรึกษากฎหมาย           |                                             |
| (ทำหน้าที่ตรวจ            |                                             |
| สอบและการลงคะแนนเสียงกร |                                             |
| ณีมีข้อโต้แย้งตลอดการประชุม) |                                             |
+------------------------+---------------------------------------------+
| 1.  นายวิศิษย์ศักดิ์ อรุณสุรัตน์ | บริษัท วีระวงศ์ ชินวัตร และเพียงพนอ จำกัด           |
+------------------------+---------------------------------------------+
| 2.  นายอัครพล           | บริษัท อัลเลนแอนด์โอเวอรี่ (ไทยแลนด์) จำกัด         |
|     พิเชษฐวณิชย์โชค       |                                             |
+------------------------+---------------------------------------------+
| 3.  นางมนัญญา ธิตินันทวรรณ | บริษัท อัลเลนแอนด์โอเวอรี่ (ไทยแลนด์) จำกัด         |
+------------------------+---------------------------------------------+
| ผู้ถือหุ้น (ณ ตอนปิดประชุม)   |                                             |
+------------------------+---------------------------------------------+
| มีผู้ถือหุ้นมาประชุมรวมทั้งสิ้น   |                                             |
| 4,357 ราย              |                                             |
| โดยมาประชุมด้วยตนเอง     |                                             |
| 2,797 ราย และรับมอบฉันทะ |                                             |
| 1,560 ราย              |                                             |
|                        |                                             |
| รวมเป็นจำนวนหุ้นทั้งสิ้น      |                                             |
| 2,383,437,384 หุ้น       |                                             |
| คิดเป็นร้อยละ 84.07       |                                             |
| ของจำ                  |                                             |
| นวนหุ้นที่จำหน่ายได้แล้วทั้งหมด |                                             |
+------------------------+---------------------------------------------+

 8.1.4 แนวปฏิบัติเกี่ยวกับความขัดแย้งของผลประโยชน์สำหรับการประชุม

คู่มือการกำกับดูแลกิจการที่ดีของ ปตท. กำหนดให้กรรมการ ผู้บริหาร
และพนักงานทุกคนจัดทำรายงานความขัดแย้งของผลประโยชน์ทั้งที่เป็นแบบรายงานประจำปี
และแบบรายงานใหม่ระหว่างปีกรณีมีการเปลี่ยนแปลง และในการประชุมใดๆ ผู้มีส่วนได้ส่วนเสีย
หรือมีผลประโยชน์ที่ขัดแย้งกับ ปตท.
จะต้องแจ้งให้ที่ประชุมทราบและไม่ร่วมพิจารณาหรืองดออกเสียงในเรื่องนั้นๆ

ในการประชุมผู้ถือหุ้น หากกรรมการท่านใดมีส่วนได้ส่วนเสีย หรือมีส่วนเกี่ยวข้องในวาระใด
กรรมการท่านนั้นจะแจ้งต่อที่ประชุมเพื่อขอไม่ร่วมประชุมและงดออกเสียงในวาระนั้นๆ

 8.1.5 การเปิดเผยผลการประชุมผู้ถือหุ้น

ปตท. จะจัดส่งรายงานสรุปผลการลงมติในที่ประชุมผู้ถือหุ้นให้ตลาดหลักทรัพย์ฯ
และคณะกรรมการตลาดหลักทรัพย์ภายใน 1 วันหลังจากเสร็จสิ้นการประชุม
และจะจัดส่งรายงานการประชุมผู้ถือหุ้น ซึ่งจดบันทึกรายงานการประชุมและบันทึกการออกเสียง
รวมทั้งข้อซักถามของผู้ถือหุ้นในแต่ละวาระอย่างละเอียดให้ตลาดหลักทรัพย์ฯ
และคณะกรรมการตลาดหลักทรัพย์ภายในกำหนด 14 วัน รวมถึงเผยแพร่รายงานการประชุม วีดีทัศน์
ภาพ และเสียงของการประชุมบนเว็บไซท์ของ ปตท.

8.2. การปฏิบัติต่อผู้ถือหุ้นอย่างเท่าเทียมกัน 

แม้ว่าผู้ถือหุ้นแต่ละรายจะถือหุ้นในจำนวนที่ไม่เท่ากัน มีสิทธิออกเสียงไม่เท่ากันตามจำนวนหุ้นที่ถือ
แต่มิได้หมายความว่าการมีสิทธิพื้นฐานในฐานะผู้ถือหุ้นจะแตกต่างกัน ปตท.
จึงปฏิบัติต่อผู้ถือหุ้นอย่างเท่าเทียมกัน โดยไม่คำนึงถึงเพศ อายุ เชื้อชาติ สัญชาติ ศาสนา ความเชื่อ
ฐานะทางสังคม ความพิการ หรือความคิดเห็นทางการเมือง
และแม้ผู้ถือหุ้นจะไม่สามารถเข้าร่วมประชุมด้วยเหตุไม่สะดวกประการใด
ผู้ถือหุ้นย่อมมีสิทธิมอบฉันทะให้บุคคลอื่นเข้าร่วมประชุมแทนได้

 8.2.1 การเสนอวาระการประชุมเพิ่มเติมและเสนอชื่อบุคคลเพื่อแต่งตั้งเป็นกรรมการ

ปตท. กำหนดหลักเกณฑ์การให้สิทธิผู้ถือหุ้นส่วนน้อยเสนอวาระการประชุมฯ
และ/หรือชื่อบุคคลเพื่อแต่งตั้งเป็นกรรมการล่วงหน้าให้คณะกรรมการ ปตท.
พิจารณากำหนดเป็นระเบียบวาระการประชุมสามัญผู้ถือหุ้น
เพื่อให้โอกาสผู้ถือหุ้นมีส่วนร่วมในการกำกับดูแลบริษัท
และการคัดสรรบุคคลที่มีคุณสมบัติเหมาะสมและปฏิบัติหน้าที่ได้อย่างมีประสิทธิภาพเพื่อประโยชน์สูงสุดของผู้ถือหุ้นและผู้มีส่วนได้ส่วนเสียทุกฝ่าย
โดยให้สิทธิผู้ถือหุ้นท่านเดียว หรือหลายท่านที่มีหุ้นรวมกันไม่น้อยกว่า 100,000
หุ้นเสนอวาระการประชุมหรือเสนอชื่อบุคคลที่มีความเหมาะสมเข้าดำรงตำแหน่งกรรมการ ปตท.
ก่อนการประชุมสามัญผู้ถือหุ้นประจำปีในช่วงไตรมาสสุดท้ายของปี

สำหรับการประชุมสามัญผู้ถือหุ้นประจำปี 2554 ปตท.
ได้นำหลักเกณฑ์ดังกล่าวเผยแพร่บนเว็บไซท์ของ ปตท.
และแจ้งข่าวประกาศในเว็บไซท์ของตลาดหลักทรัพย์แห่งประเทศไทยตั้งแต่วันที่ 28 ตุลาคม 2553
จนถึงวันที่ 31 ธันวาคม 2553 เพื่อให้ผู้ถือหุ้นเสนอวาระการประชุมฯ
และ/หรือชื่อบุคคลเพื่อแต่งตั้งเป็นกรรมการล่วงหน้า อย่างไรก็ตาม
ไม่มีผู้ถือหุ้นเสนอวาระการประชุม
และไม่มีการเสนอชื่อบุคคลสมัครเป็นกรรมการในระยะเวลาดังกล่าว

 8.2.2 การอำนวยความสะดวกแก่ผู้ถือหุ้นในการประชุมผู้ถือหุ้น

ในการจัดการประชุมผู้ถือหุ้นฯ ปตท. ได้อำนวยความสะดวกให้กับผู้ถือหุ้นทุกราย
ด้วยการจัดให้มีเจ้าหน้าที่คอยดูแล ต้อนรับ ให้ความสะดวกอย่างเพียงพอ
มีการคัดเลือกสถานที่ประชุมที่สามารถอำนวยความสะดวกให้กับผู้สูงอายุและผู้พิการที่ใช้รถเข็น
การจัดห้องประชุมสำรองและระบบการถ่ายทอดสัญญาณโต้ตอบระหว่างห้องประชุม
การเตรียมการรักษาความปลอดภัยและแผนรับมือกรณีเกิดเหตุฉุกเฉินให้กับผู้เข้าร่วมการประชุม
การเปิดบริการตรวจรับเอกสารลงทะเบียนล่วงหน้า 1 วัน
การจัดเจ้าหน้าที่ให้บริการถ่ายเอกสารและตรวจสอบความถูกต้องของเอกสาร
การเปิดรับลงทะเบียนก่อนเวลาประชุม 2 ชั่วโมง
การขยายระยะเวลารับลงทะเบียนจนถึงระยะเวลาก่อนการพิจารณาวาระการประชุมสุดท้าย
การใช้ระบบ Barcode ในการลงทะเบียนเพื่อความสะดวกรวดเร็ว
และการจัดให้มีการเลี้ยงรับรองสำหรับผู้ถือหุ้นที่มาร่วมประชุม

แม้ผู้ถือหุ้นส่วนใหญ่ที่มาเข้าร่วมการประชุมสามัญประจำปีของ ปตท. เป็นคนไทย
และดำเนินการประชุมผู้ถือหุ้นเป็นภาษาไทย ปตท. จัดทำเอกสารประกอบการประชุมผู้ถือหุ้น
และเอกสารอื่นที่เกี่ยวข้องเป็น 2 ภาษาคือภาษาไทยและภาษาอังกฤษ
สำหรับผู้ถือหุ้นชาวไทยและชาวต่างชาติ จัดทำเว็บไซท์ของ ปตท. เป็น 2 ภาษา
รวมทั้งจัดให้มีพนักงานที่มีความเชี่ยวชาญทางภาษาคอยให้ความสะดวกในการประชุมผู้ถือหุ้น
และในกรณีที่มีผู้ถือหุ้นที่ไม่สามารถสื่อสารเป็นภาษาไทยซักถามข้อสงสัยหรืออภิปรายในที่ประชุมผู้ถือหุ้น
ปตท. จะจัดให้มีการสื่อสารที่เหมาะสมและมีการแปลเป็นภาษาไทยทั้งคำถาม
และคำตอบสำหรับผู้เข้าร่วมประชุมท่านอื่นในที่ประชุมเพื่อรักษาประโยชน์
และอำนวยความสะดวกในการสื่อสารสำหรับผู้ถือหุ้นชาวต่างชาติ

 8.2.3 การมอบฉันทะ

เพื่อรักษาสิทธิให้ผู้ถือหุ้นที่ไม่สะดวกเข้าประชุมด้วยตนเอง
ผู้ถือหุ้นสามารถมอบฉันทะให้ผู้อื่นหรือกรรมการอิสระของ ปตท.
ท่านใดท่านหนึ่งจากกรรมการอิสระที่เข้าร่วมประชุมทั้งหมด ซึ่ง ปตท.
จะระบุรายชื่อไว้ในหนังสือมอบฉันทะตามแบบที่กระทรวงพาณิชย์กำหนดเพื่อให้เป็นผู้เข้าประชุมและออกเสียงลงมติแทนผู้ถือหุ้นได้โดยไม่มีเงื่อนไข
ทั้งนี้ในกรณีที่ผู้ถือหุ้นมอบฉันทะให้กับผู้อื่น ปตท.
จะให้สิทธิและปฏิบัติต่อผู้รับมอบฉันทะเสมือนเป็นผู้ถือหุ้นท่านหนึ่ง นอกจากนี้ ปตท.
ได้เปิดเผยแบบหนังสือมอบฉันทะที่แนบ พร้อมทั้งรายละเอียด และขั้นตอนต่างๆบน เว็บไซท์ของ
ปตท. ล่วงหน้าก่อนวันประชุม 30 วัน โดยผู้ถือหุ้นสามารถสอบถามได้ทั้งทางโทรศัพท์
หรือช่องทางอื่นๆ

8.3. บทบาทต่อผู้มีส่วนได้ส่วนเสีย 

ปตท. ได้ให้ความสำคัญในการดูแลและคำนึงถึงผู้มีส่วนได้ส่วนเสียทุกกลุ่ม
ทั้งภายในและภายนอกบริษัท รวมถึงความรับผิดชอบต่อสังคมและสิ่งแวดล้อม
โดยแบ่งกลุ่มผู้มีส่วนได้ส่วนเสียของ ปตท. ออกเป็น 6 กลุ่ม
และกำหนดพันธกิจเป็นเป้าหมายในการตอบสนองความต้องการของผู้มีส่วนได้ส่วนเสียในแต่ละกลุ่มไว้ดังนี้

ต่อประเทศ สร้างความมั่นคงด้านพลังงานในระยะยาว โดยการจัดหาพลังงานในปริมาณที่เพียงพอ
มีคุณภาพได้มาตรฐาน และราคาเป็นธรรม เพื่อเสริมสร้างการเติบโตทางเศรษฐกิจ

ต่อสังคมชุมชน เป็นองค์กรที่ดีของสังคม
ดำเนินธุรกิจที่มีการบริหารจัดการผลกระทบต่อสิ่งแวดล้อมตามมาตรฐานสากล
และมีส่วนร่วมในการพัฒนาคุณภาพชีวิตที่ดีแก่สังคมชุมชน

ต่อผู้ถือหุ้น ดำเนินธุรกิจเชิงพาณิชย์ สามารถสร้างผลตอบแทนที่ดี
และมีการขยายธุรกิจให้เติบโตต่อเนื่องอย่างยั่งยืน

ต่อลูกค้า สร้างความพึงพอใจและความผูกพันแก่ลูกค้า
โดยผ่านการนำเสนอผลิตภัณฑ์และบริการที่มีคุณภาพในระดับมาตรฐานสากล ด้วยราคาเป็นธรรม

ต่อคู่ค้า ดำเนินธุรกิจร่วมกันบนพื้นฐานของความเป็นธรรม มุ่งสร้างความไว้วางใจ
ความสัมพันธ์และความร่วมมือที่ดี
เพื่อพัฒนาศักยภาพและประสิทธิภาพในการดำเนินธุรกิจร่วมกันในระยะยาว

ต่อพนักงาน สนับสนุนการพัฒนาความสามารถการทำงานระดับมืออาชีพอย่างต่อเนื่อง
ให้ความมั่นใจในคุณภาพชีวิตการทำงานของพนักงานทัดเทียมบริษัทชั้นนำ
เพื่อสร้างความผูกพันต่อองค์กร

8.3.1 การปฏิบัติต่อผู้มีส่วนได้ส่วนเสียทั้ง 6 กลุ่ม

8.3.1.1 ประเทศ 

  ในฐานะรัฐวิสาหกิจที่ทำหน้าที่เป็นบริษัทพลังงานแห่งชาติ ปตท.
  เป็นผู้จัดหาทรัพยากรธรรมชาติรายใหญ่เพื่อตอบสนองความต้องการทางด้านพลังงานของประเทศอย่างเพียงพอ
  และตอบสนองนโยบายภาครัฐในการวิจัย พัฒนา ผลิต
  และจัดจำหน่ายพลังงานทางเลือกและพลังงานสะอาดเพื่อลดการพึ่งพาการนำเข้าทรัพยากรจากต่างประเทศ
  สร้างรายได้ให้ภาครัฐซึ่งเป็นผู้ถือหุ้นรายใหญ่เพื่อนำไปใช้ในการพัฒนาประเทศ
  และเป็นผู้นำในการพัฒนาพลังงานทดแทน

  ปตท. ดำเนินธุรกิจการจัดหา ขนส่ง จัดจำหน่าย โรงแยกก๊าซธรรมชาติ
  และลงทุนในสถานีบริการ NGV
  รวมทั้งธุรกิจที่ใช้ประโยชน์และสร้างมูลค่าเพิ่มให้กับก๊าซธรรมชาติผ่านบริษัทในกลุ่ม ปตท.
  โดยการจัดหาก๊าซธรรมชาติครอบคลุมการจัดหาจากแหล่งในประเทศ
  นำเข้าจากประเทศเพื่อนบ้าน และในรูปของก๊าซธรรมชาติเหลวหรือ Liquefied Natural
  Gas (LNG) ในอนาคต เพื่อให้เพียงพอกับความต้องการใช้ โดยในปี 2553 ปตท.
  จัดหาก๊าซธรรมชาติจากแหล่งในประเทศเพิ่มขึ้นเพื่อรองรับความต้องการทั้งในภาคไฟฟ้า
  อุตสาหกรรม และขนส่ง
  มีการปรับปรุงประสิทธิภาพของโรงแยกก๊าซธรรมชาติเพื่อเพิ่มกำลังการแยกก๊าซธรรมชาติและการผลิตผลิตภัณฑ์จากโรงแยกก๊าซธรรมชาติเพื่อสร้างมูลค่าเพิ่มและเป็นวัตถุดิบในอุตสาหกรรมต่อเนื่อง

  ปตท. จัดจำหน่ายผลิตภัณฑ์ปิโตรเลียม ได้แก่ น้ำมันเชื้อเพลิง ก๊าซปิโตรเลียมเหลว
  ผลิตภัณฑ์น้ำมันหล่อลื่นและผลิตภัณฑ์อื่นๆ ผ่านช่องทางการจัดจำหน่าย 2 ช่องทางหลัก คือ
  ตลาดค้าปลีก โดยจัดจำหน่ายผ่านสถานีบริการน้ำมัน ปตท.
  ซึ่งได้พัฒนาเป็นสถานีบริการที่ทันสมัยแบบครบวงจร และตลาดพาณิชย์
  โดยจัดจำหน่ายผ่านกลุ่มลูกค้าราชการ รัฐวิสาหกิจ อุตสาหกรรม สายการบิน เรือขนส่ง
  เรือประมง โรงบรรจุก๊าซ ร้านค้าก๊าซ และจัดจำหน่ายผลิตภัณฑ์ไปยังตลาดต่างประเทศ โดยในปี
  2553 ปตท. จำหน่ายน้ำมันเชื้อเพลิงกว่า 13,925 ล้านลิตร
  และมีการส่งเสริมการใช้เชื้อเพลิงชีวภาพทั้งแก๊สโซฮอล์เพื่อทดแทนน้ำมันเบนซินและไบโอดีเซลเพื่อทดแทนน้ำมันดีเซลอย่างต่อเนื่อง

  นอกจากนี้ ปตท. ยังมีการลงทุนในธุรกิจสำรวจและผลิต ธุรกิจโรงกลั่นน้ำมัน
  และธุรกิจปิโตรเคมีผ่านบริษัทในเครือโดยมีวัตถุประสงค์ในการสร้างความมั่นคงทางด้านพลังงาน
  และเป็นการใช้ทรัพยากรธรรมชาติให้เกิดประโยชน์สูงสุดอันมีส่วนสำคัญในการพัฒนาเศรษฐกิจของประเทศ

  อนึ่ง ข้อมูลการดำเนินการในปี 2553 ในเรื่องดังกล่าวและในธุรกิจอื่นที่เกี่ยวข้อง
  ปรากฏอยู่ในหัวข้อ “ผลการดำเนินงานปี 2553”

8.3.1.2 สังคม ชุมชน

  ปตท. ดำเนินธุรกิจโดยปฏิบัติตามกฎหมาย กฎระเบียบของหน่วยงานกำกับดูแลอย่างเคร่งครัด
  มีการจัดการด้านพลังงาน ปิโตรเลียมอย่างมืออาชีพ ใช้ทรัพยากรธรรมชาติให้เกิดประโยชน์สูงสุด
  มีแผนจัดการเหตุฉุกเฉินและสภาวะวิกฤติ
  รวมทั้งนำมาตรฐานคุณภาพสากลทั้งในประเทศและต่างประเทศด้านความปลอดภัย อาชีวอนามัย
  และสิ่งแวดล้อมมาใช้ในการบริหารจัดการ
  ตลอดจนส่งเสริมกิจกรรมทางสังคมในการรักษาสิ่งแวดล้อมและพัฒนาคุณภาพชีวิตของคนในชุมชนตามหลักการพัฒนาอย่างยั่งยืน
  โดยมีการกำหนดหน่วยงานรับผิดชอบอย่างชัดเจน และสนับสนุนให้บริษัทในกลุ่ม ปตท.
  ปฏิบัติตามอย่างเคร่งครัด

  ปตท. แต่งตั้งคณะกรรมการนโยบายความรับผิดชอบต่อสังคมของกลุ่ม ปตท.
  โดยมีผู้ช่วยกรรมการผู้จัดการใหญ่สื่อสารองค์กรและกิจการเพื่อสังคมเป็นประธาน
  และฝ่ายกิจการเพื่อสังคมเป็นหน่วยงานรับผิดชอบและแต่งตั้งคณะกรรมการนโยบายคุณภาพ
  ความปลอดภัย อาชีวอนามัย และสิ่งแวดล้อมของกลุ่ม ปตท.
  โดยมีรองกรรมการผู้จัดการใหญ่ทรัพยากรบุคคลและศักยภาพองค์กรเป็นประธาน
  และฝ่ายความมั่นคง ความปลอดภัย อาชีวอนามัย และสิ่งแวดล้อมเป็นหน่วยงานรับผิดชอบ
  เพื่อกำหนดแผนการดำเนินงานให้ดำเนินไปในทิศทางเดียวกันทั้งกลุ่ม ปตท.

  ปี 2552 และปี 2553 ปตท. ได้จัดทำแนวทางการดำเนินงานด้านความรับผิดชอบต่อสังคมกลุ่ม
  ปตท. และได้นำไปปฏิบัติในพื้นที่อาสานำร่อง
  โดยทำการประเมินความสอดคล้องของการดำเนินงานจริงเทียบกับกรอบการดำเนินงานด้านความรับผิดชอบต่อสังคม
  (Gap Assessment) ซึ่งผลที่ได้จะเป็นข้อมูลในการจัดทำแผนการดำเนินงานทั่วทั้งองค์กรต่อไป
  และเพื่อแสดงถึงความรับผิดชอบต่อผู้มีส่วนได้ส่วนเสียและสังคม
  ควบคู่ไปกับการเสริมสร้างประสิทธิภาพและการเติบโตทางธุรกิจ
  รวมทั้งการเตรียมความพร้อมเข้าสู่มาตรฐานสากล ปตท.
  จึงสนับสนุนให้โรงแยกก๊าซธรรมชาติขนอม
  เข้าร่วมโครงการและได้รับการรับรองการปฏิบัติตามเกณฑ์มาตรฐานความรับผิดชอบของผู้ประกอบการอุตสาหกรรมต่อสังคม
  ของกรมโรงงานอุตสาหกรรม กระทรวงอุตสาหกรรม (Standard for Corporate Social
  Responsibility-Department of Industrial Work: CSR-DIW)
  หลังจากที่โรงแยกก๊าซธรรมชาติระยองได้รับการรับรองไปแล้วในปี 2551

  ปตท.
  ยังได้มีคำสั่งแต่งตั้งคณะกรรมการกำกับดูแลการดำเนินงานด้านความรับผิดชอบต่อสังคมและการสื่อความกลุ่ม
  ปตท. ในพื้นที่จังหวัดระยอง ประกอบด้วยผู้บริหารระดับสูงของกลุ่ม ปตท. ในพื้นที่จังหวัดระยอง
  จำนวน 11 บริษัท เพื่อทำหน้าที่กำกับดูแลงานฯ ของกลุ่ม ปตท. ในพื้นที่จังหวัดระยอง
  ให้เป็นไปในทิศทางเดียวกัน

  อย่างไรก็ดี ปตท. ยังมุ่งมั่นดำเนินงานด้านการพัฒนาสังคมและชุมชนอย่างต่อเนื่อง
  ครอบคลุมด้านการศึกษา สังคม สิ่งแวดล้อม ศิลปวัฒนธรรม และกีฬา
  โดยมุ่งเน้นการมีส่วนร่วมของผู้มีส่วนได้ส่วนเสียทุกภาคส่วน เพื่อให้เกิดความเข้าใจ
  เพื่อร่วมกันคิด ร่วมกันสร้าง เพื่อ “พลังที่ยั่งยืน เพื่อไทย”

  อนึ่ง ข้อมูลการดำเนินการในปี 2553 ในเรื่องดังกล่าวปรากฏอยู่ในหัวข้อ “พลังที่ยั่งยืน
  เพื่อไทย” และรายงานความรับผิดชอบต่อสังคมกลุ่ม ปตท. แล้ว

8.3.1.3 ผู้ถือหุ้น

  กลยุทธ์การเจริญเติบโตอย่างยั่งยืน (Sustainable Growth Strategy)
  ถูกนำมาใช้ในการบริหารจัดการ ปตท. ให้เป็นองค์กรที่มีความเป็นเลิศในด้านการดำเนินงาน
  (High Performance Organization) โดยตั้งมั่นอยู่บนหลักการกำกับดูแลกิจการที่ดี
  (Corporate governance) ควบคู่ไปกับการดูแลสังคม ชุมชน และสิ่งแวดล้อม (Corporate
  Social Responsibility) เพื่อให้นักลงทุนมั่นใจว่า ปตท. จะเป็นบริษัทที่ให้ผลตอบแทนที่ดี
  มีความยั่งยืน เป็นองค์กรที่อยู่คู่สังคมไทยไปอีกนาน

กิจกรรมสำหรับผู้ถือหุ้น

  ในปี 2553 ปตท. ได้จัดให้ผู้ถือหุ้นรายย่อยเข้าเยี่ยมชมกิจการ ณ โรงแยกก๊าซธรรมชาติระยอง
  และสวนสมุนไพรสมเด็จพระเทพฯ จังหวัดระยอง จำนวน 480 คน โดยแบ่งเป็น 3 รุ่นๆละ 160
  คน เมื่อวันที่ 29 - 30 พฤศจิกายน และวันที่ 1 ธันวาคม 2553
  เพื่อเปิดโอกาสให้ผู้ถือหุ้นรายย่อยได้มีโอกาสเยี่ยมชมการดำเนินงาน รับทราบข้อมูล
  พบปะกับคณะผู้บริหาร ปตท. และมีส่วนร่วมในกิจกรรมเพื่อสังคม ชุมชน
  และสิ่งแวดล้อมในพื้นที่จังหวัดระยองของ ปตท.

  ปตท.ได้นำส่งหนังสือเชิญและเอกสารตอบรับไปยังผู้ถือหุ้นซึ่งปรากฏรายชื่อ ณ
  วันปิดสมุดทะเบียนเพื่อจ่ายเงินปันผลระหว่างกาล ประจำปี 2553 เมื่อวันที่ 10 กันยายน 2553
  โดยทางไปรษณีย์ เพื่อให้ผู้ถือหุ้นแจ้งความประสงค์ในการเข้าเยี่ยมชมกิจการของ ปตท. อนึ่ง
  เนื่องจากมีผู้ให้ความสนใจและแจ้งความประสงค์ที่จะเข้าเยี่ยมชมกิจการของ ปตท.
  จำนวนมากกว่า 2,600 คน ปตท.
  จึงใช้วิธีการจับสลากในการคัดเลือกผู้มีสิทธิเข้าเยี่ยมชมกิจการของ ปตท. โดยผู้บริหาร เมื่อวันที่
  1 พฤศจิกายน 2553 และประกาศรายชื่อผู้มีสิทธิเข้าเยี่ยมชมกิจการของ ปตท. บนเว็บไซท์ของ
  ปตท. เจ้าหน้าที่ของ ปตท. ได้ดำเนินการแจ้งผู้มีสิทธิเข้าเยี่ยมชมกิจการของ ปตท.
  ทางโทรศัพท์เพื่อยืนยันการตอบรับเข้าเยี่ยมชมกิจการของ ปตท. ซึ่งในปีนี้
  ผู้ถือหุ้นที่เข้าร่วมกิจกรรมได้รับกล้าไม้ในโครงการ “1 ล้านกล้า ถวายพ่อ”
  ซึ่งเป็นโครงการด้านความรับผิดชอบต่อสังคม ชุมชน และสิ่งแวดล้อมของ ปตท.
  เพื่อรณรงค์สร้างจิตสำนึกในการรักษาสิ่งแวดล้อมด้วย

  สำหรับผู้ถือหุ้นที่สนใจเข้าเยี่ยมชมกิจการ ในปี 2554
  สามารถติดตามความคืบหน้าและรายละเอียดโครงการได้บนเว็บไซท์ของ ปตท.
  ทั้งนี้ขอสงวนสิทธิสำหรับผู้ถือหุ้นที่ยังไม่เคยเข้าร่วมกิจกรรมเท่านั้น

  สำหรับกิจกรรมการสานสัมพันธ์ผู้ถือหุ้นกู้ ในปี 2553 ปตท. ได้จัดงานแสดงคอนเสิร์ต PTT The
  Infinite Miracle Concert ณ อิมแพคอารีนา เมืองทองธานี
  มีผู้ถือหุ้นกู้และผู้ติดตามเข้าร่วมงานประมาณ 14,000 คน รวมทั้งได้จัดกิจกรรมด้าน CSR
  ในงานคอนเสิร์ตดังกล่าว โดยจัดให้ผู้ถือหุ้นกู้ร่วมบริจาคเงินสมทบโครงการพลังไทยใจอาสาของ
  ปตท. เพื่อบริจาคเป็นทุนการศึกษาให้นักเรียนที่พิการทางสายตา
  นอกจากนี้ยังได้จัดทำนิตยสารรายไตรมาส “Happiness” เพื่อส่งให้ผู้ถือหุ้นกู้
  ประกอบด้วยเนื้อหาเกี่ยวกับ ปตท. และเรื่องราวหลากหลายสาระเพื่อความรู้และไลฟ์สไตล์
  ทั้งนี้เพื่อทำให้เกิดความใกล้ชิดและเป็นการสานสัมพันธ์ระหว่าง ปตท. กับผู้ถือหุ้นกู้

กิจกรรมสำหรับนักลงทุนสถาบัน

  ในปี 2553 ปตท.
  ได้จัดให้นักลงทุนสถาบันและนักวิเคราะห์หลักทรัพย์เยี่ยมชมกิจการและพบผู้บริหารเพื่อแลกเปลี่ยนความคิดเห็นเป็นประจำปีในช่วงเดือนมกราคม
  และจัดให้มีการเยี่ยมชมการดำเนินงานของคลังปิโตรเลียม จังหวัดลำปาง
  โดยในการเยี่ยมชมดังกล่าว
  นักลงทุนและนักวิเคราะห์หลักทรัพย์ได้มีโอกาสทราบถึงทิศทางการดำเนินธุรกิจของ ปตท.
  จากผู้บริหารโดยตรง อีกทั้งยังได้มีส่วนร่วมในการทำกิจกรรมเพื่อสังคมกับ ปตท. เช่น
  การบริจาคอุปกรณ์การเรียนและทุนการศึกษาให้แก่โรงเรียนในจังหวัดลำปาง เป็นต้น อีกด้วย

8.3.1.4 ลูกค้า

  ปตท. คำนึงถึงความพึงพอใจสูงสุดของลูกค้า ซึ่งเป็นผู้ที่ซื้อสินค้าและบริการจาก ปตท.
  ด้วยราคาที่เป็นธรรม มีคุณภาพ มุ่งมั่นพัฒนาสินค้า และให้บริการอย่างปลอดภัย ครบวงจร
  รวดเร็ว มีคุณภาพ เพื่อตอบสนองความต้องการของลูกค้า และผู้บริโภคอย่างต่อเนื่อง

  ปตท. นำระบบการบริหารงานด้านคุณภาพ ความมั่นคง ปลอดภัย อาชีวอนามัย
  และสิ่งแวดล้อมมาใช้ในการดำเนินงานเพื่อมุ่งเน้นการบริหารคุณภาพด้วยกระบวนการทำงานที่มีประสิทธิภาพเพื่อส่งมอบผลิตภัณฑ์และบริการที่สร้างความพึงพอใจให้แก่ลูกค้า
  และถือความปลอดภัยเป็นหัวใจในการปฏิบัติงาน โดยการนำมาตรฐานต่างๆ อาทิ ISO 9001 /
  มอก. 18001 / ISO 14001 มาปฏิบัติอย่างต่อเนื่อง

  ปตท.
  ประกอบธุรกิจค้าปลีกน้ำมันอยู่บนหลักการแข่งขันเสรีตามกลไกตลาดโดยมีหน่วยงานของรัฐทำหน้าที่ดูแลการขายปลีกให้เหมาะสม
  ทั้งนี้ ความแตกต่างของราคาขายปลีกน้ำมันเป็นปัจจัยต่อการตัดสินใจที่สำคัญของผู้บริโภค
  ราคาขายปลีกของ ปตท.
  และผู้ค้ารายอื่นจึงอยู่ในระดับที่เท่ากันหรือใกล้เคียงกันอย่างมากเพราะผู้ค้าแต่ละรายไม่อยากเสียส่วนแบ่งการตลาดจึงต้องปรับราคาให้อยู่ในระดับเดียวกัน
  อย่างไรก็ตามจะเห็นได้ว่า ปตท.
  ชะลอการปรับขึ้นราคาขายปลีกน้ำมันในประเทศให้ช้ากว่าคู่แข่งอยู่เสมอเพื่อเป็นการแบ่งเบาภาระของผู้บริโภค

  ปตท. มุ่งเน้นให้ความสำคัญกับความต้องการของผู้บริโภค อาทิ
  การจัดให้มีบริการหลากหลายและสิ่งอำนวยความสะดวกต่างๆ ในสถานีบริการอาทิ
  ร้านค้าสะดวกซื้อ ร้านกาแฟ Café Amazon ร้านอาหาร ศูนย์บริการน้ำมันหล่อลื่น บริการล้างรถ
  รวมถึงการให้บริการของธนาคาร ภายใต้แนวคิด “ความสุขหลากสไตล์ในที่เดียว...PTT Life
  Station” เพื่อสนองความต้องการของผู้บริโภคที่หลากหลาย มีการนำเสนอผลิตภัณฑ์ใหม่ๆ ในปี
  2553 เช่น ผลิตภัณฑ์ PTT Blue Innovation
  ซึ่งเป็นผลิตภัณฑ์น้ำมันเชื้อเพลิงสูตรใหม่ที่ให้การเผาไหม้สมบูรณ์ และผลิตภัณฑ์น้ำมันหล่อลื่นใหม่ 4
  ชนิด

  นอกจากนี้ ปตท. ยังจัดให้มีระบบ Call Center ที่มีช่องทางหลากหลายเพื่อรับฟังความคิดเห็น
  ข้อติชม และข้อร้องเรียนจากลูกค้า และผู้บริโภค
  มีระบบการตอบสนองข้อร้องเรียนที่รวดเร็วและมีประสิทธิภาพ
  มีการรับฟังความคิดเห็นภายหลังจากการใช้บริการระบบ Call Center
  เพื่อนำไปปรับปรุงการให้บริการ และมีการสำรวจความคิดเห็นด้วย

  อนึ่ง ข้อมูลการดำเนินการในปี 2553 ในเรื่องดังกล่าวปรากฏอยู่ในหัวข้อ “พลังที่ยั่งยืนเพื่อไทย”
  และ “ผลการดำเนินงานปี 2553”

8.3.1.5 คู่ค้า

  ปตท. ให้ความสำคัญกับคู่ค้า อันเป็นผู้มีส่วนได้ส่วนเสียสำคัญที่ช่วยเหลือ
  ในการดำเนินธุรกิจซึ่งกันและกัน โดย ปตท.
  จะปฏิบัติต่อคู่ค้าอย่างเสมอภาคบนพื้นฐานของการแข่งขันที่เป็นธรรม เคารพสิทธิซึ่งกันและกัน
  สร้างความสัมพันธ์และความร่วมมืออันดี ปฏิบัติตามสัญญาอย่างเคร่งครัด
  และให้ความสำคัญในกระบวนการจัดซื้อจัดหา ซึ่งเป็นกระบวนการสำคัญในการควบคุมค่าใช้จ่าย
  คุณภาพสินค้า และบริการที่ ปตท.จะนำมาใช้ดำเนินกิจการ
  มีการกำหนดขั้นตอนการจัดหาพัสดุเพื่อให้เกิดความโปร่งใส ตรวจสอบได้
  และก่อให้เกิดประโยชน์สูงสุด

  ปตท.
  กำหนดให้ผู้เสนอราคาจะต้องปฏิบัติตามกฎระเบียบด้านความปลอดภัยเกี่ยวกับการทำงานและการใช้เครื่องมือตลอดจนระเบียบข้อบังคับต่างๆ
  อย่างเคร่งครัด
  โดยเฉพาะในการทำงานที่มีผลกระทบต่อความปลอดภัยอาชีวอนามัยและสภาพแวดล้อม
  ให้ระมัดระวังในการทำงานเป็นพิเศษ และเข้าเยี่ยมชมกิจการของคู่ค้า
  เพื่อประเมินถึงศักยภาพในการดำเนินงาน โดยเฉพาะด้านความมั่นคง ปลอดภัย
  อาชีวอนามัยและสิ่งแวดล้อม
  นอกจากนี้พนักงานของบริษัทคู่ค้าต้องผ่านการเข้าอบรมการปฏิบัติตนและดำเนินการในพื้นที่การทำงานของ
  ปตท.
  และปฏิบัติงานตามข้อกำหนดในการเข้าทำงานในเขตปฏิบัติงานซึ่งมีรายละเอียดการปฏิบัติตนตามแต่ละลักษณะงานไว้

  ในปี 2553 ปตท. นำหลักการ Total Cost of Ownership (TCO)
  ซึ่งเป็นการพิจารณาต้นทุนในการจัดส่งพัสดุ
  ตลอดจนความสะดวกในการติดต่อสื่อสารมาเป็นเกณฑ์พิจารณาในการคัดเลือกคู่ค้า
  เพื่อให้โอกาสแก่คู่ค้าที่มีฐานการผลิตและสำนักงานในประเทศไทย
  อันเป็นการสนับสนุนการจัดหาพัสดุในท้องถิ่น (ภายในประเทศไทย)
  ส่งผลให้คู่ค้าภายในประเทศมีจำนวนมากขึ้นในพัสดุบางประเภทที่บริษัทคู่ค้าภายในประเทศไม่มีขีดจำกัดในการจัดหา

 8.3.1.6 พนักงาน

  บุคลากรของ ปตท. ทุกคนเป็นส่วนสำคัญที่สุดในการดำเนินธุรกิจ ปตท.
  จึงให้ความสำคัญกับพนักงานทุกคนไม่ว่าจะทำงานอยู่ในส่วนใด ฝ่ายใด
  โดยปราศจากการเลือกปฏิบัติ โดย ปตท.ส่งเสริมให้บุคลากร รู้รักสามัคคี ไว้เนื้อเชื่อใจกัน
  ไม่แบ่งฝักแบ่งฝ่าย ปฏิบัติต่อกันอย่างสุภาพ และเคารพในศักดิ์ศรีความเป็นมนุษย์
  โดยการสร้างสภาพแวดล้อมในการทำงานที่ดี มีความปลอดภัย
  จ่ายค่าตอบแทนที่เหมาะสมกับการทำงาน มีสวัสดิการที่ดีให้กับพนักงาน
  และจัดหานวัตกรรมและเทคโนโลยีใหม่มาสนับสนุนการทำงาน
  รวมทั้งไม่ให้เกิดกรณีที่มีลักษณะเป็นการคุกคามทางเพศ ปตท.
  ส่งเสริมการใช้สิทธิของลูกจ้างตามกฎหมายว่าด้วยสหภาพแรงงาน และรัฐวิสาหกิจสัมพันธ์

  ปตท. มีความเชื่อมั่นว่า การเจริญเติบโตขององค์กรขึ้นอยู่กับพนักงานที่มีคุณภาพ ดังนั้น ปตท.
  จึงมีนโยบายมุ่งเน้นที่จะพัฒนาและปรับปรุงระบบการบริหาร
  และระบบการพัฒนาบุคคลให้มีความทันสมัย สอดคล้องกับเทคโนโลยี
  และเป็นไปตามมาตรฐานสากล เพื่อที่จะเสริมสร้างและพัฒนาให้พนักงาน เป็นทั้งคนดี และคนเก่ง
  ตลอดจนมีส่วนร่วมในการพัฒนาและช่วยเหลือสังคมโดยส่วนรวม
  และมุ่งเน้นให้พนักงานเป็นกลไกหลักในการพัฒนาให้ ปตท.
  ไปสู่ความเป็นองค์กรแห่งความเป็นเลิศ (High Performance Organization)
  เพื่อเพิ่มขีดความสามารถในการแข่งขัน และตอบสนองต่อการเปลี่ยนแปลงขององค์กร

จำนวนบุคลากรและค่าตอบแทนบุคลากร 

  จำนวนพนักงาน ปตท. (รวมพนักงานที่ไปปฏิบัติงาน Secondment ในบริษัทในกลุ่ม ปตท.) ณ
  วันที่ 31 ธันวาคม 2552 เท่ากับ 3,681 คน และระหว่างปี 2553 (วันที่ 1 มกราคม - 31
  ธันวาคม 2553) เท่ากับ 3,800 คน ทั้งนี้ในปี 2553 ปตท.
  ยังคงดำเนินการจัดทำแผนอัตรากำลังคนให้สอดคล้องต่อการดำเนินธุรกิจ
  ภายใต้ความผันผวนของสภาวะเศรษฐกิจ
  โดยให้ความสำคัญกับการจัดสรรทรัพยากรในจุดที่ก่อให้เกิดมูลค่าเพิ่ม
  หรือมีความจำเป็นต่อเนื่องจากการลงทุน นอกจากนั้น
  ยังได้จัดทำแผนและดำเนินการพัฒนาศักยภาพพนักงาน อย่างจริงจังในทุกระดับ
  ตลอดจนปรับขั้นตอนการทำงานให้มีประสิทธิภาพมากยิ่งขึ้น

  จำนวนบุคลากรแบ่งตามกลุ่มธุรกิจ ปี 2551- 2553 มีรายละเอียด ดังนี้

  ---------------------- ---------------------------- ---------- ---------- ---------- ---------- ------------ ---------- ------
  กลุ่มธุรกิจ                                             ปี 2551                ปี 2552                ปี 2553                  
  (หน่วย : คน)                                                                                                             

                                                      ปตท.       กลุ่ม ปตท.   ปตท.       กลุ่ม ปตท.   ปตท.         กลุ่ม ปตท.   

  1. ก๊าซธรรมชาติ                                       1,162      -          1,196      -          1,206        -          

  2. น้ำมัน                                             1,234      -          1,199      -          1,182        -          

  3. ปิโตรเคมีและการกลั่น                                 70         -          72         -          61           -          

  4. สนับสนุน                                           899^(1/)   271^(2/)   938^(1/)   276^(2/)   1,077^(1/)   274^(2/)   
  และปฏิบัติงานในบริษัทที่                                                                                                       
  ปตท.ถือหุ้น                                                                                                                

  5.                                                  -          7,718      -          7,676      -            8,743      
  บริษัทย่อยและกิจการร่วมค้า                                                                                                    

  รวม                                                 3,365      7,989      3,405      7,952      3,526        9,015      

  หมายเหตุ :              1/ ไม่รวมพนักงาน                                                                                   
                         ปตท.ที่ไปปฏิบัติงานในบริษัทในเครือ                                                                       

                         2/ พนักงาน                                                                                        
                         ปตท.ที่ไปปฏิบัติงานในบริษัทในเครือ                                                                       
  ---------------------- ---------------------------- ---------- ---------- ---------- ---------- ------------ ---------- ------

ค่าตอบแทนแก่บุคลากร (ไม่รวม กรรมการผู้จัดการใหญ่และผู้บริหารระดับสูง)

  หน่วย : บาท

  ------------------------- --------------- --------------- ---------------
  ค่าตอบแทน                  ปี 2551          ปี 2552          ปี 2553

  เงินเดือนรวม                2,775,721,471   2,900,872,989   2,976,806,620

  โบนัสรวม                   1,258,216,945   1,336,855,751   1,482,437,324

  เงินสมทบกองทุนสำรองเลี้ยงชีพ   274,276,975     280,726,154     284,638,508

  อื่นๆ (ถ้ามี)                 1,376,170,707   1,346,214,160   1,592,691,853

  รวม                       5,684,386,099   5,864,669,055   6,336,574,305
  ------------------------- --------------- --------------- ---------------

ค่าตอบแทนอื่นๆ

  ปตท.ได้จัดสวัสดิการและค่าตอบแทนอื่นๆ นอกเหนือจากเงินเดือน
  โบนัสและเงินสมทบกองทุนสำรองเลี้ยงชีพให้กับผู้บริหารและพนักงานตามความเหมาะสมกับสภาวะเศรษฐกิจ
  การดำรงชีพ ตลอดจนมาตรฐานของกลุ่มบริษัทในธุรกิจชั้นนำประเภทเดียวกัน อาทิเช่น
  ค่าเช่าบ้าน ค่าปฏิบัติงานต่างจังหวัด ค่าล่วงเวลา เป็นต้น และในปี 2548 และ ปี 2549 ปตท.
  ยังได้ขออนุมัติจัดสรรสิทธิในการซื้อหุ้นสามัญ (Warrant) รวม 2 ครั้ง จำนวน 60,000,000
  หน่วย ให้แก่ กรรมการผู้จัดการใหญ่ ผู้บริหาร พนักงาน ปตท.
  และพนักงานบริษัทในกลุ่มที่มาปฏิบัติงานประจำในตำแหน่งงานของ ปตท.
  เพื่อเป็นการสร้างแรงจูงใจและตอบแทนการปฏิบัติงานของผู้บริหาร และพนักงาน
  ให้มุ่งปฏิบัติหน้าที่อย่างเต็มความสามารถอย่างต่อเนื่อง
  ตลอดจนสร้างความรู้สึกเป็นเจ้าของและการมีส่วนรวมในการบริหารและพัฒนาองค์กร
  ซึ่งจะส่งผลดีต่อการปฏิบัติงานและการดำเนินธุรกิจของ ปตท. ในอนาคต ทั้งนี้
  รายละเอียดได้รายงานไว้ในหัวข้อ “ใบสำคัญแสดงสิทธิที่จะซื้อหุ้นสามัญของ ปตท. แล้ว”

การพัฒนาและปรับปรุงระบบทรัพยากรบุคคล

  เพื่อให้องค์กรพัฒนาไปสู่การเป็นองค์กรแห่งความเป็นเลิศ ในปี 2553
  ปตท.ได้พัฒนาและปรับปรุงระบบการบริหารและพัฒนาทรัพยากรบุคคลให้มีประสิทธิภาพมากขึ้น
  โดยมีวัตถุประสงค์เพื่อที่จะพัฒนาและใช้ประโยชน์จากทรัพยากรบุคคลให้เต็มศักยภาพ
  เพื่อให้องค์กรบรรลุวัตถุประสงค์ในการดำเนินธุรกิจ
  และสนับสนุนให้พนักงานได้ใช้ความรู้ความสามารถของตนเองอย่างเต็มที่
  รวมถึงการมีโอกาสก้าวหน้าในหน้าที่การงาน และเติบโตไปพร้อม ๆ
  กับความสำเร็จขององค์กรด้วย เช่น

-   พัฒนาองค์กรอย่างยั่งยืน ด้วยกลไก Learning Organization

  ปตท. ได้พัฒนาระบบสำหรับจัดเก็บข้อมูลองค์ความรู้ (Knowledge Management)
  ที่สำคัญขององค์กร
  โดยสนับสนุนให้ผู้บริหารและพนักงานมีการจัดเก็บข้อมูลองค์ความรู้ให้เป็นระบบและเป็นปัจจุบัน
  รวมทั้งเปิดโอกาสให้พนักงานทุกระดับสามารถใช้ประโยชน์ได้จากระบบฐานข้อมูลดังกล่าว
  ซึ่งจะช่วยให้พนักงานสามารถเรียนรู้ แก้ไขปัญหาต่างๆได้อย่างมีประสิทธิภาพ
  และช่วยส่งเสริมให้พนักงานพัฒนาศักยภาพได้ด้วยตนเองอย่างต่อเนื่อง
  ซึ่งเป็นรากฐานสำคัญในการนำไปสู่การเป็นองค์กรแห่งความเป็นเลิศ
  กรรมการผู้จัดการใหญ่ได้แสดงความคิดเห็นในประเด็น Learning Organization ไว้ดังนี้

  “การที่เราจะมุ่งไปสู่องค์กรแห่งความเป็นเลิศได้นั้น ก็ด้วยกำลังสติปัญญาของคน Learning เป็น
  Lifetime หยุดไม่ได้”

-   สร้างพนักงานให้เป็น คนเก่ง และ คนดี ขององค์กรและสังคม

  นอกเหนือจากระบบการบริหารทรัพยากรบุคคล ที่มุ่งเน้นพัฒนาพนักงาน ปตท. ให้เป็น คนเก่ง
  หรือเป็นผู้ที่มีศักยภาพสามารถตอบสนองต่อความคาดหวังขององค์กรในการดำเนินธุรกิจได้แล้ว
  ปตท. ยังให้ความสำคัญต่อการพัฒนาพนักงานให้เป็นคนดี
  มีส่วนร่วมในการพัฒนาและช่วยเหลือสังคม (Corporate Social Responsibility)
  รวมทั้งยึดหลักบรรษัทภิบาลที่ดี (Corporate Governance)
  เป็นกรอบให้ผู้บริหารและพนักงานถือปฏิบัติ ทั้งนี้ ปตท.
  มีความเชื่อมั่นว่าการพัฒนาพนักงานให้เป็นคนดี และคนเก่งนั้น
  จะช่วยให้องค์กรเจริญเติบโตอย่างมั่นคงและยั่งยืนในระยะยาว

  ทั้งนี้ ในปี 2553 ได้มีการแลกเปลี่ยนความรู้และประสบการณ์ทางด้านการบริหารทรัพยากรบุคคล
  และร่วมกันจัดทำการสำรวจค่าตอบแทน (Compensation Survey)
  ด้วยความร่วมมือของบริษัทชั้นนำในประเทศไทย 7 บริษัท
  และบริษัทที่ประกอบธุรกิจน้ำมันและก๊าซธรรมชาติ

-   ร่วมประสาน เพื่อกำหนดเป้าหมาย และทิศทางการดำเนินงานขององค์กร

  ปตท. ได้มุ่งเน้นให้ผู้บริหารและพนักงานในทุกระดับร่วมกันกำหนดแผนงานให้สอดคล้องกับ
  ทิศทางและเป้าหมายขององค์กร
  ซึ่งจะส่งผลให้การดำเนินธุรกิจทั่วทั้งองค์กรมุ่งไปสู่จุดหมายเดียวกันได้อย่างมีประสิทธิภาพ
  โดยผู้บริหารระดับสูงของ ปตท. และบริษัทในกลุ่มที่เกี่ยวข้องทั้งหมด
  รวมทั้งสายงานสนับสนุนมาร่วมประชุมหารือและกำหนดวิสัยทัศน์และทิศทางขององค์กรร่วมกัน
  และถ่ายทอดทิศทางดังกล่าวไปสู่หน่วยงานภายในสายงานต่างๆ จากกลยุทธ์ธุรกิจเป็นแผนธุรกิจ
  และแผนการใช้งบประมาณที่มีความสอดคล้องในทิศทางเดียวกัน

  ในปี 2553 พนักงาน ปตท. ทุกระดับได้กำหนดวัตถุประสงค์และตัวชี้วัด (Key Performance
  Indicators : KPIs) ที่ถ่ายทอดลงมาตามลำดับเป็นรายบุคคล ตั้งแต่ระดับองค์กร หน่วยงาน
  ลงมาจนถึงพนักงาน ทั้งนี้ วัตถุประสงค์และตัวชี้วัดที่พนักงานกำหนดนั้น
  จะใช้เป็นกรอบการปฏิบัติงานและมาตรฐานการประเมินผลการปฏิบัติงานของพนักงานแต่ละบุคคล
  รวมทั้งปรับปรุงการประเมินขีดความสามารถของพนักงาน ในระบบ Competency
  ทั้งหัวข้อที่ใช้ในการประเมินและวิธีการประเมิน
  โดยมีการจัดทำและทบทวนระบบการประเมินบนระบบ COACH
  ซึ่งเป็นโปรแกรมใช้ในการประเมินขีดความสามารถพนักงาน พร้อมทั้งปรับปรุงคู่มือการใช้งาน
  และมีการนำระบบต่างๆ
  มาใช้เพื่อสร้างประสิทธิภาพในการดำเนินงานทางด้านการบริหารทรัพยากรบุคคล เช่น
  ระบบประเมินขีดความสามารถ (Competency) ของพนักงาน ระบบ Career Management
  ซึ่งเป็นระบบการวางแผนอาชีพสำหรับพนักงาน และระบบ Employee Self Service
  ซึ่งเป็นระบบจัดการส่วนบุคคลของพนักงานบนเครือข่ายคอมพิวเตอร์องค์กร เป็นต้น

-   พัฒนาพนักงานตามสายอาชีพที่กำหนด และสอดคล้องกับการดำเนินธุรกิจขององค์กร

  การพัฒนาพนักงานถือเป็นหัวใจของระบบการบริหารทรัพยากรบุคคล ดังนั้น ปตท.
  จึงได้พัฒนาระบบบริหารสายอาชีพของพนักงานให้มีประสิทธิภาพมากขึ้น แบ่งการดำเนินงานเป็น 2
  กลุ่ม ที่เชื่อมโยงกันอย่างชัดเจนและมีประสิทธิภาพ คือ กลุ่มผู้บริหารระดับสูง และกลุ่มพนักงาน

-   กลุ่มผู้บริหารระดับสูง (ระดับเทียบเท่าผู้จัดการฝ่ายขึ้นไป)
    เป็นการบริหารจัดการในรูปแบบกลุ่ม ปตท. (Group Leader Development)
    เพื่อรองรับความต้องการผู้บริหารระดับสูง ทั้งในเชิงปริมาณและคุณภาพ
    ซึ่งมีกระบวนการคัดเลือก ประเมินศักยภาพ และจัดทำแผนพัฒนาตัวบุคคลอย่างเป็นระบบ
    มีคณะผู้บริหารระดับ CEO ของกลุ่ม ปตท. เรียกว่า
    คณะกรรมการบริหารและพัฒนาผู้บริหารของกลุ่มปตท. ( PTT Group Human Resources
    Management and Development Committee : PTTGMC ) เป็นผู้ดูแล

-   กลุ่มพนักงาน เป็นการบริหารจัดการภายในสายงาน ของ ปตท.
    หรือภายในของแต่ละบริษัทในกลุ่ม สำหรับ ปตท.ได้กำหนดให้จัดตั้ง
    คณะกรรมการที่ปรึกษาระบบการบริหารสายอาชีพ ( Career Management Counseling
    Committee : CMCC) และ กลุ่มที่ปรึกษาสายอาชีพ ( Career Counseling Teams :
    CCT) รวม 14 สายอาชีพ
    ให้มีหน้าที่ความรับผิดชอบในการกำหนดและพัฒนาพนักงานเป็นรายบุคคลให้มีความรู้
    ความสามารถที่เหมาะสม เพื่อรองรับทิศทางการดำเนินธุรกิจในอนาคต ทั้งนี้
    วัตถุประสงค์ในการบริหารสายอาชีพนั้น ก็เพื่อมุ่งเน้นให้พนักงานมีความรู้
    ความชำนาญสูงสุดในสายอาชีพ
    และเตรียมความพร้อมสำหรับการเติบโตขึ้นดำรงตำแหน่งผู้บริหารระดับสูงต่อไปในอนาคต
    โดยองค์กร ผู้บริหารและพนักงานร่วมกันกำหนดแนวทางในการพัฒนาพนักงาน
    ทั้งในรูปแบบการฝึกอบรมที่เหมาะสม ตาม Competency และ Career Profile
    รวมถึงการหมุนเวียนเปลี่ยนหน้าที่ความรับผิดชอบเพื่อให้พนักงานสามารถพัฒนาทักษะความชำนาญจากประสบการณ์ในตำแหน่งหน้าที่ใหม่
    ตลอดจนการแต่งตั้งและเลื่อนระดับพนักงานให้เหมาะสมกับหน้าที่ความรับผิดชอบและศักยภาพของพนักงาน
    ซึ่งการพัฒนาพนักงานให้เหมาะสมตามความสามารถและความต้องการของพนักงานและองค์กรนั้น
    จะนำ ปตท. ไปสู่ความสำเร็จตามเป้าหมายที่กำหนดไว้ในที่สุด

  ทั้งนี้ ในปี 2553 มีการกำหนด โครงการพัฒนาผู้บริหารของกลุ่ม ปตท. (Group Leadership
  Development Program : GLDP) โปรแกรมการพัฒนากลุ่มศักยภาพสำหรับผู้บริหารระดับ
  10-12 (Leadership Development Program : LDP) และจัดทำแผนพัฒนารายบุคคล
  (Individual Competency Development Program : ICDP)
  ซึ่งเป็นโครงการที่นำเอาศักยภาพของผู้นำและศักยภาพของพนักงานออกมาช่วยผลักดันให้ ปตท.
  บรรลุวัตถุประสงค์ขององค์กร

-   สร้างสัมพันธภาพที่ดีระหว่างผู้บริหารและพนักงานเพื่อเป้าหมายเดียวกัน

  ปตท. ได้จัดให้มีรูปแบบการสื่อความระหว่างผู้บริหารและพนักงาน
  เพื่อให้พนักงานทุกระดับได้รับทราบถึงแนวทางการดำเนินงานขององค์กร
  อุปสรรคหรือผลกระทบที่อาจจะเกิดขึ้น
  และเปิดโอกาสให้พนักงานแสดงความเห็นและมีส่วนร่วมในการพัฒนาและปรับปรุงประสิทธิภาพการดำเนินงานขององค์กร
  ในปี 2553 นอกเหนือจากการประชุมคณะกรรมการ กิจการสัมพันธ์ ปตท.
  ที่กำหนดวาระการประชุมอย่างน้อยเดือนละหนึ่งครั้ง
  ยังมีการประชุมคณะกรรมการร่วมปรึกษาหารือ (Joint Consultation Committee : JCC)
  ที่กำหนดให้มีการประชุมร่วมกันระหว่างผู้บริหารและพนักงานในหน่วยงานภูมิภาคทั่วประเทศ
  นอกจากนี้
  ประธานเจ้าหน้าที่บริหาร/กรรมการผู้จัดการใหญ่ยังได้จัดประชุมสื่อความกับพนักงานอย่างต่อเนื่องเป็นระยะมาโดยตลอด
  รวมทั้งการประชุมระหว่างผู้บริหารและพนักงานทั้งในและนอกสังกัด
  และการสำรวจความพึงพอใจของพนักงาน เพื่อรับทราบแนวคิดและหาทางแก้ไขและปรับปรุง โดย
  ปตท. มีความเชื่อมั่นว่าการสื่อความที่ดี และการแลกเปลี่ยนความคิดเห็น
  ระหว่างผู้บริหารและพนักงานจะนำไปสู่สัมพันธภาพที่ดีระหว่างผู้บริหารและพนักงานทุกระดับ
  และทำให้บรรลุเป้าหมายขององค์กรร่วมกัน รวมทั้งได้ดำเนินการ
  สอบถามความต้องการพื้นฐานด้านทรัพยากรบุคคลของผู้บริหารและพนักงานผ่านการดำเนินงานของคณะกรรมการหลายคณะ
  เช่น คณะกรรมการจัดการทรัพยากรบุคคล คณะกรรมการกิจการสัมพันธ์ ปตท.
  และคณะกรรมการบริหารสายอาชีพ เป็นต้น
  และมีการสำรวจความคิดเห็นของพนักงานโดยที่ปรึกษาผู้เชี่ยวชาญทางด้านการบริหารทรัพยากรบุคคลภายนอกจำนวน
  1 ครั้ง และมีการร่วมมือกับบริษัทในกลุ่ม ปตท. เพื่อพัฒนาระบบฐานข้อมูลผู้บริหารของกลุ่มร่วมกัน
  และจัดทำแผนพัฒนาผู้บริหารระดับสูงของกลุ่ม ปตท. ร่วมกัน

-   กำหนดให้มีค่านิยมร่วมของกลุ่ม ปตท. (PTT Group Core Value)

  ในปี 2551 ได้มีการกำหนดค่านิยมร่วมในการทำงานของกลุ่ม ปตท. ซึ่งมีคำย่อว่า
  S P I R I T เพื่อให้เกิดความเชื่อ การตัดสินใจและพฤติกรรมที่สอดคล้องกับวิสัยทัศน์ของกลุ่ม
  ปตท. และส่งเสริมคุณภาพชีวิตในการทำงานของพนักงาน โดยมีความหมาย ดังนี้

  -----------------------------------------------------------------------
  Synergy = สร้างพลังร่วมอันยิ่งใหญ่

  Performance Excellence = ร่วมมุ่งสู่ความเป็นเลิศ

  Innovation = ร่วมสร้างนวัตกรรม

  Responsibility for Society = ร่วมรับผิดชอบต่อสังคม

  Integrity & Ethics = ร่วมสร้างพลังความดี

  Trust & Respect = ร่วมสร้างความเชื่อมั่น
  -----------------------------------------------------------------------

  ในปี 2553 ได้กำหนดแนวทางในการกำหนดพฤติกรรมหลักของ “SPIRIT”
  เพื่อให้เกิดการปฏิบัติอย่างเป็นรูปธรรมที่มุ่งเน้นในเรื่องของกลยุทธ์ การสื่อความ ภาวะผู้นำ
  การเชื่อมโยงกับระบบในองค์กร วัฒนธรรมและความผูกพันของพนักงาน รวมทั้งภาพลักษณ์องค์กร
  โดยการสัมภาษณ์ ตอบแบบสอบถามและจัดทำ FOCUS GROUP สำหรับผู้บริหารในบริษัทกลุ่ม ปตท.

การสืบทอดตำแหน่งสำหรับผู้บริหาร

  เนื่องจาก ปตท. มีสถานะเป็นรัฐวิสาหกิจ
  ดังนั้นการสรรหาและแต่งตั้งตำแหน่งของกรรมการผู้จัดการใหญ่
  จึงต้องตามพระราชบัญญัติมาตรฐานสำหรับกรรมการและพนักงานรัฐวิสาหกิจ
  โดยต้องมีคุณสมบัติตามมาตรา 8 ตรี และดำเนินกระบวนการสรรหาตามมาตรา 8 จัตวา
  โดยให้คณะกรรมการ ปตท. ตั้งคณะกรรมการสรรหาคณะหนึ่งจำนวน 5 คน
  ที่มีคุณสมบัติและไม่มีลักษณะต้องห้ามตามกฎหมาย ทำหน้าที่สรรหาบุคคลที่มีความรู้ ความสามารถ
  และประสบการณ์ที่เหมาะสมสำหรับเป็นผู้บริหาร ปตท.
  โดยต้องมีคุณสมบัติและไม่มีลักษณะต้องห้ามตามกฎหมาย ไม่เป็นกรรมการของ ปตท. ยกเว้น
  เป็นผู้บริหารซึ่งเป็นกรรมการโดยตำแหน่ง และมีอายุไม่เกิน 58 ปีบริบูรณ์ในวันยื่นใบสมัคร
  เมื่อคณะกรรมการสรรหาสรรหาผู้ที่มีความเหมาะสมแล้วให้เสนอต่อผู้มีอำนาจพิจารณาแต่งตั้ง
  โดยต้องดำเนินการให้แล้วเสร็จภายใน 1 ปีนับแต่วันที่ผู้บริหารเดิมพ้นจากตำแหน่ง
  สัญญาจ้างมีระยะเวลาคราวละไม่เกิน 4 ปี
  ในกรณีที่คณะกรรมการจะจ้างผู้บริหารเดิมต่อหลังจากครบกำหนดเวลาตามสัญญาจ้าง
  ไม่ต้องดำเนินการกระบวนการสรรหาใหม่แต่จะจ้างเกินสองคราวติดต่อกันไม่ได้

  ทั้งนี้ ปตท.
  ได้ดำเนินการพัฒนาผู้บริหารระดับสูงอย่างต่อเนื่องเพื่อเสนอเข้ารับการคัดเลือกในการสรรหากรรมการผู้จัดการใหญ่ครั้งต่อไป
  โดยมีการเตรียมความพร้อมด้านบุคลากร เพื่อทดแทนผู้บริหารระดับสูงที่จะเกษียณอายุ
  ในระหว่างปี 2550 – 2555 และนโยบาย/แนวทางการพัฒนาผู้บริหารระดับสูงของกลุ่ม ปตท.
  รวมทั้งการจัดทำแผนพัฒนารายบุคคล คือ Management Pool ประกอบด้วยผู้บริหาร 350 คน
  และ Potential Pool ของตำแหน่ง Key Area ไว้เรียบร้อยแล้ว

  ในปี 2552 และปี 2553 ปตท. มีการพัฒนาระบบ “การพัฒนาผู้บริหารระดับสูง (Group
  Leader Development Project : GLDP)” เพื่อเป็นการวาง Succession Plan
  สำหรับเตรียมบุคลากรให้มีความขึ้นดำรงตำแหน่งที่สูงขึ้นเมื่อมีตำแหน่งว่างของกลุ่ม ปตท.
  ได้แก่ตำแหน่งต่าง ๆ ดังนี้

-   กรรมการผู้จัดการใหญ่ (President)

-   รองกรรมการผู้จัดการใหญ่หรือเทียบเท่า (Senior Vice President : SEVP)

-   ผู้ช่วยกรรมการผู้จัดการใหญ่หรือเทียบเท่า (Executive Vice President : EVP)

-   ผู้จัดการฝ่ายหรือเทียบเท่า (Vice President : VP)

  โดยมีผู้รับผิดชอบและหน่วยงานหลักในการบริหารจัดการ ดังนี้

-   คณะกรรมการจัดการกลุ่ม ปตท. (PTT Group Management Committee : PTTGMC)

-   คณะกรรมการที่ปรึกษาเพื่อพัฒนาผู้บริหารระดับสูงของกลุ่ม ปตท. (PTT Group Executive
    Counseling Team : ECT)

-   คณะกรรมการจัดการทรัพยากรบุคคล (Corporate Human Resources Committee :
    HRC)

-   รองกรรมการผู้จัดการใหญ่ทรัพยากรบุคคลและศักยภาพองค์กรหรือตำแหน่งเทียบเท่าในกลุ่ม
    ปตท.

-   ผู้ช่วยกรรมการผู้จัดการใหญ่ทรัพยากรบุคคลองค์กร ปตท.

-   ฝ่ายกลยุทธ์และนโยบายทรัพยากรบุคคล ปตท.

-   ฝ่ายบริหารศักยภาพผู้บริหารและบุคลากร ปตท.

-   ฝ่ายบริหารทรัพยากรบุคคลของแต่ละธุรกิจ ปตท.

-   ฝ่ายพัฒนาและส่งเสริมการเรียนรู้ ปตท.

  ทั้งนี้ ได้มีการกำหนด System & Policy เพื่อเป็นแนวปฏิบัติประกอบด้วยประเด็นหลัก ๆ ดังนี้

-   หลักการและเหตุผล

-   การวัดผลการดำเนินงาน

-   แนวทางการดำเนินงาน

-   บทบาทและหน้าที่ของผู้เกี่ยวข้อง

-   กระบวนการของระบบ

ขั้นตอนการดำเนินงานหลัก

1.  การกำหนด Business Driver และ Success Profiles ของแต่ละตำแหน่ง

2.  การคัดเลือกกลุ่มผู้เหมาะสมเป็น Pool Member

3.  การประเมินศักยภาพเป็นรายบุคคลเทียบกับ Profile กับตำแหน่งที่สูงขึ้น
    เพื่อให้ทราบประเด็นที่ต้องพัฒนา

4.  การวางแผนพัฒนารายบุคคล (Individual Development Plan & Implementation)
    และมีระบบ Mentoring เพื่อให้การจัดทำแผนพัฒนาและการดำเนินการเป็นไปตามเป้าหมาย

ผลการดำเนินการ ปี 2553

-   การเตรียม SEVP Pool Member คือ กลุ่มผู้บริหารระดับ EVP

  - จำนวน Pool Member 52 ราย (ณ 1 ธันวาคม 2553)

  - Pool Member ได้รับการแต่งตั้งให้ขึ้นดำรงตำแหน่ง 9 ราย (ปี 2550 - 2553)

-   การเตรียม EVP Pool Member คือ กลุ่มผู้บริหารระดับ VP (กลุ่ม ปตท.)

  - จำนวน Pool Member 73 ราย (ณ 1 ธันวาคม 2553)

  - Pool Member ได้รับการแต่งตั้งให้ขึ้นดำรงตำแหน่ง 7 ราย (ปี 2551 - 2553)

-   การเตรียม VP Pool Member คือ กลุ่มผู้บริหารระดับ ผจ.ส่วน (ปตท.)

  - จำนวน Pool Member 106 ราย (ณ 1 ธันวาคม 2553)

  - Pool Member ได้รับการแต่งตั้งให้ขึ้นดำรงตำแหน่ง 14 ราย (ปี 2552 - 2553)

-   จัดทำ SEVP Career Path ของกลุ่ม ปตท.

8.3.2 การเคารพกฎหมายและหลักสิทธิมนุษยชนสากล

ปตท. กำหนด ให้กรรมการ ผู้บริหาร และพนักงานของ ปตท. ทุกคนต้องเคารพกฎหมาย
ขนบธรรมเนียม ประเพณี และวัฒนธรรมที่แตกต่างกันในแต่ละประเทศที่ ปตท. เข้าไปลงทุน
และเคารพหลักสิทธิมนุษยชนสากล
อย่างเคร่งครัดตามหลักปฏิญญาสากลว่าด้วยสิทธิมนุษยชนเป็นส่วนหนึ่งในการปฏิบัติงาน
และไม่สนับสนุนกิจการที่ละเมิดหลักสิทธิมนุษยชนสากล อนึ่ง ข้อมูลการดำเนินการในปี 2553
ในเรื่องนี้ปรากฏอยู่ในรายงานความรับผิดชอบต่อสังคมกลุ่ม ปตท.

8.3.3 ข้อพิพาทที่สำคัญกับผู้มีส่วนได้ส่วนเสีย

ในปี 2553 ปตท. ไม่มีข้อพิพาทกับผู้มีส่วนได้ส่วนเสียที่มีนัยสำคัญ

8.4. การเปิดเผยข้อมูลและความโปร่งใส

การเปิดเผยข้อมูลเป็นดัชนีชี้วัดความโปร่งใสในการดำเนินการที่สำคัญ
เป็นปัจจัยสำคัญในการสร้างความเชื่อมั่นให้กับนักลงทุนและผู้มีส่วนได้ส่วนเสียทุกฝ่าย ปตท.
จึงให้ความสำคัญกับการเปิดเผยข้อมูลที่ถูกต้อง แม่นยำ
และสร้างช่องทางการเปิดเผยข้อมูลที่หลากหลายเพื่อให้ผู้มีส่วนได้ส่วนเสียทุกฝ่ายสามารถเข้าถึงข้อมูลได้โดยง่าย
รณรงค์ให้กรรมการ ผู้บริหาร
และพนักงานตระหนักถึงความสำคัญของการเปิดเผยข้อมูลและความโปร่งใสในการดำเนินงาน
และสร้างกลไกในการรับเรื่องร้องเรียนที่เหมาะสม
และเป็นธรรมสำหรับทั้งผู้ร้องเรียนและผู้ถูกร้องเรียน

 8.4.1 การรายงานของคณะกรรมการทั้งที่เป็นการเงินและไม่ใช่การเงิน

ปตท. จัดทำแบบแสดงรายการข้อมูลประจำปี (แบบ 56-1) และรายงานประจำปี (แบบ 56-2)
เพื่อรายงานผลการดำเนินงานประจำปีทั้งด้านการเงินและด้านที่ไม่ใช่การเงินของบริษัทโดยเปิดเผยข้อมูลไม่น้อยไปกว่าที่คณะกรรมการกำกับตลาดทุนกำหนดยื่นต่อหน่วยงานกำกับดูแล
และนำส่งผู้ถือหุ้นพร้อมหนังสือเชิญประชุมสามัญผู้ถือหุ้นประจำปี

นอกจากนี้ เพื่อตอบสนองกับความคาดหวังในการได้รับข้อมูลของผู้มีส่วนได้ส่วนเสียมากขึ้น ปตท.
ได้จัดทำรายงานความรับผิดชอบต่อสังคมกลุ่ม ปตท. ประจำปี 2552 (PTT Group’s CSR
Report 2009) ที่สอดคล้องกับการจัดทำรายงานตามแนวทางสากล Global Reporting
Initiative (GRI) ซึ่งรายงานของ ปตท. สามารถผ่านการประเมินในระดับ B ตามเป้าหมาย
และยังได้พัฒนาระบบการเก็บข้อมูลและจัดทำดัชนีชี้วัดผลการดำเนินงานให้เป็นมาตรฐานเดียวกันทั้งกลุ่ม
ปตท. เพื่อเตรียมความพร้อมในการจัดทำรายงานในภาพรวมของกลุ่ม ปตท. ต่อไป

ทั้งนี้ ปตท. การจัดทำ “รายงานความรับผิดชอบต่อสังคมกลุ่ม ปตท.”
ซึ่งเป็นการเปิดเผยข้อมูลด้านเศรษฐกิจ สังคม และสิ่งแวดล้อมประจำปี 2553 ของกลุ่ม ปตท.
จะจัดส่งพร้อมกับรายงานประจำปีให้กับผู้ถือหุ้น และจะเปิดเผยให้กับผู้ที่สนใจ

8.4.2 ความสัมพันธ์กับผู้ลงทุน

ปตท. แปลงสภาพและกระจายหุ้นในตลาดหลักทรัพย์แห่งประเทศไทย ตั้งแต่เดือนตุลาคม 2544
ปตท. จัดให้มีหน่วยงานฝ่ายผู้ลงทุนสัมพันธ์ (Investor Relations Department)
ที่ทำหน้าที่เป็นศูนย์กลางในการเปิดเผยข้อมูลสำคัญต่อผู้ลงทุนและดูแลกระบวนการรายงานทางการเงิน
เช่น การนำเสนอผลการดำเนินงาน งบการเงิน สารสนเทศที่ ปตท. แจ้งต่อตลาดหลักทรัพย์ฯ
รวมถึงมีการทำบทรายงานและการวิเคราะห์ของฝ่ายบริหาร (MD&A) รายไตรมาส
ซึ่งแสดงสถานภาพผลการดำเนินงานและแนวโน้มในอนาคตของ ปตท.
ต่อผู้ถือหุ้นทั้งในประเทศและต่างประเทศได้รับทราบอย่างเท่าเทียมกัน
สม่ำเสมอและครบถ้วนตามความเป็นจริง นอกจากนี้ ปตท. ได้จัดทำนิตยสารเพื่อผู้ถือหุ้นกู้ ปตท.
ภายใต้ชื่อ “happiness” ออกเป็นรายไตรมาส เพื่อใช้เป็นช่องทางในการสื่อความ ข่าวสาร
ข้อมูลเกี่ยวกับธุรกิจและผลการดำเนินงานของ ปตท.ต่อผู้ถือหุ้นกู้
ทั้งนี้ผู้ลงทุนสามารถติดต่อกับหน่วยงานได้โดยตรง หรือผ่านทางเว็บไซท์ของ ปตท.
ซึ่งมีข้อมูลทั้งภาษาไทยและภาษาอังกฤษที่ได้ปรับปรุงให้ทันสมัยเป็นปัจจุบันอยู่เสมอ
ประกอบด้วยข้อมูลสำคัญ ๆ อาทิ

-   รายงานประจำปี / แบบแสดงรายการประจำปี(แบบ 56-1)

-   ข้อมูลโครงการลงทุนที่สำคัญ

-   การจัดซื้อจัดจ้าง

-   การแถลงทิศทางนโยบายขององค์กรโดยผู้บริหาร

-   การดำเนินการตามนโยบายรัฐ

-   แผนงานที่สำคัญ

-   นโยบายการกำกับดูแลกิจการที่ดีและกิจกรรมส่งเสริม

-   ผลการดำเนินงานด้านการเงิน

-   ผลการดำเนินงานที่ไม่ใช่ด้านการเงิน

-   กิจกรรมด้านความรับผิดชอบต่อสังคม ที่สำคัญ

โดย ปตท. ได้ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
รวมทั้งการนำเสนอผลงานและการแจ้งสารสนเทศขององค์กรต่อนักลงทุน
ผู้ถือหุ้นและผู้เกี่ยวข้องทั้งในทางตรงและทางอ้อมมาโดยตลอด สรุปได้ดังนี้

-   ทางตรง : ปตท. มีการนำเสนอผลงานให้แก่นักวิเคราะห์ นักลงทุนและพนักงาน เป็นระยะๆ
    อย่างสม่ำเสมอในรูปของ Analyst Meeting, Roadshow, Conference Call
    การเข้าร่วม Conference ซึ่งจัดโดยสถาบันต่างๆ รวมทั้ง
    การร่วมกิจกรรมพบนักลงทุนรายย่อยกับตลาดหลักทรัพย์ฯ
    และผู้เกี่ยวข้องสามารถทำการนัดหมาย (Company Visit) เข้าพบผู้บริหาร ปตท.
    เพื่อสอบถามข้อมูลความคืบหน้าการดำเนินกิจการได้ตลอดเวลา

สรุปกิจกรรมหลักในปี 2552 และ ปี 2553 ดังนี้

  ---------------------------------------------- ------------ -------------
  กิจกรรม                                         กิจกรรม       กิจกรรม
                                                 ในปี 2552     ในปี 2553
                                                 (จำนวนครั้ง)   (จำนวนครั้ง)

  Roadshow ต่างประเทศ                             10           13

  Roadshow ในประเทศ                              5            4

  Analyst meeting                                5            4

  Credit Rating Review                           5            5

  Company Visit / Conference call                189          178

  ทาง e-mail / โทรศัพท์                            6-8 ครั้งต่อวัน  6-8 ครั้งต่อวัน

  ร่วมกิจกรรมกรรมตลาดหลักทรัพย์สัญจร และหน่วยงานอื่นๆ     3            3
  เพื่อพบนักลงทุน                                                 

  นำนักลงทุนสถาบันพบผู้บริหารและเยี่ยมชมกิจการ            1            1

  นำนักลงทุนรายย่อยพบผู้บริหารและเยี่ยมชมกิจการ           1 (3 รุ่น)     1 (3 รุ่น)

  กิจกรรมสานสัมพันธ์ผู้ถือหุ้นกู้                           2            3
  ---------------------------------------------- ------------ -------------

-   ทางอ้อม: ปตท. มีการให้ข้อมูลเกี่ยวกับบริษัท ผลการดำเนินงาน งบการเงิน
    และข้อมูลนำเสนอในรูปแบบต่างๆรวมถึงรายงานสารสนเทศที่ ปตท.
    แจ้งต่อตลาดหลักทรัพย์แห่งประเทศไทย
    โดยผู้สนใจสามารถอ่านข้อมูลได้ทางเว็บไซท์ของตลาดหลักทรัพย์แห่งประเทศไทย
    (www.set.or.th) เว็บไซท์ของ ปตท. และนิตยสารเพื่อผู้ถือหุ้นกู้ ปตท. “happiness”

-   กรณีที่นักลงทุนและผู้เกี่ยวข้องมีข้อสงสัยและต้องการสอบถาม
    สามารถติดต่อมายังฝ่ายผู้ลงทุนสัมพันธ์ ปตท. โทร. 0 2537 –3518-9 Email :
    ir@pttplc.com หรือผ่านเว็บไซท์ของ ปตท. www.pttplc.com

-   การเผยแพร่ข่าวประชาสัมพันธ์ ความเคลื่อนไหวทางธุรกิจ ความคืบหน้าของการดำเนินงาน
    และโครงการต่างๆ
    รวมทั้งให้บริการตอบคำถามและอำนวยความสะดวกในการติดต่อแก่สื่อมวลชนและสาธารณชนอย่างต่อเนื่อง
    ซึ่งในปี 2553 มีการดำเนินกิจกรรม สรุปได้ ดังนี้

  ---------------------------------------------- ---------- -------------
  กิจกรรม                                         กิจกรรม     กิจกรรม
                                                 ในปี 2552   ปี 2553
                                                 (จำนวน)    (จำนวน)

  ทาง e-mail                                     165 ชิ้น     224 ชิ้น

  ข่าวแจก / ภาพข่าว                                165 ชิ้น     224  ชิ้น

  การแถลงข่าว                                     36 ครั้ง     51 ครั้ง

  นำสื่อมวลชนเยี่ยมชมการดำเนินงาน                     6 ครั้งต่อปี   8 ครั้งต่อปี
  ทั้งในประเทศและต่างประเทศ                                    

  การให้การต้อนรับ / ให้ข้อมูลกับหน่วยงานที่มาเยี่ยมชม /     121 คณะ    37 คณะ 
  ดูงานในด้านต่าง ๆ                                 = 5,753 คน =  2,284 คน*
  ---------------------------------------------- ---------- -------------

* ลดลงครึ่งปีหลังเนื่องจากปิดรับการเยี่ยมชมจากการปรับปรุงอาคารสำนักงานใหญ่

8.4.3 การแจ้งข้อร้องเรียนและการเข้าถึงข้อมูล

ผู้มีส่วนได้ส่วนเสียทุกกลุ่มสามารถใช้กลไกในการติดต่อ การรับทราบข้อมูล การแจ้งข่าว/ เบาะแส
ทั้งภายในองค์กรโดยระบบ Intranet Webboard และจากภายนอกโดยผ่านช่องทางเว็บไซท์ /
โดยทางโทรศัพท์ / โดยหนังสือแจ้ง / โดยทาง E-mail แจ้งหน่วยงาน ฝ่ายผู้ลงทุนสัมพันธ์
สำนักกรรมการผู้จัดการใหญ่และเลขานุการบริษัท ฝ่ายสื่อสารองค์กร
หรือศูนย์บริหารคำสั่งซื้อและลูกค้าสัมพันธ์ ดังนี้

-   โทรศัพท์ : Call Center 1365, 0-2537-2000

-   Website : http://www.pttplc.com

- ศูนย์บริหารคำสั่งซื้อและลูกค้าสัมพันธ์ : orc@pttplc.com
- ฝ่ายสื่อสารองค์กร : corporate@pttplc.com
- สำนักกรรมการผู้จัดการใหญ่และเลขานุการบริษัท : corporatesecretary@pttplc.com
- ฝ่ายผู้ลงทุนสัมพันธ์ : ir@pttplc.com

ซึ่งข้อคำถาม ข้อติชม และข้อเสนอแนะต่าง ๆ จะส่งต่อให้หน่วยงานที่เกี่ยวข้องดำเนินการ
แก้ไขปรับปรุง
ผ่านระบบการจัดการเรื่องร้องเรียนโดยมีการติดตามความคืบหน้าผ่านการแจ้งเตือนในระบบ email
ทุก 3 วัน
หากดำเนินการไม่แล้วเสร็จจะแจ้งเตือนไปยังผู้บังคับบัญชาที่สูงขึ้นไปอีกระดับเพื่อดำเนินการ
หากแล้วเสร็จ หน่วยงานที่รับผิดชอบจะแจ้งผลการดำเนินงานให้ผู้ติดต่อทราบ
และมีการติดตามในภายหลังอีกครั้งหนึ่งโดยสอบถามความพึงพอใจจากการให้บริการโดยเจ้าหน้าที่
Call Center เพื่อนำไปปรับปรุงการบริหารระบบสารสนเทศ
ทั้งนี้ผู้บริหารติดตามสารสนเทศทั้งหมดเป็นประจำทุกเดือนเพื่อติดตามแนวโน้มการเปลี่ยนแปลงและนำกลับมาใช้เป็นแนวทางปรับปรุงกระบวนการ
สินค้า และบริการเพื่อตอบสนองความต้องการของผู้มีส่วนได้ส่วนเสียทุกฝ่าย

สำหรับการร้องเรียน ปตท. เปิดโอกาสให้บุคคลทั่วไปสามารถร้องเรียนเมื่อพบพฤติกรรมของ
กรรมการ ผู้บริหาร และพนักงานที่ไม่เหมาะสมหรือขัดต่อจรรยาบรรณธุรกิจของ ปตท.
ต่อสำนักตรวจสอบภายใน สำนักกรรมการผู้จัดการใหญ่และเลขานุการบริษัท และฝ่ายทรัพยากรบุคคล
โดย ปตท. จะรับฟังทุกข้อร้องเรียนอย่างเสมอภาค โปร่งใส เอาใจใส่
และให้ความเป็นธรรมแก่ทุกฝ่าย มีการกำหนดระยะเวลาดำเนินการที่เหมาะสม
มีการรักษาความลับและคุ้มครองผู้ร้องเรียน

8.5. ความรับผิดชอบของคณะกรรมการ

โครงสร้างการจัดการบริษัท ปตท. จำกัด (มหาชน) ณ วันที่ 1 กุมภาพันธ์ 2554

[]

  8.5.1 องค์ประกอบของคณะกรรมการ

ตามข้อบังคับบริษัท ปตท. จำกัด (มหาชน) กำหนดองค์ประกอบของคณะกรรมการดังนี้

-   มีจำนวนไม่น้อยกว่า 5 คน แต่ไม่เกิน 15 คน

-   มีกรรมการอิสระไม่น้อยกว่า 3 คน
    (หลักการกำกับดูแลกิจการที่ดีของ ปตท. กำหนดให้มีกรรมการอิสระไม่น้อยกว่ากึ่งหนึ่ง)

-   กรรมการอย่างน้อย 1 คน ต้องมีความรู้ด้านบัญชีการเงิน

ทั้งนี้ ปัจจุบันคณะกรรมการของ ปตท. จำกัด (มหาชน) ตามหนังสือรับรองกระทรวงพาณิชย์ ลงวันที่
4 มกราคม 2554 มีจำนวน 14 ท่าน ประกอบด้วย

-   กรรมการที่ไม่เป็นผู้บริหาร 13 ท่าน (เป็นกรรมการที่เป็นอิสระ 8 ท่าน
    ซึ่งเกินกว่ากึ่งหนึ่งของกรรมการทั้งคณะ)

-   กรรมการที่เป็นผู้บริหาร 1 ท่าน

รายชื่อคณะกรรมการ ปตท. ประกอบด้วย

+----+---------------------+-----------------+------------------------+
| ลำ | รายชื่อกรรมการ        | ตำแหน่ง          | วันที่ได้รับแต่งตั้งเป็นกรรมการ |
| ดับ |                     |                 | ปตท.                   |
+----+---------------------+-----------------+------------------------+
| 1. | นายนริศ ชัยสูตร        | รักษาก           | 11 เมษายน 2551         |
|    |                     | ารประธานกรรมการ |                        |
|    |                     | (ตั้งแต่ 24 ธันวาคม |                        |
|    |                     | 2553)           |                        |
+----+---------------------+-----------------+------------------------+
| 2. | นายณอคุณ สิทธิพงศ์      | กรรมการ         | 10 เมษายน 2552         |
+----+---------------------+-----------------+------------------------+
| 3. | นายอำพน กิตติอำพน     | กรรมการอิสระ     | 11 เมษายน 2551         |
+----+---------------------+-----------------+------------------------+
| 4. | นายชัยเกษม นิติสิริ      | กรรมการอิสระ     | 22 กันยายน 2551         |
+----+---------------------+-----------------+------------------------+
| 5. | นายนนทิกร กาญจนะจิตรา | กรรมการอิสระ     | 9 เมษายน 2553          |
|    | ^(2.1)              |                 |                        |
+----+---------------------+-----------------+------------------------+
| 6. | นายสุรชัย ภู่ประเสริฐ    | กรรมการอิสระ     | 10 เมษายน 2552         |
+----+---------------------+-----------------+------------------------+
| 7. | นายสุรพล นิติไกรพจน์    | กรรมการอิสระ     | 10 เมษายน 2552         |
+----+---------------------+-----------------+------------------------+
| 8. | นายวัชรกิติ วัชโรทัย     | กรรมการอิสระ     | 10 เมษายน 2552         |
+----+---------------------+-----------------+------------------------+
| 9. | นายอนุวัฒน์ เมธีวิบูลวุฒิ   | กรรมการอิสระ     | 21 พฤศจิกายน 2551       |
+----+---------------------+-----------------+------------------------+
| 1  | นายภูษณ ปรีย์มาโนช     | กรรมการอิสระ     | 26 พฤศจิกายน 2553       |
| 0. | ^(2.2)              |                 |                        |
+----+---------------------+-----------------+------------------------+
| 1  | นายไกรฤทธิ์ นิลคูหา     | กรรมการ         | 9 เมษายน 2553          |
| 1. | ^(2.3)              |                 |                        |
+----+---------------------+-----------------+------------------------+
| 1  | นางเบญจา หลุยเจริญ    | กรรมการ         | 9 เมษายน 2553          |
| 2. |                     |                 |                        |
+----+---------------------+-----------------+------------------------+
| 1  | นายพิชัย ชุณหวชิร       | กรรมการ         | 9 เมษายน 2553          |
| 3. |                     |                 |                        |
+----+---------------------+-----------------+------------------------+
| 1  | นายประเสริฐ บุญสัมพันธ์  | กรร             | ดำรงตำแหน่งกรรมการวาระที่ |
| 4. |                     | มการและเลขานุการ | 2 เมื่อวันที่ 10 เมษายน     |
|    |                     |                 | 2552                   |
|    |                     | (ประธานเจ       |                        |
|    |                     | ้าหน้าที่บริหารและกร |                        |
|    |                     | รมการผู้จัดการใหญ่) |                        |
+----+---------------------+-----------------+------------------------+

หมายเหตุ 1. นายปิยวัชร นิยมฤกษ์ ลาออกจากการเป็นกรรมการเมื่อวันที่ 1 มกราคม 2554
(นายปิยวัชรฯ ได้รับการแต่งตั้งเป็นกรรมการ ปตท. เมื่อวันที่ 9 เมษายน 2553 แทนคุณพรทิพย์
จาละ ซึ่งครบวาระ)

2. คณะกรรมการแต่งตั้งกรรมการใหม่แทนกรรมการที่ออกตามวาระและลาออกในปี 2553 ดังนี้

  2.1 นายนนทิกร กาญจนะจิตรา ดำรงตำแหน่งแทนคุณหญิงชฎา วัฒนศิริธรรม ซึ่งลาออกเมื่อวันที่
  28 มกราคม 2553 ก่อนครบวาระ (9 เมษายน 2553) เนื่องจากอายุครบ 65 ปีบริบูรณ์ ตาม
  พรบ.คุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518

  2.2 นายภูษณ ปรีย์มาโนช ดำรงตำแหน่งแทนนายจุลยุทธ หิรัณยะวสิต ซึ่งลาออกเมื่อวันที่ 1
  กันยายน 2553

  2.3 นายไกรฤทธิ์ นิลคูหา ดำรงตำแหน่งแทนนายจักรมณฑ์ ผาสุกวนิช ซึ่งครบวาระเมื่อวันที่ 9
  เมษายน 2553

8.5.2 อำนาจหน้าที่ของคณะกรรมการบริษัท

 อำนาจของคณะกรรมการบริษัท

-   คณะกรรมการบริษัท มีอำนาจดูแลและจัดการบริษัทให้เป็นไปตามกฎหมาย วัตถุประสงค์
    ข้อบังคับและมติของที่ประชุมผู้ถือหุ้น

-   คณะกรรมการบริษัท มีอำนาจแต่งตั้งกรรมการคนหนึ่งเป็นประธานกรรมการ
    และจะแต่งตั้งรองประธานกรรมการก็ได้ ตามที่คณะกรรมการเห็นสมควร

-   คณะกรรมการบริษัท
    มีอำนาจแต่งตั้งกรรมการคนหนึ่งเป็นกรรมการผู้จัดการใหญ่และเลขานุการคณะกรรมการตามที่คณะกรรมการเห็นสมควร

หน้าที่และความรับผิดชอบของคณะกรรมการบริษัท

-   คณะกรรมการมีหน้าที่ตามข้อบังคับของบริษัท
    ซึ่งรวมถึงการดูแลและจัดการบริษัทให้เป็นไปตามกฎหมาย วัตถุประสงค์
    ข้อบังคับและมติที่ประชุมผู้ถือหุ้น

-   กำหนดวิสัยทัศน์ ทิศทางและกลยุทธ์ของบริษัท

-   ให้ความเห็นชอบกลยุทธ์และนโยบายที่สำคัญ รวมถึงวัตถุประสงค์
    เป้าหมายทางการเงินและแผนงานบริษัท งบประมาณของบริษัท
    รวมทั้งติดตามดูแลให้มีการปฏิบัติตามแผนงานและงบประมาณที่กำหนด

-   จัดให้มีระบบบัญชี การรายงานทางการเงินและการสอบบัญชี
    รวมทั้งดูแลให้มีระบบการควบคุมภายในและการตรวจสอบภายในที่มีประสิทธิภาพและประสิทธิผล

-   สอดส่องดูแลและจัดการแก้ไขปัญหาความขัดแย้งทางผลประโยชน์ที่อาจเกิดขึ้น
    รวมถึงรายการที่เกี่ยวโยงกัน

-   กำหนดแนวทางการบริหารจัดการความเสี่ยงอย่างครอบคลุม และดูแลให้ผู้บริหารมีระบบ
    หรือกระบวนการที่มีประสิทธิภาพในการบริหารจัดการความเสี่ยง

-   ดูแลให้มีระบบหรือกลไกการจ่ายค่าตอบแทนผู้บริหารระดับสูงที่เหมาะสม
    เพื่อก่อให้เกิดแรงจูงใจทั้งในระยะสั้นและระยะยาว

-   ทำการประเมินผลงานของกรรมการผู้จัดการใหญ่ และกำหนดค่าตอบแทน
    ให้สอดคล้องกับผลการดำเนินงาน

-   ดูแลให้มีช่องทางในการสื่อสารกับผู้ถือหุ้นแต่ละกลุ่มและผู้มีส่วนได้ส่วนเสียของบริษัทอย่างเหมาะสม

-   ให้มีการเปิดเผยข้อมูลที่ถูกต้อง ชัดเจน โปร่งใส น่าเชื่อถือและมีมาตรฐานสูง

-   เป็นผู้นำและเป็นตัวอย่างในการปฏิบัติงานที่ดี

8.5.3 กรรมการผู้มีอำนาจลงนามผูกพัน

ตามข้อบังคับบริษัทได้กำหนดกรรมการผู้มีอำนาจลงนามแทนบริษัท ประกอบด้วย (1) นายประเสริฐ
บุญสัมพันธ์
ประธานเจ้าหน้าที่บริหาร/กรรมการผู้จัดการใหญ่ลงลายมือชื่อและประทับตราสำคัญของบริษัท หรือ
(2) นายณอคุณ สิทธิพงศ์ นายอนุวัฒน์ เมธีวิบูลวุฒิ นายสุรพล นิติไกรพจน์ นายสุรชัย ภู่ประเสริฐ
กรรมการสองในสี่คนนี้ลงลายมือชื่อร่วมกันและประทับตราสำคัญของบริษัท

8.5.4 การแต่งตั้งและการถอดถอนกรรมการบริษัท

1.  กรรมการของบริษัทเลือกตั้งโดยที่ประชุมผู้ถือหุ้น โดยมีจำนวนไม่น้อยกว่า 5 คน และไม่เกิน
    15 คน และมีกรรมการที่เป็นอิสระไม่น้อยกว่า 3 คน
    ซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
    และกรรมการบริษัทอย่างน้อย 1 คน ต้องเป็นผู้มีความรู้ด้านบัญชีและการเงิน
    โดยกรรมการต้องมีคุณสมบัติตามที่กฎหมายและข้อบังคับกำหนดตั้งแต่ปี 2547 เป็นต้นมา
    คณะกรรมการ
    ปตท.ได้มีมติเห็นชอบให้กำหนดสัดส่วนกรรมการที่เป็นอิสระเพิ่มเป็นไม่น้อยกว่ากึ่งหนึ่ง
    และถือปฏิบัติต่อเนื่องจนถึงปัจจุบัน ณ วันที่ 4 มกราคม 2554 มีกรรมการอิสระ 8 คน
    โดยกรรมการทั้งหมดมีถิ่นที่อยู่ในประเทศไทย
    และมีกรรมการผู้มีความเชี่ยวชาญด้านบัญชีการเงิน 4 คน คือนางเบญจา หลุยเจริญ นายพิชัย
    ชุณหวชิร นายอำพน กิตติอำพน และนายภูษณ ปรีย์มาโนช

2.  ให้ที่ประชุมผู้ถือหุ้นเลือกตั้งกรรมการ
    ซึ่งคณะกรรมการสรรหาเป็นผู้คัดเลือกและเสนอชื่อบุคคลที่มีคุณสมบัติเหมาะสมต่อคณะกรรมการ
    ปตท. ตามหลักเกณฑ์ดังต่อไปนี้

    1.  ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ

    2.  ผู้ถือหุ้นแต่ละรายจะใช้คะแนนเสียงที่มีอยู่ทั้งหมดตาม (1)
        เลือกตั้งบุคคลคนเดียวหรือหลายคนเป็นกรรมการก็ได้
        แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น

    4.  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
        ให้ผู้เป็นประธานในที่ประชุมนั้นเป็นผู้ออกเสียงชี้ขาด

3.  ในการประชุมสามัญผู้ถือหุ้นประจำปีทุกครั้ง
    ให้กรรมการออกจากตำแหน่งตามวาระหนึ่งในสามเป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม
    กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
    ให้กรรมการจับสลากกันว่าผู้ใดจะออก ส่วนในปีที่สามและปีหลังๆต่อไป
    ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

4.  ในกรณีตำแหน่งกรรมการว่างลงเพราะเหตุอื่นนอกจากถึงคราวออกจากตามวาระ
    คณะกรรมการอาจเลือกตั้งบุคคลซึ่งมีคุณสมบัติและไม่มีลักษณะต้องห้ามตามข้อบังคับบริษัทเข้าเป็นกรรมการแทนในตำแหน่งที่ว่างในการประชุมคณะกรรมการ
    ปตท. คราวถัดไปก็ได้ เว้นแต่วาระของกรรมการที่พ้นจากตำแหน่งจะเหลือน้อยกว่า 2 เดือน
    โดยคณะกรรมการต้องมีคะแนนเสียงแต่งตั้งไม่น้อยกว่า 3 ใน 4
    ของจำนวนกรรมการที่ยังเหลืออยู่
    ทั้งนี้บุคคลที่เข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่เหลืออยู่ของกรรมการที่ตนแทน

5.  กรรมการคนใดจะลาออกจากตำแหน่ง ให้ยื่นใบลาออกต่อบริษัท
    การลาออกมีผลนับแต่วันที่ใบลาออกไปถึงบริษัท

6.  ในการลงมติให้กรรมการคนใดออกจากตำแหน่งก่อนถึงคราวออกตามวาระ
    ให้ถือคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

8.5.5 คุณสมบัติของกรรมการ

มีคุณสมบัติและไม่มีลักษณะต้องห้ามตามพระราชบัญญัติบริษัทมหาชน จำกัด และตามมาตรา 5 แห่ง
พระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ (ฉบับที่ 6) พ.ศ. 2550
อาทิ

-   มีอายุไม่เกิน 65 ปีบริบูรณ์

-   เป็นกรรมการในรัฐวิสาหกิจรวมกันไม่เกิน 3 แห่ง

-   กรรมการอิสระต้องมีคุณสมบัติเกี่ยวกับความเป็นอิสระตามประกาศตลาดหลักทรัพย์แห่งประเทศไทย
    เรื่องคุณสมบัติและขอบเขตการดำเนินงานของคณะกรรมการตรวจสอบ

-   ไม่เคยได้รับโทษจำคุกโดยคำพิพากษาถึงที่สุดให้จำคุก
    เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

-   ไม่เป็นข้าราชการการเมือง เว้นแต่เป็นการดำรงตำแหน่งกรรมการตามบทบัญญัติแห่งกฎหมาย

-   ไม่เป็นผู้ดำรงตำแหน่งใดในพรรคการเมือง หรือเจ้าหน้าที่ของพรรคการเมือง

-   ไม่เคยถูกไล่ออก ปลดออก หรือให้ออกจากงาน เพราะทุจริตต่อหน้าที่

-   ไม่เป็นผู้ถือหุ้นของรัฐวิสาหกิจนั้น หรือผู้ถือหุ้นของนิติบุคคลที่รัฐวิสาหกิจนั้นถือหุ้น (ยกเว้น
    กรรมการของรัฐวิสาหกิจ ที่ไม่เป็นข้าราชการ พนักงาน หรือลูกจ้างที่มีตำแหน่ง
    หรือเงินเดือนประจำตำแหน่งของราชการส่วนกลาง ส่วนภูมิภาค ส่วนท้องถิ่น
    หรือหน่วยงานอื่นของรัฐ และกรรมการของรัฐวิสาหกิจนั้นถือหุ้นไม่เกินกว่าร้อยละ 0.5
    ของทุนชำระแล้วของรัฐวิสาหกิจซึ่ง
    ตนเป็นกรรมการหรือนิติบุคคลที่รัฐวิสาหกิจซึ่งตนเป็นกรรมการถือหุ้นอยู่)

-   ไม่เป็นผู้ดำรงตำแหน่งใดในนิติบุคคลที่รัฐวิสาหกิจนั้นเป็นผู้ถือหุ้น
    เว้นแต่คณะกรรมการของรัฐวิสาหกิจนั้นมอบหมายให้ดำรงตำแหน่งกรรมการหรือดำรงตำแหน่งอื่นในนิติบุคคลที่รัฐวิสาหกิจนั้นเป็นผู้ถือหุ้น

-   ไม่เป็นกรรมการ หรือผู้บริหาร หรือผู้มีอำนาจในการจัดการ
    หรือมีส่วนได้เสียในนิติบุคคลซึ่งเป็นผู้รับสัมปทาน ผู้ร่วมทุน
    หรือมีประโยชน์ได้เสียเกี่ยวข้องกับกิจการของรัฐวิสาหกิจนั้น เว้นแต่เป็นประธานกรรมการ
    กรรมการ หรือผู้บริหารโดยการมอบหมายของรัฐวิสาหกิจนั้น

8.5.6 คุณสมบัติของกรรมการอิสระ

คณะกรรมการ ปตท. โดยการนำเสนอของคณะกรรมการกำกับดูแลกิจการที่ดี
ได้กำหนดนิยามความเป็นอิสระของกรรมการ ปตท.
ซึ่งสอดคล้องแต่เข้มกว่าหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย (ตลท.) ดังนี้

-   ถือหุ้นไม่เกิน 0.5% ของจำนวนหุ้นที่มีสิทธิออกเสียงทั้งหมดใน ปตท. บริษัทในกลุ่ม
    บริษัทร่วมทุน หรือนิติบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

-   ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ รวมถึงที่ปรึกษาตรวจสอบบัญชี ที่ปรึกษากฎหมาย
    ที่ปรึกษาด้านอื่นๆ หรือเป็นผู้มีอำนาจควบคุม ปตท. บริษัทในกลุ่ม บริษัทร่วม
    หรือเป็นบุคคลที่อาจมีความขัดแย้ง โดยต้องไม่มีผลประโยชน์
    หรือส่วนได้ส่วนเสียในลักษณะดังกล่าวมาแล้ว เป็นเวลาไม่น้อยกว่า 2 ปี

-   ไม่มีความสัมพันธ์ทางธุรกิจ เช่น เป็นลูกค้า คู่ค้า เจ้าหนี้/ลูกหนี้การค้า เจ้าหนี้/ลูกหนี้เงินกู้
    เป็นต้น รวมทั้งไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของ ปตท. บริษัทในกลุ่ม บริษัทร่วม
    หรือนิติบุคคลที่อาจมีความขัดแย้งในลักษณะที่จะทำให้ขาดความเป็นอิสระ

-   ไม่เป็นญาติสนิทหรือมีความสัมพันธ์อื่นที่อาจทำให้ขาดความเป็นอิสระกับ ผู้บริหาร
    ผู้ถือหุ้นรายใหญ่ของ ปตท. บริษัทในกลุ่ม บริษัทร่วม หรือนิติบุคคลที่อาจมีความขัดแย้ง
    รวมทั้งไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

8.5.7 การแยกตำแหน่งประธานกรรมการและประธานเจ้าหน้าที่บริหาร/กรรมการผู้จัดการใหญ่

เพื่อให้การแบ่งแยกหน้าที่ในเรื่องการกำหนดนโยบายของ ปตท. และการบริหารงานประจำของ
ปตท.
ออกจากกัน และเพื่อให้กรรมการทำหน้าที่สอดส่อง ดูแล
และประเมินผลการบริหารงานได้อย่างมีประสิทธิภาพ ปตท.
จึงกำหนดให้ประธานกรรมการ
และประธานเจ้าหน้าที่บริหาร/กรรมการผู้จัดการใหญ่เป็นคนละบุคคลกันเสมอ
ประธานกรรมการต้องคอยสอดส่องดูแลการบริหารจัดการของฝ่ายบริหาร คอยให้คำแนะนำ
ช่วยเหลือ แต่ต้องไม่มีส่วนร่วม และไม่
ก้าวก่ายในการบริหารงานปกติประจำวันโดยให้เป็นหน้าที่ของประธานเจ้าหน้าที่บริหาร/กรรมการผู้จัดการใหญ่ภายใต้กรอบอำนาจที่ได้รับจากคณะกรรมการ

นอกจากนี้ประธานกรรมการต้องมีภาวะผู้นำ ดูแลกรรมการมิให้อยู่ภายใต้อิทธิพลของฝ่ายบริหาร
โดยทำหน้าที่ประธานในที่ประชุมทั้งในการประชุมคณะกรรมการ
และการประชุมผู้ถือหุ้นอย่างเป็นธรรม มีประสิทธิภาพ
สนับสนุนและผลักดันให้ผู้เข้าร่วมประชุมใช้สิทธิออกเสียง
ปฏิบัติตามหลักการกำกับดูแลกิจการที่ดีอย่างเคร่งครัด

8.5.8 ความเป็นอิสระของประธานกรรมการ

ปตท. ให้ความสำคัญกับความเป็นอิสระของกรรมการเป็นอย่างมาก แต่เนื่องจาก ปตท.
เป็นบริษัทจดทะเบียนในตลาดหลักทรัพย์ฯ
ที่ยังมีสถานะเป็นรัฐวิสาหกิจในสังกัดกระทรวงพลังงานที่กระทรวงการคลังเป็นผู้ถือหุ้นใหญ่ ดังนั้น
ประธานกรรมการที่ได้รับเลือกตั้งจากกรรมการที่ผ่านมาจะเป็นกรรมการที่เป็นผู้บริหารจากกระทรวงพลังงานหรือกระทรวงการคลังเป็นส่วนใหญ่
แต่อย่างไรก็ตาม
ในการปฏิบัติหน้าที่ของประธานกรรมการได้ปฏิบัติหน้าที่การเป็นประธานอย่างมีความเป็นอิสระตลอดมา

8.5.9 เลขานุการบริษัท

เพื่อให้เป็นไปตามหลักการกำกับดูแลกิจการที่ดีของบริษัทจดทะเบียนในหมวดความรับผิดชอบของคณะกรรมการ
และตามข้อกำหนดของพระราชบัญญัติหลักทรัพย์และตลาดหลักทรัพย์ ปตท. จึงได้มอบหมายให้
นายอรรถพล ฤกษ์พิบูลย์ ทำหน้าที่เลขานุการบริษัท ของ ปตท.
โดยมีภาระหน้าที่ในการให้คำแนะนำด้านกฎหมายและกฎเกณฑ์ต่าง ๆ
ที่คณะกรรมการต้องทราบและปฏิบัติ การจัดการประชุม รวมทั้งดูแลกิจกรรมต่างๆ ของคณะกรรมการ
เพื่อให้กรรมการสามารถปฏิบัติหน้าที่ได้อย่างมีประสิทธิภาพและประสิทธิผล
และก่อให้เกิดประโยชน์สูงสุดต่อ ปตท. รวมทั้งการจัดทำและเก็บรักษาเอกสาร อาทิ
ทะเบียนกรรมการ หนังสือนัดประชุมคณะกรรมการ รายงานการประชุมคณะกรรมการ
และรายงานประจำปีของบริษัท หนังสือนัดประชุมผู้ถือหุ้น รายงานการประชุมผู้ถือหุ้น
และเก็บรักษารายงานการมีส่วนได้เสียที่รายงานโดยกรรมการหรือผู้บริหาร

8.5.10 คณะกรรมการเฉพาะเรื่อง

คณะกรรมการ ปตท. ให้ความสำคัญในการกำกับดูแลกิจการที่ดี
โดยในช่วงเริ่มแรกได้มีการจัดตั้งคณะกรรมการเฉพาะเรื่องขึ้น 3 คณะ ได้แก่
คณะกรรมการตรวจสอบ คณะกรรมการสรรหา และคณะกรรมการกำหนดค่าตอบแทน
ซึ่งคณะกรรมการตรวจสอบจะมีหน้าที่และความรับผิดชอบในการดำเนินการเกี่ยวกับการกำกับดูแลกิจการและการบริหารความเสี่ยงในระดับคณะกรรมการด้วย

ต่อมาในปี 2547 คณะกรรมการ ปตท.ได้จัดตั้งคณะกรรมการกำกับดูแลกิจการที่ดีของ ปตท.
เพื่อช่วยส่งเสริมและกลั่นกรอง
การดำเนินงานเกี่ยวกับการกำกับดูแลกิจการและการบริหารจัดการให้ดีเลิศ ดังนั้น ในปัจจุบัน ปตท.
จึงมีคณะกรรมการเฉพาะเรื่องรวม 4 คณะ
เพื่อช่วยกลั่นกรองงานที่มีความสำคัญอย่างรอบคอบภายใต้หลักการกำกับดูแลกิจการที่ดีมุ่งเน้นการสร้างประโยชน์สูงสุดให้แก่ผู้ถือหุ้น
โดยคำนึงถึงผู้ที่มีส่วนได้ส่วนเสียโดยรวม มีคุณธรรมในการดำเนินธุรกิจ มีความโปร่งใส
และตรวจสอบได้ คณะกรรมการเฉพาะเรื่องทุกคณะประกอบด้วยกรรมการที่ไม่เป็นผู้บริหาร
และมีคุณสมบัติ หน้าที่ความรับผิดชอบตามข้อกำหนดของตลาดหลักทรัพย์แห่งประเทศไทย
รวมทั้งมีการกำหนดบทบาทภาระหน้าที่ความรับผิดชอบเป็นลายลักษณ์อักษรไว้อย่างชัดเจน

ตั้งแต่ปี 2552
เป็นต้นมาจนถึงปัจจุบันได้มีการขยายอำนาจหน้าที่ของคณะกรรมการกำกับดูแลกิจการที่ดีให้มีหน้าที่มอบนโยบาย
แนวปฏิบัติ และติดตามการดำเนินงานด้านความรับผิดชอบต่อสังคม ชุมชน และสิ่งแวดล้อมเพิ่มเติม
เพื่อให้คณะกรรมการกำกับดูแลกิจการที่ดีสามารถดำเนินงานด้านการดูแลผู้มีส่วนได้ส่วนเสียได้อย่างครบถ้วนและมีประสิทธิภาพยิ่งขึ้น

8.5.10.1 คณะกรรมการตรวจสอบ

  คณะกรรมการตรวจสอบทำหน้าที่สอบทานรายงานทางการเงิน
  โดยมีหน่วยงานฝ่ายบัญชีและสำนักงานการตรวจเงินแผ่นดินมาประชุมร่วมกัน
  และนำเสนอรายงานทางการเงินต่อคณะกรรมการ ปตท.ทุกไตรมาส โดยคณะกรรมการ ปตท.
  เป็นผู้รับผิดชอบต่องบการเงินรวมของ ปตท. และบริษัทย่อย รวมทั้งสารสนเทศทางการเงิน
  (รายงานความรับผิดชอบของคณะกรรมการต่อรายงานทางการเงิน) ที่ปรากฏในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีรับรองและตรวจสอบโดยสำนักงานการตรวจเงินแผ่นดิน
  การเปิดเผยข้อมูลสารสนเทศที่สำคัญ ทั้งข้อมูลทางการเงิน และไม่ใช่การเงิน
  ดำเนินการบนพื้นฐานของข้อเท็จจริงอย่างครบถ้วน และสม่ำเสมอด้วย

  คณะกรรมการ ปตท. ได้อนุมัติจัดตั้งคณะกรรมการตรวจสอบ เมื่อวันที่ 1 ตุลาคม 2544
  โดยแต่งตั้งจากกรรมการ ปตท. ซึ่งมีคุณสมบัติตามที่กฎหมายหลักทรัพย์และตลาดหลักทรัพย์กำหนด
  มีจำนวนอย่างน้อย 3 คน ทั้งนี้ ณ วันที่ 1 กุมภาพันธ์ 2554 ประกอบด้วยกรรมการอิสระ 3 ท่าน
  ดังรายชื่อต่อไปนี้

  -------------------- ------------------------------ --------------------
  ชื่อ-นามสกุล            ตำแหน่งในคณะกรรมการตรวจสอบ      ตำแหน่งในคณะกรรมการ
                                                      ปตท.

  1. นายอำพน กิตติอำพน   ประธานกรรมการ                  กรรมการอิสระ

  2. นายชัยเกษม นิติสิริ    กรรมการ                        กรรมการอิสระ

  3. นายสุรชัย ภู่ประเสริฐ  กรรมการ                        กรรมการอิสระ
  -------------------- ------------------------------ --------------------

โดยมี นางสาวนิตยา ดิเรกสถาพร ผู้ช่วยกรรมการผู้จัดการใหญ่ สำนักตรวจสอบภายใน
เป็นเลขานุการ

  หน้าที่และความรับผิดชอบของคณะกรรมการตรวจสอบ

-   สอบทานให้ ปตท. มีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเพียงพอของงบประมาณ บุคลากร
    และความเป็นอิสระของหน่วยงานตรวจสอบภายใน

-   บทบาทหน้าที่เกี่ยวกับรายงานทางการเงิน สอบทานให้ ปตท.
    มีการรายงานทางการเงินอย่างถูกต้องและเพียงพอ

-   พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์ฯ

-   สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนด
    ของตลาดหลักทรัพย์ นโยบาย กฎ ระเบียบ ข้อบังคับ มติคณะรัฐมนตรี
    และกฎหมายที่เกี่ยวข้องกับธุรกิจของ ปตท.

-   บทบาทเกี่ยวกับหลักจริยธรรมธุรกิจ และจรรยาบรรณ
    โดยดำเนินการให้ฝ่ายบริหารจัดให้มีกระบวนการในการรับเรื่องร้องเรียน
    และกำกับดูแลกระบวนการในการรับเรื่องร้องเรียน

-   พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชี ปตท.

-   พิจารณาการเปิดเผยข้อมูลของ ปตท.
    ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

-   สอบทานระบบการบริหารความเสี่ยงของ ปตท. และเสนอแนะการปรับปรุงให้ทันสมัยอยู่เสมอ

-   สอบทานความถูกต้องและประสิทธิผลของเทคโนโลยีสารสนเทศที่เกี่ยวข้องกับรายงานการเงินและการควบคุมภายใน

-   ส่งเสริมให้มีการพัฒนาระบบรายงานทางการเงินให้ทัดเทียมกับมาตรฐานบัญชีสากล

-   สอบทานหลักฐานหากมีข้อสงสัยเกี่ยวกับการดำเนินการที่อาจมีผลกระทบต่อผลการดำเนินงานของ
    ปตท. อย่างมีนัยสำคัญ
    หรือความขัดแย้งทางผลประโยชน์ที่อาจมีผลกระทบต่อการดำเนินงานของ ปตท.

-   จัดทำรายงานผลการดำเนินงานตามหลักเกณฑ์ที่กำหนดไว้

-   คณะกรรมการตรวจสอบอาจแสวงหาความเห็นที่เป็นอิสระจากที่ปรึกษาทางวิชาชีพอื่นใดเมื่อเห็นว่าจำเป็นด้วยค่าใช้จ่ายของ
    ปตท. โดยความเห็นชอบของคณะกรรมการ ปตท.

-   ประธานกรรมการตรวจสอบ หรือ กรรมการตรวจสอบ ต้องเข้าร่วมประชุมผู้ถือหุ้นของ ปตท.

-   เข้าประชุมร่วมกับผู้สอบบัญชีโดยไม่มีฝ่ายบริหาร อย่างน้อยปีละ 1 ครั้ง

-   ให้คณะกรรมการตรวจสอบประชุมอย่างเป็นทางการร่วมกับฝ่ายบริหารอย่างน้อย ปีละ 1 ครั้ง

-   พิจารณาทบทวนปรับปรุงระเบียบว่าด้วยหลักเกณฑ์และแนวทางปฏิบัติของคณะกรรมการตรวจสอบ
    ฉบับ พ.ศ. 2552

-   ปฏิบัติงานอื่นตามที่คณะกรรมการ ปตท. มอบหมาย
    ทั้งนี้ต้องอยู่ในขอบเขตหน้าที่และความรับผิดชอบของคณะกรรมการตรวจสอบ

  ในปี 2553 มีการประชุม 12 ครั้ง เป็นการประชุม ปกติ 11 ครั้ง และนัดพิเศษ 1 ครั้ง
  โดยมีการรายงานต่อคณะกรรมการ ปตท.
  และมีการประชุมร่วมกับผู้ตรวจสอบบัญชีภายนอกและฝ่ายบัญชีในการสอบทาน
  งบการเงินทุกไตรมาส

8.5.10.2 คณะกรรมการสรรหา

  คณะกรรมการ ปตท.ได้อนุมัติจัดตั้งคณะกรรมการสรรหา เมื่อวันที่ 1 ตุลาคม 2544
  โดยแต่งตั้งจากกรรมการ ปตท. 3 คน ทั้งนี้ ณ วันที่ 1 กุมภาพันธ์ 2554 ประกอบด้วย
  กรรมการอิสระ 3 ท่าน ดังรายชื่อต่อไปนี้

  -------------------- ------------------------------ --------------------
  ชื่อ-นามสกุล            ตำแหน่งในคณะกรรมการสรรหา        ตำแหน่งในคณะกรรมการ
                                                      ปตท.

  1. นายอำพน กิตติอำพน   ประธานกรรมการ                  กรรมการอิสระ

  2. นายวัชรกิติ วัชโรทัย   กรรมการ                        กรรมการอิสระ

  3. นายสุรชัย ภู่ประเสริฐ  กรรมการ                        กรรมการอิสระ
  -------------------- ------------------------------ --------------------

หน้าที่และความรับผิดชอบของคณะกรรมการสรรหา

-   ทำหน้าที่คัดเลือกบุคคลที่สมควรได้รับการเสนอรายชื่อเป็นกรรมการใหม่หรือสรรหากรรมการผู้จัดการใหญ่

-   กำหนดวิธีการและหลักเกณฑ์การสรรหากรรมการบริษัท
    หรือกรรมการผู้จัดการใหญ่เพื่อให้เกิดความโปร่งใส

  ทั้งนี้ ได้กำหนดวิธีการสรรหาบุคคลเพื่อแต่งตั้งเป็นกรรมการ ดังนี้

  1. คณะกรรมการสรรหากำหนดคุณสมบัติของกรรมการที่ต้องการสรรหาทดแทน
  เพื่อให้มีองค์ประกอบและคุณสมบัติตามกฎหมาย/ระเบียบที่เกี่ยวข้อง
  และกำหนดวิธีการเสนอรายชื่อผู้มีคุณสมบัติ

  2. คณะกรรมการสรรหาสรุปผลการสรรหาและเสนอชื่อผู้มีความเหมาะสมที่จะเป็นกรรมการ
  ปตท. พร้อมเหตุผลประกอบและนำเสนอต่อคณะกรรมการ ปตท.

  3. คณะกรรมการ
  ปตท.พิจารณาคัดเลือกผู้มีคุณสมบัติเหมาะสมตามรายชื่อที่คณะกรรมการสรรหานำเสนอเพื่อพิจารณาแต่งตั้งเป็นกรรมการหรือเพื่อเสนอรายชื่อต่อที่ประชุมผู้ถือหุ้นเพื่ออนุมัติแต่งตั้งเป็นกรรมการต่อไป

  ในปี 2553 มีการประชุม 3 ครั้ง และมีการรายงานต่อคณะกรรมการ ปตท.

8.5.10.3 คณะกรรมการกำหนดค่าตอบแทน

  คณะกรรมการ ปตท.ได้อนุมัติจัดตั้งคณะกรรมการกำหนดค่าตอบแทน เมื่อวันที่ 1 ตุลาคม 2544
  โดยแต่งตั้งจากกรรมการ ปตท. 3 คน ทั้งนี้ ณ วันที่ 1 กุมภาพันธ์ 2554 ประกอบด้วยกรรมการ
  3 ท่าน ดังรายชื่อต่อไปนี้

  -------------------- --------------------------------- --------------------
  ชื่อ-นามสกุล            ตำแหน่งในคณะกรรมการกำหนดค่าตอบแทน   ตำแหน่งในคณะกรรมการ
                                                         ปตท.

  1. นายนนทิกร          ประธานกรรมการ                     กรรมการอิสระ
  กาญจนะจิตรา                                             

  2. นายสุรชัย ภู่ประเสริฐ  กรรมการ                           กรรมการอิสระ

  3. นายไกรฤทธิ์ นิลคูหา   กรรมการ                           กรรมการ
  -------------------- --------------------------------- --------------------

  หน้าที่และความรับผิดชอบของคณะกรรมการกำหนดค่าตอบแทน

-   ทำหน้าที่พิจารณาแนวทางการกำหนดค่าตอบแทนให้แก่กรรมการและกรรมการผู้จัดการใหญ่

-   กำหนดวิธีการและหลักเกณฑ์การกำหนดค่าตอบแทนให้แก่กรรมการและกรรมการผู้จัดการใหญ่ที่เป็นธรรมและสมเหตุสมผล
    และนำเสนอที่ประชุมคณะกรรมการ ปตท. หรือที่ประชุมผู้ถือหุ้นเพื่อพิจารณาอนุมัติ

  ในปี 2553 มีการประชุม 1 ครั้ง และมีการรายงานต่อคณะกรรมการ ปตท.

8.5.10.4 คณะกรรมการกำกับดูแลกิจการที่ดี

  คณะกรรมการ ปตท.ได้อนุมัติจัดตั้งคณะกรรมการกำกับดูแลกิจการที่ดี เมื่อวันที่ 24 มิถุนายน
  2547 ประกอบด้วยกรรมการอิสระ 3 ท่าน ทั้งนี้ ณ วันที่ 1 กุมภาพันธ์ 2554
  ประกอบด้วยกรรมการอิสระ 3 ท่าน ดังรายชื่อต่อไปนี้

  -------------------- ---------------------------------- --------------------
  ชื่อ-นามสกุล            ตำแหน่งในคณะกรรมการกำกับดูแลกิจการที่ดี   ตำแหน่งในคณะกรรมการ
                                                          ปตท.

  1. นายชัยเกษม นิติสิริ    ประธานกรรมการ                      กรรมการอิสระ

  2. นายวัชรกิติ วัชโรทัย   กรรมการ                            กรรมการอิสระ

  3. นายสุรพล นิติไกรพจน์  กรรมการ                            กรรมการอิสระ
  -------------------- ---------------------------------- --------------------

  โดยมีผู้จัดการฝ่ายสำนักกรรมการผู้จัดการใหญ่และเลขานุการบริษัททำหน้าที่เลขานุการ

  หน้าที่และความรับผิดชอบของคณะกรรมการกำกับดูแลกิจการที่ดี

-   เสนอแนวปฏิบัติด้านการกำกับดูแลกิจการที่ดี ต่อคณะกรรมการบริษัท

-   ให้คำแนะนำแก่คณะกรรมการบริษัท ในเรื่องเกี่ยวกับการกำกับดูแลกิจการที่ดี

-   ดูแลการปฏิบัติงานของกรรมการ และฝ่ายจัดการ
    เพื่อให้เป็นไปตามหลักการกำกับดูแลกิจการที่ดี

-   ทบทวนแนวทางหลักการกำกับดูแลกิจการที่ดีของบริษัท
    โดยเปรียบเทียบกับแนวปฏิบัติของสากลปฏิบัติ และเสนอแนะต่อคณะกรรมการบริษัท

-   มอบนโยบายการกำกับดูแลกิจการที่ดีของบริษัทให้คณะทำงานกำกับดูแลกิจการที่ดี

-   มอบนโยบายและแนวปฏิบัติในการดำเนินงานด้านความรับผิดชอบต่อสังคมชุมชนและสิ่งแวดล้อม(Corporate
    Social Responsibility : CSR)

-   ติดตามการดำเนินงานด้าน CSR และรายงานต่อคณะกรรมการบริษัท

  ในปี 2553 มีการประชุม 3 ครั้ง และมีการรายงานต่อคณะกรรมการ ปตท.

8.5.11 การประชุมของคณะกรรมการ ปตท.

ปตท. มีการกำหนดการประชุมคณะกรรมการ ปตท. ไว้อย่างเป็นทางการล่วงหน้าตลอดปี โดยในปี
2553 กำหนดการประชุมเดือนละ 1 ครั้งในทุกวันศุกร์ สัปดาห์ที่สามของเดือน
และอาจมีการประชุมวาระพิเศษเฉพาะคราวเพิ่มเติมตามความเหมาะสม
ซึ่งสำนักกรรมการผู้จัดการใหญ่และเลขานุการบริษัท จะส่งหนังสือเชิญประชุม
ระเบียบวาระการประชุมที่มีรายละเอียดและเหตุผลครบถ้วน
และเอกสารประกอบการประชุมที่มีเนื้อหาที่จำเป็นและเพียงพอในการตัดสินใจ
ให้กรรมการแต่ละท่านล่วงหน้าก่อนการประชุมประมาณ 7 วัน
เพื่อให้กรรมการมีเวลาเพียงพอในการศึกษาก่อนการประชุม ทั้งนี้ ตั้งแต่เดือนเมษายน 2547
เป็นต้นมา การประชุมคณะกรรมการ ปตท. ได้จัดในรูปแบบการประชุมอิเล็กทรอนิกส์
มีการส่งระเบียบวาระการประชุมในรูปแบบแผ่น CD ซึ่งช่วยอำนวยความสะดวก
รวดเร็วในการค้นหาข้อมูล และลดการใช้เอกสารประกอบวาระการประชุมได้เป็นจำนวนมาก

ในการประชุมทุกครั้ง กรรมการมีการเสนอความคิดเห็นอย่างเปิดเผยและเสรี
โดยในวาระใดหากกรรมการพิจารณาเห็นว่าเป็นผลประโยชน์ที่อาจขัดแย้งกับผลประโยชน์ ของ
ปตท. กรรมการจะงดออกเสียง หรือขอไม่เข้าร่วมประชุมในวาระนั้น ๆ
และมีการบันทึกรายงานการประชุมที่ประกอบด้วยข้อคิดเห็น/ข้อสังเกต เป็นลายลักษณ์อักษร
และจัดเก็บรายงานการประชุมที่ผ่านการรับรองแล้วจากคณะกรรมการ ปตท.
เพื่อให้กรรมการและผู้เกี่ยวข้องตรวจสอบได้ โดยการประชุมคณะกรรมการ ปตท.
แต่ละครั้งใช้เวลาประชุมประมาณ 3 ชั่วโมง โดยมีการประชุมดังรายละเอียดต่อไปนี้

สรุปการเข้าร่วมการประชุมคณะกรรมการ ปตท. ประจำปี 2553

[TABLE]

หมายเหตุ: *นายปิยวัชร นิยมฤกษ์ ลาออกเมื่อวันที่ 1 มกราคม 2554

นอกจากนี้ ยังมีการประชุมกรรมการอิสระโดยไม่มีผู้บริหาร ครั้งที่ 1/2553 วันที่ 22 ตุลาคม 2553
เรื่อง กรรมการอิสระกับการบริหารผู้มีส่วนได้ส่วนเสีย
ซึ่งกรรมการอิสระให้ข้อคิดเห็นเรื่องการบริหารจัดการเพื่อตอบสนองความต้องการของผู้มีส่วนได้ส่วนเสียและบทบาทหน้าที่ของกรรมการอิสระเพื่อนำไปพัฒนาต่อไป

สรุปการเข้าประชุมของคณะกรรมการบริษัทและคณะกรรมการเฉพาะเรื่อง 4 คณะ ในปี 2553
ณ วันที่ 1 กุมภาพันธ์ 2554

+------------------+------+------+------+-----+-----+----------------+
| รายชื่อกรรมการ     | ก    |      |      |     |     | การดำรงตำแหน่ง  |
|                  | ารปร |      |      |     |     | กรรมการระหว่างปี |
|                  | ะชุมค |      |      |     |     |                |
|                  | ณะกร |      |      |     |     |                |
|                  | รมกา |      |      |     |     |                |
|                  | รในปี |      |      |     |     |                |
|                  | 2553 |      |      |     |     |                |
+------------------+------+------+------+-----+-----+----------------+
|                  | กรร  | ตรว  | กำก  | สร  | กำ  |                |
|                  | มการ | จสอบ | ับดูแล | รหา | หนด |                |
|                  | ปตท. | รวม  | กิจก  | รวม | ค่า  |                |
|                  | รวม  | 1    | ารที่ดี | 3   | ตอบ |                |
|                  | 1    | 2ครั้ง | รวม  | ครั้ง | แทน |                |
|                  | 6ครั้ง |      | 3    |     | รวม |                |
|                  |      |      | ครั้ง  |     | 1   |                |
|                  |      |      |      |     | ครั้ง |                |
+------------------+------+------+------+-----+-----+----------------+
| 1.  นายนริศ ชัยสูตร | 1    | -    | -    | -   | -   | -              |
|                  | 5/16 |      |      |     |     |                |
+------------------+------+------+------+-----+-----+----------------+
| 2.  นายณอคุณ      | 1    | -    | -    | -   | -   | -              |
|     สิทธิพงศ์       | 6/16 |      |      |     |     |                |
+------------------+------+------+------+-----+-----+----------------+
| 3.  นายอำพน      | 1    | 9/10 | -    | 3/3 | 1/1 | -              |
|     กิตติอำพน      | 6/16 |      |      |     |     |                |
+------------------+------+------+------+-----+-----+----------------+
| 4.  นายชัยเกษม    | 1    | 9/10 | 3/3  | -   | -   | -              |
|     นิติสิริ         | 6/16 |      |      |     |     |                |
+------------------+------+------+------+-----+-----+----------------+
| 5.  นายนนทิกร     | 1    | -    | -    | -   | -   | 9 เมษายน 2553  |
|     กาญจนะจิตรา   | 2/13 |      |      |     |     | (แทน คุณหญิงชฎา  |
|                  |      |      |      |     |     | วัฒนศิริธรรม)     |
+------------------+------+------+------+-----+-----+----------------+
| 6.  นายสุรชัย      | 1    | 5/6  | -    | 2/2 | 1/1 | -              |
|     ภู่ประเสริฐ     | 4/16 |      |      |     |     |                |
+------------------+------+------+------+-----+-----+----------------+
| 7.  นายสุรพล      | 1    | -    | 3/3  | -   | -   | -              |
|     นิติไกรพจน์     | 5/16 |      |      |     |     |                |
+------------------+------+------+------+-----+-----+----------------+
| 8.  นายวัชรกิติ     | 1    | -    | 3/3  | -   | -   | -              |
|     วัชโรทัย       | 5/16 |      |      |     |     |                |
+------------------+------+------+------+-----+-----+----------------+
| 9.  นายอนุวัฒน์     | 1    | -    | -    | -   | -   | -              |
|     เมธีวิบูลวุฒิ     | 5/16 |      |      |     |     |                |
+------------------+------+------+------+-----+-----+----------------+
| 10. นายภูษณ       | 1/1  | -    | -    | -   | -   | 26 พฤศจิกายน    |
|     ปรีย์มาโนช     |      |      |      |     |     | 2553           |
|                  |      |      |      |     |     | (แทน นายจุลยุทธ  |
|                  |      |      |      |     |     | หิรัณยะวสิต)      |
+------------------+------+------+------+-----+-----+----------------+
| 11. นายไกรฤทธิ์    | 1    | -    | -    | -   | -   | 9 เมษายน 2553  |
|     นิลคูหา        | 2/13 |      |      |     |     | (แทน นายจักรมณฑ์ |
|                  |      |      |      |     |     | ผาสุกวนิช)       |
+------------------+------+------+------+-----+-----+----------------+
| 12. นางเบญจา     | 1    | -    | -    | -   | -   | -              |
|     หลุยเจริญ      | 5/16 |      |      |     |     |                |
+------------------+------+------+------+-----+-----+----------------+
| 13. นายพิชัย       | 1    | -    | -    | -   | -   |                |
|     ชุณหวชิร       | 4/16 |      |      |     |     |                |
+------------------+------+------+------+-----+-----+----------------+
| 14. นายประเสริฐ   | 1    | -    | -    | -   | -   | -              |
|     บุญสัมพันธ์      | 6/16 |      |      |     |     |                |
+------------------+------+------+------+-----+-----+----------------+

กรรมการครบวาระ / ลาออก ระหว่างปี 2553

หน่วย : ครั้ง

  ------------------- -------------------- --------- --------- ------- -------- --------------------------------------------
  รายชื่อกรรมการ        การประชุมคณะกรรมการ                                        การดำรงตำแหน่ง
                      ในปี 2553                                                  กรรมการระหว่างปี

                      กรรมการ              ตรวจสอบ   กำกับดูแล   สรรหา   กำหนด    
                      ปตท.                 รวม 12ครั้ง กิจการที่ดี   รวม 3   ค่าตอบ    
                      รวม 16 ครั้ง                     รวม 3 ครั้ง ครั้ง     แทนรวม   
                                                                       1 ครั้ง    

  1. คุณหญิงชฎา         1/1                  1/1       -         -       1/1      ลาออกเนื่องจากอายุครบ 65 ปี ตาม พรบ.
  วัฒนศิริธรรม                                                                     คุณสมบัติมาตรฐานสำหรับกรรมการและพนักงานรัฐวิสาหกิจ
                                                                                เมื่อวันที่ 28 มกราคม 2553

  2. นายจักรมณฑ์        3/3                  1/1       -         1/1     -        ครบวาระเมื่อวันที่ 9 เมษายน 2553
  ผาสุกวนิช                                                                       

  3. คุณพรทิพย์ จาละ     3/3                  1/2       -         -       -        ครบวาระเมื่อวันที่ 9 เมษายน 2553

  4. นายจุลยุทธ         10/10                6/6       -         1/1     -        ลาออกเมื่อวันที่ 1 กันยายน 2553
  หิรัญยะวสิต                                                                      

  5. นายปิยวัชร นิยมฤกษ์  12/13                -         -         -       -        ลาออกเมื่อวันที่ 1 มกราคม 2554
  ------------------- -------------------- --------- --------- ------- -------- --------------------------------------------

หมายเหตุ มีการประชุมคณะกรรมการ ปตท. รวม 16 ครั้ง เป็นการประชุมตามปกติ 12 ครั้ง
และประชุมนัดพิเศษ 4 ครั้ง

8.5.12 การประเมินผลตนเองของคณะกรรมการบริษัท

คณะกรรมการ ปตท. ในการประชุมครั้งที่ 11/2553 เมื่อวันที่ 26 พฤศจิกายน 2553
มีมติเห็นชอบแบบประเมินผลคณะกรรมการ ปตท. ประจำปี 2553
โดยให้คงหลักการแนวทางเดิมเช่นเดียวกับปี 2549 ตามที่คณะกรรมการกำกับดูแลกิจการที่ดีของ
ปตท. เสนอ เพื่อใช้ในการประเมินผลตนเองของคณะกรรมการ ปตท.
โดยมุ่งเน้นการนำผลประเมินไปใช้ประโยชน์เพื่อการปรับปรุงการปฏิบัติหน้าที่ของคณะกรรมการ
และสามารถนำไปใช้อ้างอิงในการทำ CG Rating รวม 3 แบบ
คือแบบประเมินผลคณะกรรมการทั้งคณะ / แบบประเมินผลคณะกรรมการรายบุคคล
(ประเมินตนเอง) / แบบประเมินผลคณะกรรมการรายบุคคล (ประเมินกรรมการท่านอื่น)
โดยมีเกณฑ์การประเมินผล คิดเป็นร้อยละจากคะแนนเต็มในแต่ละข้อทั้งหมด ดังนี้

  ------------------------------------------- ---------------------------
  มากกว่า 85% =                                ดีเยี่ยม

  มากกว่า 75% =                                ดีมาก

  มากกว่า 65% =                                ดี

  มากกว่า 50% =                                พอใช้

  ต่ำกว่า 50% =                                 ควรปรับปรุง

                                              
  ------------------------------------------- ---------------------------

โดยสรุปผลการประเมินได้ ดังนี้

1.  แบบประเมินผลคณะกรรมการทั้งคณะ ประกอบด้วย 4 หัวข้อ คือ นโยบายคณะกรรมการ
    (Board Policy)/ โครงสร้างของคณะกรรมการ (Board Composition)/
    แนวปฏิบัติของคณะกรรมการ (Board Practices)/ การจัดเตรียมและดำเนินการประชุม
    (Board Meeting)

  สรุปผลการประเมินผลคณะกรรมการทั้งคณะ ในภาพรวม 4 หัวข้อ
  เห็นว่าการดำเนินการส่วนใหญ่จัดทำได้ดีเยี่ยม/เหมาะสมที่สุด มีคะแนนเฉลี่ยอยู่ในเกณฑ์ดีเยี่ยม
  เท่ากับ 94.52%

2.  แบบประเมินผลคณะกรรมการรายบุคคล (ประเมินตนเอง) ประกอบด้วย 6 หัวข้อ คือ
    ความรับผิดชอบต่อการตัดสินใจและการกระทำของตนเอง สามารถอธิบายการตัดสินใจได้
    (Accountability)/
    ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
    (Responsibility)/ การ

  ปฏิบัติต่อผู้มีส่วนได้ส่วนเสียอย่างเท่าเทียม เป็นธรรม และสามารถมีคำอธิบายได้ (Equitable
  Treatment)/ มีความโปร่งใสในการดำเนินงานที่สามารถตรวจสอบได้ และมีการเปิดเผยข้อมูล
  (Transparency)/ การมีวิสัยทัศน์ในการสร้างมูลค่าเพิ่มแก่กิจการในระยะยาว (Vision to
  Create Long Term Value)/ การมีจริยธรรม/จรรยาบรรณในการประกอบธุรกิจ (Ethics)

  สรุปผลการประเมินคณะกรรมการผลรายบุคคล (ประเมินตนเอง) ในภาพรวม 6 หัวข้อ
  เห็นว่ากรรมการส่วนใหญ่ถือปฏิบัติเป็นประจำ คะแนนเฉลี่ยอยู่ในเกณฑ์ดีเยี่ยม เท่ากับ 98.10%

3.  แบบประเมินผลคณะกรรมการรายบุคคล (ประเมินกรรมการท่านอื่น) ประกอบด้วย 6 หัวข้อ
    เหมือนกับแบบประเมินผลคณะกรรมการรายบุคคล (ประเมินตนเอง)
    เพื่อให้สามารถเปรียบเทียบผลกับที่กรรมการประเมินตนเอง

  สรุปผลการประเมินผลคณะกรรมการรายบุคคล (ประเมินกรรมการท่านอื่น) รวมจำนวน 6 หัวข้อ
  เห็นว่ากรรมการส่วนใหญ่ถือปฏิบัติเป็นประจำ คะแนนเฉลี่ยอยู่ในเกณฑ์ดีเยี่ยม เท่ากับ 98.44%

ทั้งนี้ คณะกรรมการได้ให้ความเห็นเพิ่มเติมในแบบการประเมินโดยสรุปได้ว่า
กรรมการหลายท่านให้ความเห็นที่เป็นประโยชน์ในการพิจารณาเรื่องต่างๆ
ทำให้สามารถไตร่ตรองได้อย่างรอบคอบมากยิ่งขึ้น ฝ่ายเลขานุการฯ
สามารถประสานงานและจัดทำเอกสาร/ข้อมูลให้กรรมการได้อย่างมีประสิทธิภาพ
และจากการประชุมกรรมการอิสระโดยไม่มีผู้บริหาร
ที่ประชุมเห็นว่าควรจัดให้มีการเยี่ยมชมกิจการของ ปตท.
เพื่อเป็นการพัฒนาศักยภาพกรรมการให้เข้าใจถึงสภาพการดำเนินธุรกิจ
ซึ่งเป็นประโยชน์สำหรับกรรมการในการพิจารณาเรื่องต่างๆ มากยิ่งขึ้น

8.5.13 การบริหารจัดการองค์กร

8.5.13.1 อำนาจหน้าที่ของประธานเจ้าหน้าที่บริหาร/กรรมการผู้จัดการใหญ่ (กรรมการผู้จัดการใหญ่)

  ตามข้อบังคับของบริษัท กรรมการผู้จัดการใหญ่มีอำนาจและหน้าที่เกี่ยวกับการบริหารบริษัท
  ตามที่คณะกรรมการมอบหมาย
  และจะต้องบริหารบริษัทตามแผนงานหรืองบประมาณที่ได้รับอนุมัติจากคณะกรรมการอย่างเคร่งครัด
  ซื่อสัตย์ สุจริตและระมัดระวัง รักษาผลประโยชน์ของบริษัทและผู้ถือหุ้นอย่างดีที่สุด
  อำนาจหน้าที่ของกรรมการผู้จัดการใหญ่ให้รวมถึงเรื่องหรือกิจการต่างๆ ดังต่อไปนี้ด้วย

-   ดำเนินกิจการ และ/หรือบริหารงานประจำวันของบริษัท

-   บรรจุ แต่งตั้ง ถอดถอน โยกย้าย เลื่อน ลด ตัดเงินเดือนหรือค่าจ้าง ลงโทษทางวินัย
    พนักงานและลูกจ้าง
    ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด
    แต่ถ้าเป็นพนักงานระดับฝ่ายหรือเทียบเท่าขึ้นไป
    จะต้องได้รับความเห็นชอบจากคณะกรรมการก่อน

-   ดำเนินการให้มีการจัดทำและส่งมอบนโยบายทางธุรกิจของบริษัท
    รวมถึงแผนงานและงบประมาณต่อคณะกรรมการเพื่อขออนุมัติ
    และมีหน้าที่รายงานความก้าวหน้าตามแผนและงบประมาณที่ได้รับอนุมัติดังกล่าวต่อคณะกรรมการในทุกๆ
    3 เดือน

-   ดำเนินการหรือปฏิบัติงานให้เป็นไปตามนโยบาย
    แผนงานและงบประมาณที่ได้รับอนุมัติจากคณะกรรมการ

  คณะกรรมการ ปตท.ได้มอบอำนาจในการบริหารจัดการบริษัทให้กรรมการผู้จัดการใหญ่
  โดยมีหลักการและขอบเขตอำนาจ ดังต่อไปนี้

-   เป็นผู้มีอำนาจในการบริหารกิจการของบริษัทตามวัตถุประสงค์ ข้อบังคับ นโยบาย ระเบียบ
    ข้อกำหนด คำสั่งและมติที่ประชุมคณะกรรมการ
    และ/หรือมติที่ประชุมผู้ถือหุ้นของบริษัททุกประการ

-   เป็นผู้มีอำนาจในการบังคับบัญชา ติดต่อ สั่งการ ดำเนินการ ตลอดจนเข้าลงนามในนิติกรรม
    สัญญา เอกสารคำสั่งหนังสือแจ้งหรือหนังสือใดๆ ที่ใช้ติดต่อกับหน่วยงานราชการ
    รัฐวิสาหกิจและบุคคลอื่น ตลอดจนให้มีอำนาจกระทำการใดๆที่จำเป็นและสมควร
    เพื่อให้การดำเนินการข้างต้นสำเร็จลุล่วงไป

-   เป็นผู้มีอำนาจในการบังคับบัญชาพนักงานและลูกจ้างทุกตำแหน่งรวมถึงการบรรจุ แต่งตั้ง
    ถอดถอน เลื่อน ลด ตัดเงินเดือนหรือค่าจ้าง ลงโทษทางวินัย
    ตลอดจนให้ออกจากตำแหน่งตามระเบียบ ข้อกำหนดหรือคำสั่งที่คณะกรรมการของบริษัทกำหนด
    แต่ถ้าเป็นพนักงานหรือลูกจ้างชั้นที่ปรึกษา รองกรรมการผู้จัดการใหญ่
    หรือผู้ดำรงตำแหน่งเทียบเท่าขึ้นไปจะต้องได้รับความเห็นชอบจากคณะกรรมการบริษัทก่อน
    และให้มีอำนาจกำหนดเงื่อนไขในการทำงานของพนักงานและลูกจ้าง
    และออกระเบียบว่าด้วยการปฏิบัติงานของบริษัท โดยไม่ขัดหรือแย้งกับระเบียบ ข้อกำหนด
    หรือคำสั่งที่คณะกรรมการบริษัทกำหนด

-   ให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง และ/หรือ
    การมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจดังกล่าว
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
    และ/หรือบริษัทกำหนดไว้

  ทั้งนี้ การใช้อำนาจของกรรมการผู้จัดการใหญ่ดังกล่าวข้างต้นไม่สามารถกระทำได้
  หากกรรมการผู้จัดการใหญ่มีส่วนได้ส่วนเสีย หรืออาจมีความขัดแย้งทางผลประโยชน์ในลักษณะใดๆ
  กับบริษัทในการใช้อำนาจดังกล่าว

8.5.13.2 คณะกรรมการจัดการของ ปตท.

  ตั้งแต่วันที่ 1 ตุลาคม 2544 ได้มีการแต่งตั้งคณะกรรมการจัดการของ ปตท.
  เพื่อทำหน้าที่บริหารจัดการ ปตท. ทั้งนี้ ณ วันที่ 1 กุมภาพันธ์ 2554 ประกอบด้วยผู้บริหาร 10
  ตำแหน่ง ดังนี้

  ---------------------------------------------------- --------------------
  ชื่อตำแหน่ง                                             ตำแหน่ง

  1. ประธานเจ้าหน้าที่บริหารและกรรมการผู้จัดการใหญ่             ประธานกรรมการ

  2. ประธานเจ้าหน้าที่บริหารการเงิน                          กรรมการ

  3. ประธานเจ้าหน้าที่ปฏิบัติการ                              กรรมการ
  กลุ่มธุรกิจปิโตรเลียมขั้นต้นและก๊าซธรรมชาติ                     

  4. ประธานเจ้าหน้าที่ปฏิบัติการ กลุ่มธุรกิจปิโตรเลียมขั้นปลาย        กรรมการ

  5. รองกรรมการผู้จัดการใหญ่ ทรัพยากรบุคคลและศักยภาพองค์กร     กรรมการ

  6. รองกรรมการผู้จัดการใหญ่ หน่วยธุรกิจก๊าซธรรมชาติ            กรรมการ

  7. รองกรรมการผู้จัดการใหญ่ หน่วยธุรกิจน้ำมัน                  กรรมการ

  8. รองกรรมการผู้จัดการใหญ่ หน่วยธุรกิจปิโตรเคมีและการกลั่น      กรรมการ

  9. รองกรรมการผู้จัดการใหญ่ หน่วยธุรกิจการค้าระหว่างประเทศ     กรรมการ

  10. รองกรรมการผู้จัดการใหญ่ กลยุทธ์องค์กร                   กรรมการและเลขานุการ
  ---------------------------------------------------- --------------------

  โดยมีผู้จัดการฝ่ายสำนักกรรมการผู้จัดการใหญ่และเลขานุการบริษัท เป็นผู้ช่วยเลขานุการ

  คณะกรรมการจัดการฯ มีกำหนดการประชุมอย่างน้อยเดือนละ 1 ครั้ง โดยในปี 2553
  มีการประชุมรวม 32 ครั้ง

หน้าที่และความรับผิดชอบของคณะกรรมการจัดการของ ปตท.

-   ให้คำปรึกษาและข้อเสนอแนะต่อกรรมการผู้จัดการใหญ่
    ในการตัดสินใจในประเด็นที่สำคัญต่อกลยุทธ์องค์กรและทิศทางการดำเนินธุรกิจ แผนการลงทุน
    งบประมาณ การจัดสรรทรัพยากรให้กับ ปตท.และบริษัทที่ ปตท.ถือหุ้น
    รวมทั้งสร้างระบบการทำงานของบริษัทที่ ปตท.ถือหุ้น ให้เป็นไปในแนวทางเดียวกัน

-   จัดลำดับความสำคัญของผลการตัดสินใจของคณะกรรมการ ปตท.
    เพื่อนำไปสู่การดำเนินการอย่างมีประสิทธิผล

-   กลั่นกรองระเบียบวาระการประชุมก่อนนำเสนอคณะกรรมการ ปตท.

-   จัดลำดับความสำคัญในการจัดสรรทรัพยากรบุคคลและการเงินให้กับ ปตท. และบริษัทที่ ปตท.
    ถือหุ้น

-   หาข้อยุติร่วมในประเด็นสำคัญของบริษัทที่ ปตท.ถือหุ้นก่อนการประชุมคณะกรรมการบริษัท ที่
    ปตท.ถือหุ้น

-   กำหนดมาตรฐานระบบบริหารธุรกิจ ระบบทรัพยากรบุคคล ระบบข้อมูล
    รวมทั้งโครงสร้างองค์กรใน ปตท. และบริษัทที่ ปตท.ถือหุ้น

-   กำหนดนโยบายการบริหารทรัพยากรบุคคล

  นอกจากคณะกรรมการจัดการของ ปตท. ตามข้างต้น
  ปตท.ยังได้มีการแต่งตั้งคณะกรรมการจัดการเฉพาะเรื่องอีก 14
  คณะเพื่อทำหน้าที่ในการพิจารณาและจัดการในเรื่องต่างๆภายในบริษัทให้เป็นไปด้วยความถูกต้อง
  เหมาะสม มีประสิทธิภาพและประสิทธิผลสูงสุดต่อ ปตท. ดังต่อไปนี้

1.  คณะกรรมการแผนวิสาหกิจ

2.  คณะกรรมการจัดการการเงินและบัญชีองค์กร

3.  คณะกรรมการสินเชื่อของบริษัท ปตท. จำกัด (มหาชน)

4.  คณะกรรมการบริหารความเสี่ยงและควบคุมภายใน

5.  คณะกรรมการจัดการทรัพยากรบุคคล

6.  คณะกรรมการคุณภาพ ความมั่นคง ความปลอดภัย อาชีวอนามัย และสิ่งแวดล้อม

7.  คณะกรรมการนโยบายความรับผิดชอบต่อสังคม ปตท.

8.  คณะกรรมการจัดหาปิโตรเลียม

9.  คณะกรรมการบริหารความร่วมมือของกลุ่มธุรกิจปิโตรเลียมขั้นต้นและก๊าซธรรมชาติ

10. คณะกรรมการบริหารความร่วมมือของกลุ่มธุรกิจปิโตรเลียมขั้นปลาย

11. คณะกรรมการแผนกลยุทธ์ธุรกิจน้ำมัน

12. คณะกรรมการแผนกลยุทธ์ธุรกิจก๊าซธรรมชาติ

13. คณะกรรมการแผนกลยุทธ์ธุรกิจปิโตรเคมีและการกลั่น

14. คณะกรรมการบริหารความเสี่ยงหน่วยธุรกิจการค้าระหว่างประเทศ

8.5.13.3 รายชื่อผู้บริหาร ณ ปัจจุบัน

+----+------------------+----------------------------------------------+
|    | ชื่อ-นามสกุล        | ตำแหน่ง                                       |
|  ล |                  |                                              |
| ำด |                  |                                              |
| ับที่ |                  |                                              |
+----+------------------+----------------------------------------------+
| 1. | นายประเสริฐ       | ประธานเจ้าหน้าที่บริหารและกรรมการผู้จัดการใหญ่        |
|    | บุญสัมพันธ์          |                                              |
+----+------------------+----------------------------------------------+
| 2. | นายเทวินทร์        | ประธานเจ้าหน้าที่บริหารการเงิน                     |
|    | วงศ์วานิช          |                                              |
+----+------------------+----------------------------------------------+
| 3. | นายปรัชญา ภิญญาวัธน์ | ประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย    |
|    |                  | และรองกรรมการผู้จัดการใหญ่ หน่วยธุรกิจน้ำมัน          |
+----+------------------+----------------------------------------------+
| 4. | นายปิติพันธ์         | รองกรรมการผู้จัดการใหญ่                          |
|    | เทพปฏิมากรณ์ *     | ทรัพยากรบุคคลและศักยภาพองค์กร                    |
+----+------------------+----------------------------------------------+
| 5. | นายสุกฤตย์         | รองกรรมการผู้จัดการใหญ่ หน่วยธุรกิจปิโตรเคมีและการกลั่น |
|    | สุรบถโสภณ         |                                              |
+----+------------------+----------------------------------------------+
| 6. | นายณัฐชาติ จารุจินดา | รองกรรมการผู้จัดการใหญ่กลยุทธ์องค์กร                |
|    |                  |                                              |
+----+------------------+----------------------------------------------+
| 7. | นายวิชัย พรกีรติวัฒน์  | รองกรรมการผู้จัดการใหญ่ หน่วยธุรกิจก๊าซธรรมชาติ       |
|    |                  |                                              |
+----+------------------+----------------------------------------------+
| 8. | นายสรากร กุลธรรม  | รองกรรมการผู้จัดการใหญ่                          |
|    |                  | หน่วยธุรกิจการค้าระหว่างประเทศ                    |
+----+------------------+----------------------------------------------+
| 9. | นายไพรินทร์        | รองกรรมการผู้จัดการใหญ่ หน่วยธุรกิจปิโตรเคมีและการกลั่น |
|    | ชูโชติถาวร         | และปฏิบัติงาน Secondment                        |
|    |                  | ในตำแหน่งกรรมการผู้จัดการใหญ่ บริษัท ไออาร์พีซี จำกัด   |
|    |                  | (มหาชน)                                      |
+----+------------------+----------------------------------------------+
| 10 | นายบวร วงศ์สินอุดม  | รองกรรมการผู้จัดการใหญ่ ปฏิบัติงาน Secondment       |
| .  |                  | ในตำแหน่ง                                     |
|    |                  | ประธานเจ้าหน้าที่บริหารและกรรมการผู้จัดการใหญ่        |
|    |                  | บริษัท ปตท. อะโรเมติกส์และการกลั่น จำกัด (มหาชน)    |
+----+------------------+----------------------------------------------+
| 11 | นายวีรศักดิ์         | รองกรรมการผู้จัดการใหญ่ ปฏิบัติงาน Secondment       |
| .  | โฆษิตไพศาล        | ในตำแหน่ง                                     |
|    |                  | กรรมการผู้จัดการใหญ่ บริษัท ปตท. เคมิคอล จำกัด       |
|    |                  | (มหาชน)                                      |
+----+------------------+----------------------------------------------+
| 12 | นายอนนต์          | รองกรรมการผู้จัดการใหญ่ ปฏิบัติงาน Secondment       |
| .  | สิริแสงทักษิณ        | ในตำแหน่ง                                     |
|    |                  | ประธานเจ้าหน้าที่บริหารและกรรมการผู้จัดการใหญ่ บริษัท   |
|    |                  | ปตท. สำรวจและผลิตปิโตรเลียม จำกัด (มหาชน)        |
+----+------------------+----------------------------------------------+
| 13 | นายสุรงค์ บูลกุล     | รองกรรมการผู้จัดการใหญ่ ปฏิบัติงาน Secondment       |
| .  |                  | ในตำแหน่ง                                     |
|    |                  | ประธานเจ้าหน้าที่บริหาร บริษัท ไทยออยล์ จำกัด (มหาชน) |
+----+------------------+----------------------------------------------+
| 14 | นายชัชวาล เอี่ยมศิริ  | ผู้ช่วยกรรมการผู้จัดการใหญ่การเงินองค์กร              |
| .  | **               |                                              |
+----+------------------+----------------------------------------------+
| 15 | นางปริศนา         | ผู้ช่วยกรรมการผู้จัดการใหญ่บัญชีองค์กร                 |
| .  | ประหารข้าศึก       |                                              |
+----+------------------+----------------------------------------------+

หมายเหตุ :

1.  มีผู้บริหารลาออก (เกษียณอายุก่อนครบ 60 ปี) 1 ราย คือ นายมารุต มฤคทัต มีผลตั้งแต่วันที่
    1 มกราคม 2553

2.  *แต่งตั้งเมื่อวันที่ 1 เมษายน 2553 แทนผู้บริหารที่เสียชีวิต คือ นายทรงวุฒิ ชินวัตร

3.  **แต่งตั้งเมื่อวันที่ 1 กุมภาพันธ์ 2554 แทนนางสาวเพ็ญจันทร์ จริเกษม
    ที่ได้รับแต่งตั้งให้ปฏิบัติงาน Secondment ใน บริษัท ปตท. สำรวจและผลิตปิโตรเลียม จำกัด
    (มหาชน)

8.5.14 ค่าตอบแทนของคณะกรรมการ ปตท.และผู้บริหาร 

ปตท. ได้กำหนดนโยบายค่าตอบแทนกรรมการที่เป็นธรรมและสมเหตุสมผล
มีคณะกรรมการกำหนดค่าตอบแทนทำหน้าที่ทบทวน โดยพิจารณาถึงความเหมาะสม
และสอดคล้องกับภาระความรับผิดชอบของกรรมการ
สถานะทางการเงินของบริษัทและเปรียบเทียบกับบริษัทในกลุ่มธุรกิจระดับเดียวกันโดยกำหนดค่าตอบแทนเป็นเบี้ยประชุมและโบนัส
อนึ่ง กรรมการที่ได้รับมอบหมายให้เป็นกรรมการในคณะกรรมการเฉพาะเรื่องชุดอื่นๆ
ก็ให้ได้รับค่าตอบแทนเพิ่มตามความรับผิดชอบที่เพิ่มขึ้น ทั้งนี้
ค่าตอบแทนกรรมการได้รับการขออนุมัติจากที่ประชุมผู้ถือหุ้นแล้ว ดังนี้

8.5.14.1 ค่าตอบแทนกรรมการ

-   ค่าตอบแทนกรรมการ ปตท.

  ที่ประชุมผู้ถือหุ้นในการประชุมสามัญผู้ถือหุ้น ประจำปี 2553 เมื่อวันศุกร์ที่ 9 เมษายน 2553
  มีมติอนุมัติค่าตอบแทนกรรมการ แยกเป็นดังนี้

  1. ค่าเบี้ยประชุม (เท่ากับปี 2552)

  1.1 เบี้ยประชุมคณะกรรมการ ปตท. ประกอบด้วย
  - เบี้ยกรรมการรายเดือน เดือนละ 30,000 บาท
  - เบี้ยประชุม ครั้งละ 20,000 บาท (เฉพาะกรรมการที่เข้าประชุม)

  1.2 เบี้ยประชุมคณะกรรมการอื่น ที่คณะกรรมการ ปตท. แต่งตั้ง ได้แก่

  1.2.1 คณะกรรมการตรวจสอบ
  - เบี้ยกรรมการรายเดือน เดือนละ 15,000 บาท
  - เบี้ยประชุมครั้งละ 15,000 บาท (เฉพาะกรรมการที่เข้าประชุม) และเลขานุการฯ
  ได้รับเบี้ยประชุมเดือนละ 7,500 บาท

  1.2.2 สำหรับคณะกรรมการอื่น อีก 3 คณะ คือ คณะกรรมการสรรหา
  คณะกรรมการกำหนดค่าตอบแทน และคณะกรรมการกำกับดูแลกิจการที่ดี กำหนดเบี้ยประชุมครั้งละ
  24,000 บาท (เฉพาะกรรมการที่เข้าประชุม)

  1.3 ประธานกรรมการ ของทุกคณะฯ ให้ได้รับสูงกว่ากรรมการ ในอัตราร้อยละ 25

-   เงินโบนัสกรรมการ ปตท.ประจำปี 2553 (เท่ากับปี 2552) :
    กำหนดค่าตอบแทนที่เป็นเงินโบนัสให้สะท้อนและเชื่อมโยงกับผลประกอบการหรือกำไรสุทธิของ
    ปตท. ในอัตราเท่ากับร้อยละ 0.05 ของกำไรสุทธิประจำปี 2553
    แต่กำหนดวงเงินสูงสุดไม่เกิน 2,000,000 บาทต่อคนต่อปี
    และให้คำนวณจ่ายตามระยะเวลาการดำรงตำแหน่ง และประธานกรรมการ ปตท.
    ได้รับสูงกว่ากรรมการฯ ในอัตราร้อยละ 25

ค่าตอบแทนที่กรรมการได้รับเป็นรายบุคคล ในปี 2553

หน่วย : บาท

+---+---------------+-----+---------+--------+------+--------+---------+
| ล | ชื่อ - นามสกุล   | จำ  | โบนัส    | เบี้ยป   | เ    | ร      | รวมค    |
| ำ |               | นวน |         | ระชุมกร | บี้ยปร | วมค่าเบ | ่าตอบแทน |
| ด |               | วัน  |         | รมการฯ | ะชุมก | ี้ยประชุม |         |
| ับ |               |     |         | (รว    | รรมก |        |         |
| ที่ |               |     |         | มเบี้ยรา | ารฯเ |        |         |
|   |               |     |         | ยเดือน) | ฉพาะ |        |         |
|   |               |     |         |        | เรื่อง |        |         |
+---+---------------+-----+---------+--------+------+--------+---------+
| 1 | นายนริศ ชัยสูตร  | 365 | 2,010   | 6      | -    | 6      | 2,670   |
| . | *             |     | ,958.90 | 60,000 |      | 60,000 | ,958.90 |
|   |               |     |         |        |      |        |         |
|   |               |     |         |        |      |        |         |
| 8 |               |     |         |        |      |        |         |
+---+---------------+-----+---------+--------+------+--------+---------+
| 2 | นายอำพน       | 365 | 2,      | 8      | 301  | 1,1    | 3,      |
| . | กิตติอำพน       |     | 000,000 | 30,000 | ,500 | 31,500 | 131,500 |
|   |               |     |         |        |      |        |         |
|   |               |     |         |        |      |        |         |
+---+---------------+-----+---------+--------+------+--------+---------+
| 3 | นายชัยเกษม     | 365 | 2,      | 8      | 210  | 1,0    | 3,      |
| . | นิติสิริ          |     | 000,000 | 00,000 | ,000 | 10,000 | 010,000 |
|   |               |     |         |        |      |        |         |
|   |               |     |         |        |      |        |         |
+---+---------------+-----+---------+--------+------+--------+---------+
| 4 | นายนนทิกร      | 267 | 1,463   | 5      | -    | 5      | 1,965   |
| . | กาญจนะจิตรา    |     | ,013.70 | 02,000 |      | 02,000 | ,013.70 |
|   |               |     |         |        |      |        |         |
|   |               |     |         |        |      |        |         |
| 8 |               |     |         |        |      |        |         |
+---+---------------+-----+---------+--------+------+--------+---------+
| 5 | นายสุรชัย       | 365 | 2,      | 674,   | 147  | 821,   | 2,821   |
| . | ภู่ประเสริฐ      |     | 000,000 | 838.71 | ,000 | 838.71 | ,838.71 |
|   |               |     |         |        |      |        |         |
|   |               |     |         |        |      |        |         |
+---+---------------+-----+---------+--------+------+--------+---------+
| 6 | นายสุรพล       | 365 | 2,      | 6      | 72   | 7      | 2,      |
| . | นิติไกรพจน์      |     | 000,000 | 60,000 | ,000 | 32,000 | 732,000 |
|   |               |     |         |        |      |        |         |
|   |               |     |         |        |      |        |         |
+---+---------------+-----+---------+--------+------+--------+---------+
| 7 | นายวัชรกิติ      | 365 | 2,      | 6      | 72   | 7      | 2,      |
| . | วัชโรทัย        |     | 000,000 | 60,000 | ,000 | 32,000 | 732,000 |
|   |               |     |         |        |      |        |         |
|   |               |     |         |        |      |        |         |
| 7 |               |     |         |        |      |        |         |
+---+---------------+-----+---------+--------+------+--------+---------+
| 8 | นายไกรฤทธิ์     | 267 | 1,463   | 5      | -    | 5      | 1,965   |
| . | นิลคูหา         |     | ,013.70 | 02,000 |      | 02,000 | ,013.70 |
|   |               |     |         |        |      |        |         |
|   |               |     |         |        |      |        |         |
+---+---------------+-----+---------+--------+------+--------+---------+
| 9 | นายอนุวัฒน์      | 365 | 2,      | 6      | -    | 6      | 2,      |
| . | เมธีวิบูลวุฒิ      |     | 000,000 | 60,000 |      | 60,000 | 660,000 |
|   |               |     |         |        |      |        |         |
|   |               |     |         |        |      |        |         |
| 8 |               |     |         |        |      |        |         |
+---+---------------+-----+---------+--------+------+--------+---------+
| 1 | นายภูษณ        | 36  | 197     | 55,000 | -    | 55,000 | 252     |
| 0 | ปรีย์มาโนช      |     | ,260.27 |        |      |        | ,260.27 |
| . |               |     |         |        |      |        |         |
|   |               |     |         |        |      |        |         |
| 4 |               |     |         |        |      |        |         |
+---+---------------+-----+---------+--------+------+--------+---------+
| 1 | นายณอคุณ       | 365 | 2,490,  | 8      | -    | 8      | 3,340   |
| 1 | สิทธิพงศ์*       |     | 410.96* | 50,000 |      | 50,000 | ,410.96 |
| . |               |     |         |        |      |        |         |
|   |               |     |         |        |      |        |         |
+---+---------------+-----+---------+--------+------+--------+---------+
| 1 | นางเบญจา      | 365 | 2,      | 6      | -    | 6      | 2,      |
| 2 | หลุยเจริญ       |     | 000,000 | 60,000 |      | 60,000 | 660,000 |
| . |               |     |         |        |      |        |         |
|   |               |     |         |        |      |        |         |
| 8 |               |     |         |        |      |        |         |
+---+---------------+-----+---------+--------+------+--------+---------+
| 1 | นายพิชัย ชุณหวชิร | 365 | 2,      | 6      | -    | 6      | 2,      |
| 3 |               |     | 000,000 | 40,000 |      | 40,000 | 640,000 |
| . |               |     |         |        |      |        |         |
|   |               |     |         |        |      |        |         |
| 8 |               |     |         |        |      |        |         |
+---+---------------+-----+---------+--------+------+--------+---------+
| 1 | นายประเสริฐ    | 365 | 2,      | 6      | -    | 6      | 2,      |
| 4 | บุญสัมพันธ์       |     | 000,000 | 80,000 |      | 80,000 | 680,000 |
| . |               |     |         |        |      |        |         |
|   |               |     |         |        |      |        |         |
+---+---------------+-----+---------+--------+------+--------+---------+
| ร |               |     | 25,624  | 8,833, | 802  | 9,636, | 33,396  |
| ว |               |     | ,657.53 | 838.71 | ,500 | 338.71 | ,271.93 |
| ม |               |     |         |        |      |        |         |
| ท |               |     |         |        |      |        |         |
| ั้ง |               |     |         |        |      |        |         |
| ส |               |     |         |        |      |        |         |
| ิ้น |               |     |         |        |      |        |         |
+---+---------------+-----+---------+--------+------+--------+---------+

หมายเหตุ: *นายณอคุณ สิทธิพงศ์ ดำรงตำแหน่งประธานกรรมการถึงวันที่ 24 ธันวาคม 2553
และนายนริศ ชัยสูตร ดำรงตำแหน่งรักษาการประธานกรรมการแทน

กรรมการครบวาระและลาออกระหว่างปี 2553
หน่วย : บาท

  ------- --------------- --------- -------------- ------------------ --------------------------- --------------- --------------
  ลำดับที่   ชื่อ - นามสกุล     จำนวนวัน   โบนัส           เบี้ยประชุมกรรมการฯ   เบี้ยประชุมกรรมการฯเฉพาะเรื่อง   รวมค่าเบี้ยประชุม   รวมค่าตอบแทน
                                                   (รวมเบี้ยรายเดือน)                                                

  1.      คุณหญิงชฎา        28        153,424.66     68,750             42,750                      111,500         264,924.66
          วัฒนศิริธรรม                                                                                               

  2.      นายจักรมณฑ์       99        542,465.75     202,125            48,750                      250,875         793,340.75
          ผาสุกวนิช                                                                                                 

  3.      คุณพรทิพย์ จาละ    99        542,465.75     208,500            15,000                      223,500         765,965.75

  4.      นายจุลยุทธ        243       1,331,506.85   560,000            114,000                     674,000         2,005,506.85
          หิรัณยะวสิต                                                                                                

  5.      นายปิยวัชร นิยมฤกษ์ 267       1,463,013.70   502,000            -                           502,000         1,965,013.70

          รวมทั้งสิ้น                   4,032,876.71   1,541,375          220,500                     1,761,875       5,794,751.71
  ------- --------------- --------- -------------- ------------------ --------------------------- --------------- --------------

หมายเหตุ :

1.  คุณหญิงชฎา วัฒนศิริธรรม ลาออกจากการเป็นกรรมการ เนื่องจากอายุครบ 65 ปี ตาม
    พรบ.คุณสมบัติมาตรฐานสำหรับกรรมการและพนักงานรัฐวิสาหกิจ เมื่อวันที่ 28 มกราคม 2553
    (นายนนทิกร กาญจนะจิตรา ดำรงตำแหน่งแทนเมื่อวันที่ 9 เมษายน 2553)

2.  นายจักรมณฑ์ ผาสุกวนิช ครบวาระการเป็นกรรมการ เมื่อวันที่ 9 เมษายน 2553
    (นายไกรฤทธิ์ นิลคูหา ดำรงตำแหน่งแทนเมื่อวันที่ 9 เมษายน 2553)

3.  คุณพรทิพย์ จาละ ครบวาระการเป็นกรรมการ เมื่อวันที่ 9 เมษายน 2553 (นายปิยวัชร
    นิยมฤกษ์ ดำรงตำแหน่งแทนเมื่อวันที่ 9 เมษายน 2553)

4.  นายจุลยุทธ หิรัณยะวสิต ลาออกจากการเป็นกรรมการ เมื่อวันที่ 1 กันยายน 2553 (นายภูษณ
    ปรีย์มาโนช ดำรงตำแหน่งแทนเมื่อวันที่ 26 พฤศจิกายน 2553)

5.  นายปิยวัชร นิยมฤกษ์ ลาออกจากการเป็นกรรมการ เมื่อวันที่ 1 มกราคม 2554

ค่าตอบแทนกรรมการอิสระที่ได้รับจากการเป็นกรรมการอิสระในบริษัทย่อย

ในปีบัญชี 2553 นายภูษณ ปรีย์มาโนช ดำรงตำแหน่งกรรมการอิสระในบริษัท ปตท.
สำรวจและผลิตปิโตรเลียม จำกัด (มหาชน) ซึ่งเป็นบริษัทย่อยของ ปตท.
ก่อนเข้ารับตำแหน่งกรรมการอิสระใน ปตท. โดยได้รับค่าตอบแทนจากการดำรงตำแหน่งดังนี้

  ------------------ ---------------- ---------- ------------ ------------ ------------ ------------ ------------ ------------------ --------------
  รายชื่อกรรมการบริษัท   ค่าตอบแทน                                                                                     โบนัสกรรมการปี2553 ที่ รวม
                                                                                                                  บริษัทจ่ายในปี 2554    

                     คณะกรรมการบริษัท              คณะกรรมการ   คณะกรรมการ   คณะกรรมการ   คณะกรรมการ   คณะกรรมการ                      
                                                 ตรวจสอบ      บรรษัทภิบาล    กำหนด        สรรหา        บริหารความ                       
                                                                           ค่าตอบแทน                  เสี่ยง                            

                     ค่าเบี้ย            ค่าตอบแทน   ค่าเบี้ยประชุม   ค่าเบี้ยประชุม   ค่าเบี้ยประชุม   ค่าเบี้ยประชุม   ค่าเบี้ยประชุม                      
                     ประชุม            รายเดือน                                                                                        

  1. นายภูษณ ปรีย์มาโนช 450,000          450,000    0            75,000       0            0            0            2,766,068.30       3,741,068.30
  ------------------ ---------------- ---------- ------------ ------------ ------------ ------------ ------------ ------------------ --------------

สรุปเปรียบเทียบค่าตอบแทนกรรมการ ปี 2551 – 2553 สิ้นสุดวันที่ 31 ธันวาคม 2553

หน่วย : บาท

+-------------------------+---+---+----------+---+----------+---+----------+
| ค่าตอบแทน                | ปี |   |          | ปี |          | ปี |          |
|                         | 2 |   |          | 2 |          | 2 |          |
|                         | 5 |   |          | 5 |          | 5 |          |
|                         | 5 |   |          | 5 |          | 5 |          |
|                         | 1 |   |          | 2 |          | 3 |          |
+-------------------------+---+---+----------+---+----------+---+----------+
|                         |   |   | จำนวนเงิน |   | จำนวนเงิน |   | จำนวนเงิน |
|                         |   |   |          |   |          |   |          |
|                         | จ | จ |          | จ |          | จ |          |
|                         | ำ | ำ |          | ำ |          | ำ |          |
|                         | น | น |          | น |          | น |          |
|                         | ว | ว |          | ว |          | ว |          |
|                         | น | น |          | น |          | น |          |
|                         | ร | ร |          | ร |          | ร |          |
|                         | า | า |          | า |          | า |          |
|                         | ย | ย |          | ย |          | ย |          |
+-------------------------+---+---+----------+---+----------+---+----------+
| เงินเบี้ยประชุม             | 1 | 1 | 10,47    | 1 | 10,86    | 1 | 11,39    |
|                         | 5 | 5 | 0,258.07 | 5 | 3,879.03 | 5 | 8,213.71 |
+-------------------------+---+---+----------+---+----------+---+----------+
| โบนัสรวม                 | 1 | 1 | 25,85    | 1 | 29,17    | 1 | 29,65    |
|                         | 5 | 5 | 2,400.09 | 5 | 3,972.62 | 5 | 7,534.24 |
+-------------------------+---+---+----------+---+----------+---+----------+
| รวม                     |   |   | 36,32    |   | 40,03    |   | 41,05    |
|                         |   |   | 2,658.16 |   | 7,851.65 |   | 5,747.95 |
+-------------------------+---+---+----------+---+----------+---+----------+

8.5.14.2 ค่าตอบแทนผู้บริหาร

  ค่าตอบแทนผู้บริหารเป็นไปตามนโยบายและหลักเกณฑ์ที่กรรมการ ปตท. กำหนด
  ซึ่งเชื่อมโยงกับผลการดำเนินงานของ ปตท. ตามระบบประเมินผลรัฐวิสาหกิจ (Performance
  Agreement : PA ) กำหนดโดยกระทรวงการคลัง
  ซึ่งประธานเจ้าหน้าที่บริหาร/กรรมการผู้จัดการใหญ่
  และผู้บริหารทุกระดับร่วมกันกำหนดตัวชี้วัดและ ตั้งค่าเป้าหมาย (Key Performance
  Indicators : KPIs) ไว้แต่ละปี
  เพื่อเป็นแนวทางในการดำเนินธุรกิจและนำไปใช้ในการประเมินผลการปฏิบัติงานของประธานเจ้าหน้าที่บริหาร/กรรมการผู้จัดการใหญ่และผู้บริหารทุกระดับ
  โดยคณะกรรมการกำหนดค่าตอบแทนเป็นผู้พิจารณากำหนดค่าตอบแทนให้สะท้อนถึงผลการปฏิบัติงาน
  (Performance Management)
  ตลอดจนแนวปฏิบัติและมาตรฐานของกลุ่มธุรกิจชั้นนำประเภทเดียวกัน
  พร้อมทั้งนำเสนอหลักการและจำนวนค่าตอบแทนที่เหมาะสมต่อคณะกรรมการบริษัทเพื่อพิจารณาและอนุมัติ

  ประธานเจ้าหน้าที่บริหารและกรรมการผู้จัดการใหญ่ และผู้บริหารระดับสูงของ ปตท.
  จำนวนรวมทั้งสิ้น 7 ท่าน ได้รับค่าตอบแทนจาก ปตท. ณ วันที่ 31 ธันวาคม 2553
  เป็นเงินจำนวนรวมทั้งสิ้น 75,579,339 บาท (ไม่รวมผู้บริหารระดับสูง ที่ไปปฏิบัติงานในบริษัทที่
  ปตท. ถือหุ้น และผู้บริหารระดับสูงของบริษัทที่ ปตท. ถือหุ้น ที่มาปฏิบัติงานที่ ปตท.)
  ตามรายละเอียด ดังนี้

  ค่าตอบแทนรวมของผู้บริหารระดับสูงของ ปตท.

  หน่วย : บาท

+-------------+---+-----------+---+-----------+---+-----------------+
| ค่าตอบแทน    | ปี |           | ปี |           | ปี |                 |
|             | 2 |           | 2 |           | 2 |                 |
|             | 5 |           | 5 |           | 5 |                 |
|             | 5 |           | 5 |           | 5 |                 |
|             | 1 |           | 2 |           | 3 |                 |
+-------------+---+-----------+---+-----------+---+-----------------+
|             |   | จำนวนเงิน  |   | จำนวนเงิน  |   | จำนวนเงิน        |
|             |   |           |   |           |   |                 |
|             | จ |           | จ |           | จ |                 |
|             | ำ |           | ำ |           | ำ |                 |
|             | น |           | น |           | น |                 |
|             | ว |           | ว |           | ว |                 |
|             | น |           | น |           | น |                 |
|             | ร |           | ร |           | ร |                 |
|             | า |           | า |           | า |                 |
|             | ย |           | ย |           | ย |                 |
+-------------+---+-----------+---+-----------+---+-----------------+
| เงินเดือนรวม  | 8 | 5         | 8 | 5         | 7 | 50,470,620      |
|             |   | 3,415,360 |   | 2,677,119 |   |                 |
+-------------+---+-----------+---+-----------+---+-----------------+
| โบนัสรวม     | 8 | 2         | 8 | 2         | 7 | 22,183,379      |
|             |   | 4,624,681 |   | 4,143,679 |   |                 |
+-------------+---+-----------+---+-----------+---+-----------------+
| รวม         |   | 7         |   | 7         |   | 72,653,999      |
|             |   | 8,040,041 |   | 6,820,798 |   |                 |
+-------------+---+-----------+---+-----------+---+-----------------+

เงินสมทบกองทุนสำรองเลี้ยงชีพสำหรับผู้บริหารระดับสูงของ ปตท.

  หน่วย : บาท

+-------------+----+----------+----+----------+----+----------------+
| ค่าตอบแทน    | ปี  |          | ปี  |          | ปี  |                |
|             | 25 |          | 25 |          | 25 |                |
|             | 51 |          | 52 |          | 53 |                |
+-------------+----+----------+----+----------+----+----------------+
|             |    | จำนวนเงิน |    | จำนวนเงิน |    | จำนวนเงิน       |
|             | จำ |          | จำ |          | จำ |                |
|             | นว |          | นว |          | นว |                |
|             | นร |          | นร |          | นร |                |
|             | าย |          | าย |          | าย |                |
+-------------+----+----------+----+----------+----+----------------+
| เ           | 7  | 3        | 7  | 3        | 7  | 2,925,340      |
| งินสมทบกองทุน |    | ,629,844 |    | ,384,852 |    |                |
| สำรองเลี้ยงชีพ |    |          |    |          |    |                |
+-------------+----+----------+----+----------+----+----------------+

ข้อมูลเพิ่มเติมที่เกี่ยวข้องกับคณะกรรมการและผู้บริหารของบริษัท มีดังนี้

ไม่ปรากฏว่ามีประวัติการทำความผิดตามกฎหมายในระยะ 10 ปีที่ผ่านมาเกี่ยวกับ

1)  การถูกพิพากษาว่ากระทำผิดทางอาญา ยกเว้นที่เป็นความผิดอันเกิดจากการฝ่าฝืนกฎจราจร
    ความผิดลหุโทษ หรือความผิดในทำนองเดียวกัน

2)  การถูกพิพากษาให้เป็นบุคคลล้มละลาย หรือถูกพิทักษ์ทรัพย์

3)  การเป็นผู้บริหาร หรือผู้มีอำนาจควบคุมในบริษัท
    หรือห้างหุ้นส่วนที่ถูกพิพากษาให้เป็นบุคคลล้มละลาย หรือถูกพิทักษ์ทรัพย์

8.5.15 นโยบายการไปดำรงตำแหน่งกรรมการที่อื่นของกรรมการและผู้บริหาร

ปตท. มีบริษัทในกลุ่มที่ไปลงทุนและถือหุ้นรวม 46 บริษัท (เป็นบริษัทจดทะเบียนในตลาดหลักทรัพย์ฯ
8 บริษัท) โดยประมาณร้อยละ 60 ของกำไรสุทธิ ปตท.ในปัจจุบันมาจากบริษัทในกลุ่ม ปตท.ดังนั้น
ปตท. จึงได้ให้ความสำคัญและกำหนดรูปแบบการบริหารจัดการในลักษณะกลุ่ม ปตท.
เพื่อสร้างให้เกิดพลังร่วมและมีประสิทธิภาพในการดำเนินธุรกิจร่วมกัน (Synergy)
ด้วยการเสนอแต่งตั้งให้กรรมการหรือผู้บริหารของ ปตท. ไปเป็นกรรมการในบริษัทในกลุ่ม ปตท.
เพื่อกำกับดูแลให้บริษัทดังกล่าวกำหนดนโยบายและดำเนินธุรกิจที่สอดคล้องกับนโยบายของ ปตท.
ให้เกิดประโยชน์และสร้างมูลค่าเพิ่มให้กับผู้มีส่วนได้ส่วนเสียทุกกลุ่ม ทั้งนี้
วัตถุประสงค์ของการเสนอบุคคลเพื่อไปเป็นกรรมการในบริษัทอื่นมีดังนี้

1)  เพื่อกำกับดูแลการบริหารจัดการให้เป็นไปตามนโยบายของบริษัทในกลุ่ม ปตท. และติดตาม
    ประเมินผลภาพรวมการดำเนินธุรกิจของบริษัทในกลุ่ม ปตท. ให้สอดคล้องกับนโยบายของ
    ปตท. ในทิศทางเดียวกันกับ ปตท. และมีมาตรฐานใกล้เคียงกัน

2)  เป็นการสร้าง Synergy ให้กับธุรกิจของบริษัทในกลุ่ม ปตท.
    เพื่อให้เกิดการประสานประโยชน์และการสร้างมูลค่าเพิ่มให้กับทุกองค์กรที่เกี่ยวข้อง
    รวมถึงประเทศ

3)  เพื่อนำประสบการณ์ความสามารถเฉพาะด้านไปช่วยเหลือธุรกิจ เช่น
    การนำความรู้ด้านการเงินไปช่วยปรับปรุงพัฒนาด้านบัญชี การเงิน ให้บริษัทนั้นๆ
    ดำเนินธุรกิจได้เติบโตต่อไปอย่างเข้มแข็งซึ่งรวมถึงการไปช่วยเหลือบริษัทที่ไม่ได้อยู่ในกลุ่ม
    ปตท.
    รวมทั้งสามารถนำความรู้และประสบการณ์ที่ได้ไปทำหน้าที่เป็นกรรมการกำกับดูแลบริษัทชั้นนำเหล่านั้นกลับมาช่วยเสริมประโยชน์ให้กับ
    ปตท. และเป็นการสร้างความสัมพันธ์ที่ดี เพื่อเสริมสร้างเครือข่ายพันธมิตรทางธุรกิจให้กับ
    ปตท.ด้วย

4)  ถือเป็นหน้าที่หนึ่งในการปฏิบัติหน้าที่ของกรรมการและผู้บริหาร

ทั้งนี้ ปตท.
กำกับดูแลให้มีการพิจารณาแต่งตั้งผู้บริหารหรือบุคคลภายนอกจากบุคคลในบัญชีรายชื่อกรรมการที่กระทรวงการคลัง
(Director’s Pool) ในบริษัทกลุ่ม ปตท. ที่เป็นรัฐวิสาหกิจตาม พรบ.
คุณสมบัติมาตรฐานสำหรับกรรมการและพนักงานรัฐวิสาหกิจฯ จัดทำขึ้น
ไม่น้อยกว่าหนึ่งในสามของจำนวนกรรมการอื่นของรัฐวิสาหกิจนั้น และกำกับดูแลให้ผู้บริหาร ปตท.
และบุคคลภายนอกที่ดำรงตำแหน่งกรรมการในบริษัทที่ ปตท. ถือหุ้น ดำรงตำแหน่งในบริษัทที่ ปตท.
หรือรัฐวิสาหกิจอื่นถือหุ้นไม่เกิน 3 แห่ง
เพื่อลดความเสี่ยงด้านการขัดกันทางผลประโยชน์และกำกับดูแลให้มีการปฏิบัติตามกฎหมายที่เกี่ยวข้อง

8.5.16 การพัฒนากรรมการ ปตท. 

คณะกรรมการ ปตท.
และผู้บริหารระดับสูงให้ความสำคัญต่อการเข้าร่วมอบรมสัมมนาหลักสูตรที่เกี่ยวข้องกับการพัฒนาความรู้ความสามารถในการปฏิบัติหน้าที่กรรมการอย่างสม่ำเสมอ
(ดังรายละเอียดตามข้อมูลในประวัติของแต่ละท่าน) โดยกรรมการ ปตท.
ส่วนใหญ่มีประวัติได้เข้ารับการอบรมกับสมาคมส่งเสริมสถาบันกรรมการบริษัทไทย (IOD) แล้ว โดย
ปตท.ให้การสนับสนุนและดำเนินการให้กรรมการพิจารณาเข้ารับการอบรมกับสมาคมส่งเสริมสถาบันกรรมการบริษัทไทย
และสถาบันอื่น ๆ ในทุกหลักสูตรที่เกี่ยวข้องอย่างต่อเนื่องตลอดปี
รวมถึงการจัดให้คณะกรรมการได้ดูงานจากหน่วยงาน องค์กรอื่นตามความเหมาะสม
ทำให้เกิดมุมมองความคิดที่เป็นประโยชน์มาประยุกต์ใช้กับธุรกิจของ ปตท. ทั้งนี้ใน ปี 2553
มีกรรมการเข้ารับการอบรม / สัมมนา ดังนี้

+------------------+---------------------------------------------------+
| รายชื่อกรรมการ     | หลักสูตร                                            |
+------------------+---------------------------------------------------+
| 1.  นายอำพน      | Innovation for Economic Development (IFED)        |
|     กิตติอำพน      | และศึกษาดูงานด้านพลังงานและ Green Technology ของ      |
|                  | Harvard Kennedy School                            |
+------------------+---------------------------------------------------+
| 2.  นางเบญจา     | Successful Formulation and Execution the Strategy |
|     หลุยเจริญ      | (SFE 7/2010) ของ IOD                              |
+------------------+---------------------------------------------------+
| 3.  นายวัชรกิติ     | หลักสูตรการกำกับดูแลกิจการสำห                          |
|     วัชโรทัย       | รับกรรมการและผู้บริหารระดับสูงของรัฐวิสาหกิจและองค์การมหาชน |
|                  | รุ่นที่ 5 ของสถาบันพระปกเกล้า                           |
|                  |                                                   |
|                  | หลักสูตรนักบริหารกระบวนการยุติธรรมระดับสูง รุ่นที่ 15         |
|                  | ของวิทยาลัยการยุติธรรม สำนักงานศาลยุติธรรม               |
+------------------+---------------------------------------------------+
| 4.  นายชัยเกษม    | หลักสูตรการกำกับดูแลกิจการสำห                          |
|     นิติสิริ         | รับกรรมการและผู้บริหารระดับสูงของรัฐวิสาหกิจและองค์การมหาชน |
|                  | รุ่นที่ 6 ของสถาบันพระปกเกล้า                           |
+------------------+---------------------------------------------------+
| 5.  นายนริศ ชัยสูตร | หลักสูตรการกำกับดูแลกิจการสำห                          |
|                  | รับกรรมการและผู้บริหารระดับสูงของรัฐวิสาหกิจและองค์การมหาชน |
|                  | รุ่นที่ 6 ของสถาบันพระปกเกล้า                           |
+------------------+---------------------------------------------------+
| 6.  นายสุรพล      | หลักสูตรป้องกันราชอาณาจักรภาครัฐร่วมเอกชน (ปรอ.) รุ่นที่ 23  |
|     นิติไกรพจน์     | วิทยาลัยป้องกันราชอาณาจักร                             |
+------------------+---------------------------------------------------+

การเข้ารับการอบรม / สัมมนาของกรรมการครบวาระและลาออกระหว่างปี 2553

+------------------+---------------------------------------------------+
| รายชื่อกรรมการ     | หลักสูตร                                            |
+------------------+---------------------------------------------------+
| 1.  นายจักรมณฑ์    | - Monitoring the Internal Audit Function (MIA     |
|     ผาสุกวนิช      | 7/2010)ของ IOD                                    |
|                  | - Monitoring Fraud Risk Management (MFM           |
|                  | 2/2010)ของ IOD                                    |
|                  | - Monitoring of the Quality of Financial          |
|                  | Reporting (MFR 10/2010)ของ IOD                    |
+------------------+---------------------------------------------------+
| 2.  นายจุลยุทธ     | หลักสูตรการกำกับดูแลกิจการสำห                          |
|     หิรัณยะวสิต     | รับกรรมการและผู้บริหารระดับสูงของรัฐวิสาหกิจและองค์การมหาชน |
|                  | รุ่นที่ 5 ของสถาบันพระปกเกล้า                           |
+------------------+---------------------------------------------------+

ปตท. มีนโยบายที่จะจัดให้มีกิจกรรมเยี่ยมชม ดูงาน การปฏิบัติงานจริง
ทั้งในประเทศและต่างประเทศให้กับกรรมการเป็นระยะ ๆ เพื่อให้เกิดความเข้าใจธุรกิจยิ่งขึ้น
สามารถนำความรู้ ประสบการณ์ ที่ได้รับมาช่วยในการพิจารณาเรื่องพลังงานของ ปตท.
และของประเทศได้ โดยในปี 2553 ปตท.
ได้จัดให้คณะกรรมการได้เข้าเยี่ยมชมกิจการและศึกษาดูงานต่างประเทศดังนี้

1.  การเยี่ยมชมสถาบันวิจัยและเทคโนโลยี ของ ปตท. ณ สถาบันวิจัยและเทคโนโลยี ของ ปตท.
    เพื่อให้คณะกรรมการ ปตท. ทั้งคณะเข้าเยี่ยมชมการดำเนินงาน
    และติดตามความก้าวหน้าของสถาบันฯ ภายหลังจากการประชุม

2.  การเยี่ยมชมดูงานธุรกิจของ ปตท. และ ปตท.สผ. ที่ไปลงทุนในต่างประเทศ
    เพื่อติดตามความก้าวหน้าของการลงทุน ความสำเร็จ ปัญหาและอุปสรรค
    ตลอดจนแลกเปลี่ยนประสบการณ์กับผู้ที่เกี่ยวข้อง และบริษัทพลังงานชั้นนำข้ามชาติ

8.5.17 การปฐมนิเทศกรรมการ (Directors Orientation)

สำหรับกรรมการที่เข้ารับตำแหน่งใหม่ในคณะกรรมการ ปตท. ปตท. ได้จัดให้มีการปฐมนิเทศ
เพื่อให้กรรมการใหม่ได้รับทราบนโยบายธุรกิจของ ปตท. รวมทั้งข้อมูลที่เกี่ยวข้อง เช่น
โครงสร้างทุน ผู้ถือหุ้น ผลการดำเนินงาน ข้อมูลระบบต่างๆ ที่ใช้งานภายใน ปตท. รวมทั้งกฎหมาย
กฎเกณฑ์ต่างๆ พร้อมทั้งส่งมอบคู่มือสำหรับกรรมการ
ซึ่งเป็นข้อมูลที่เป็นประโยชน์สำหรับการเป็นกรรมการ ปตท. ให้กับกรรมการ ทั้งนี้ คู่มือกรรมการ
ประกอบด้วย

คู่มือกรรมการ :

1.  พระราชบัญญัติบริษัทมหาชนจำกัด

2.  พระราชบัญญัติหลักทรัพย์และตลาดหลักทรัพย์

3.  พระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ

4.  ใบสำคัญแสดงการจดทะเบียนบริษัท

5.  หนังสือรับรองบริษัท

6.  วัตถุประสงค์ของบริษัท

7.  ข้อบังคับบริษัท

8.  ระเบียบบริษัท (14 ระเบียบ)

9.  คู่มือการกำกับดูแลกิจการที่ดี ของ ปตท.

10. คู่มือกรรมการบริษัทจดทะเบียน

ข้อมูลสำหรับกรรมการ :

1.  Presentation แนะนำการดำเนินธุรกิจของ ปตท.
    โดยประธานเจ้าหน้าที่บริหาร/กรรมการผู้จัดการใหญ่

2.  รายชื่อคณะกรรมการ และโครงสร้างการบริหาร

3.  ข้อมูลเกี่ยวกับบทบาทของคณะกรรมการ ปตท.

4.  Company Profile บริษัท ปตท. จำกัด (มหาชน)

5.  รายงานประจำปี และรายงานทางการเงินฉบับภาษาไทย และCD

6.  รายงานความรับผิดชอบต่อสังคม กลุ่ม ปตท.

7.  PTT The S-Curve Story

8.  Director Fiduciary Duty Check List

9.  หลักการกำกับดูแลกิจการที่ดี สำหรับบริษัทจดทะเบียน

10. รายการที่เกี่ยวโยงกันของบริษัทจดทะเบียน

11. ข้อแนะนำการให้สารสนเทศสำหรับผู้บริหาร

12. สารานุกรมปิโตรเลียม

13. วารสารบ้านเรา (PTT Spirit)

กรรมการผู้จัดการใหญ่หรือเลขานุการบริษัทจะเป็นผู้นำเสนอข้อมูล ปตท.
โดยบรรยายชี้แจงให้กับกรรมการใหม่เกี่ยวกับนโยบายธุรกิจของ ปตท. รวมทั้งข้อมูลที่เกี่ยวข้อง
เพื่อนำเสนอภาพรวมการดำเนินธุรกิจและผลการดำเนินงาน ให้กรรมการใหม่ได้เห็นภาพที่ชัดเจน
พร้อมกับส่งมอบคู่มือกรรมการและข้อมูลสำหรับกรรมการตามรายการข้างต้น

8.5.18 การสืบทอดตำแหน่ง

เนื่องจาก ปตท. มีสถานะเป็นรัฐวิสาหกิจ
ดังนั้นการสรรหาและแต่งตั้งตำแหน่งของกรรมการผู้จัดการใหญ่
จึงต้องปฏิบัติตามพระราชบัญญัติมาตรฐานสำหรับกรรมการและพนักงานรัฐวิสาหกิจ
โดยต้องมีคุณสมบัติตามมาตรา 8 ตรี และดำเนินกระบวนการสรรหาตามมาตรา 8 จัตวา
โดยให้คณะกรรมการ ปตท. ตั้งคณะกรรมการสรรหาคณะหนึ่งจำนวน 5 คน
ที่มีคุณสมบัติและไม่มีลักษณะต้องห้ามตามกฎหมาย ทำหน้าที่สรรหาบุคคลที่มีความรู้ ความสามารถ
และประสบการณ์ที่เหมาะสมสำหรับเป็นผู้บริหาร ปตท.
โดยต้องมีคุณสมบัติและไม่มีลักษณะต้องห้ามตามกฎหมาย ไม่เป็นกรรมการของ ปตท. ยกเว้น
เป็นผู้บริหารซึ่งเป็นกรรมการโดยตำแหน่ง และมีอายุไม่เกิน 58 ปีบริบูรณ์ในวันยื่นใบสมัคร
เมื่อคณะกรรมการสรรหาสรรหาผู้ที่มีความเหมาสมแล้วให้เสนอต่อผู้มีอำนาจพิจารณาแต่งตั้ง
โดยต้องดำเนินการให้แล้วเสร็จภายใน 1 ปีนับแต่วันที่ผู้บริหารเดิมพ้นจากตำแหน่ง
สัญญาจ้างมีระยะเวลาคราวละไม่เกิน 4 ปี
ในกรณีที่คณะกรรมการจะจ้างผู้บริหารเดิมต่อหลังจากครบกำหนดเวลาตามสัญญาจ้าง
ไม่ต้องดำเนินการกระบวนการสรรหาใหม่แต่จะจ้างเกินสองคราวติดต่อกันไม่ได้

8.5.19 ระบบการควบคุมภายใน

บริษัท ปตท.จำกัด (มหาชน) ได้ให้ความสำคัญต่อการควบคุมภายในอย่างต่อเนื่อง
โดยมุ่งเน้นให้มีระบบการควบคุมภายในที่ครอบคลุมในทุกกิจกรรมและในหลายมิติ
อย่างเพียงพอและเหมาะสมกับการดำเนินธุรกิจ
เพื่อเพิ่มประสิทธิภาพและประสิทธิผลในการดำเนินงาน การใช้ทรัพยากรและการดูแลรักษาทรัพย์สิน
รวมทั้งมีระบบบัญชีและการรายงานทางการเงินที่มีความถูกต้องเชื่อถือได้ มีการปฏิบัติตามกฎหมาย
ระเบียบ ข้อบังคับ ที่เกี่ยวข้องกับการดำเนินธุรกิจของปตท. อย่างเคร่งครัด
ทั้งนี้คณะกรรมการปตท.
ได้มอบหมายให้คณะกรรมการตรวจสอบทำหน้าที่ในการสอบทานผลการประเมินการควบคุมภายในของปตท.
เป็นประจำทุกปี

นอกจากการสอบทานผลการประเมินการควบคุมภายในของปตท. โดยคณะกรรมการตรวจสอบแล้ว
ประธานเจ้าหน้าที่บริหารและกรรมการผู้จัดการใหญ่ บริษัท ปตท.จำกัด (มหาชน)
ได้ตระหนักถึงความสำคัญของการควบคุมภายใน จึงได้มอบหมายให้คณะกรรมการบริหารความเสี่ยง
มีอำนาจหน้าที่ในการกำหนดแนวทางการปฏิบัติงานตามมาตรฐานการควบคุมภายใน การประเมินผล
และการรายงานเกี่ยวกับการควบคุมภายในของปตท. ในภาพรวม
รวมทั้งกำหนดให้มีหน่วยงานที่รับผิดชอบเกี่ยวกับงานควบคุมภายในของ ปตท. โดยตรง

ปตท. ได้ดำเนินการประเมินการควบคุมภายใน
ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.
2544 โดยมีคณะกรรมการตรวจสอบทำหน้าที่ในการสอบทานผลการประเมินการควบคุมภายใน
ซึ่งจัดทำขึ้นโดยฝ่ายบริหารและสำนักตรวจสอบภายในเป็นประจำทุกปี มีสาระสำคัญดังนี้

8.5.19.1 สภาพแวดล้อมการควบคุม (Control Environment)

  ในภาพรวม ปตท. มีสภาพแวดล้อมของการควบคุมภายในที่ดี
  มีความเหมาะสมเพียงพอต่อประสิทธิภาพและประสิทธิผลในการดำเนินธุรกิจ ดังนี้

-   การนำองค์กร (Leadership)

  ผู้บริหารมีปรัชญาและรูปแบบในการทำงาน เช่น มีทัศนคติที่ดี
  มีการส่งเสริมสนับสนุนวัฒนธรรมองค์กรที่มุ่งเน้นความซื่อสัตย์และจริยธรรม เป็นตัวอย่างที่ดี
  (Role Model) และสนับสนุนการปฏิบัติหน้าที่เกี่ยวกับการบัญชี การจัดการสารสนเทศ
  การบริหารทรัพยากรบุคคล การติดตามประเมินผล
  การบริหารความเสี่ยงเกี่ยวกับการดำเนินงานที่สำคัญ การตรวจสอบภายใน
  และการตรวจสอบภายนอก

-   นโยบายการกำกับดูแลกิจการที่ดี (Corporate Governance Policy)

  มีการทบทวนปรับปรุงนโยบายและคู่มือการกำกับดูแลกิจการที่ดีฯ
  ตามโอกาสให้สอดคล้องกับสภาพแวดล้อมทางเศรษฐกิจ และสังคมที่เปลี่ยนแปลงไป
  และกำหนดให้กรรมการ ผู้บริหาร และพนักงานทุกระดับ
  ลงนามรับทราบและยึดถือปฏิบัติเป็นส่วนหนึ่งในการทำงาน
  เพื่อให้เห็นถึงคำมั่นสัญญาในการนำนโยบายด้านการกำกับดูแลกิจการที่ดีและจรรยาบรรณธุรกิจฯ
  ไปปฏิบัติอย่างเป็นรูปธรรม โดยคณะกรรมการได้กำหนดนโยบายการกำกับดูแลกิจการที่ดีของ
  ปตท. ไว้ดังนี้

1.  คณะกรรมการ ปตท.
    ผู้บริหารและพนักงานทุกคนมุ่งมั่นที่จะนำเอาหลักสำคัญในการกำกับดูแลกิจการที่ดีของ ปตท. ทั้ง
    6 ประการ คือ Accountability, Responsibility, Equitable Treatment,
    Transparency, Vision to Create Long Term Value และ Ethics
    มาใช้ในการดำเนินงาน มีโครงสร้างการบริหารที่มีความสัมพันธ์กันระหว่างคณะกรรมการ
    ปตท. ผู้บริหารและผู้ถือหุ้นอย่างเป็นธรรม

2.  คณะกรรมการ ปตท. จะปฏิบัติหน้าที่ด้วยความทุ่มเทและรับผิดชอบ
    มีความเป็นอิสระและมีการจัดแบ่งบทบาทหน้าที่ระหว่างประธานกรรมการกับกรรมการผู้จัดการใหญ่ออกจากกันอย่างชัดเจน

3.  คณะกรรมการ ปตท. มีบทบาทสำคัญในการกำหนดวิสัยทัศน์ กลยุทธ์
    นโยบายและแผนงานที่สำคัญของ ปตท.
    โดยจะต้องพิจารณาถึงปัจจัยเสี่ยงและวางแนวทางการบริหารจัดการที่มีความเหมาะสม
    รวมทั้งต้องดำเนินการเพื่อให้มั่นใจว่าระบบบัญชี รายงานทางการเงินและการสอบบัญชี
    มีความน่าเชื่อถือ

4.  คณะกรรมการ ปตท. จะต้องเป็นผู้นำในเรื่องจริยธรรม
    เป็นตัวอย่างในการปฏิบัติงานตามแนวทางการกำกับดูแลกิจการที่ดีของ ปตท.
    และสอดส่องดูแลในเรื่องการจัดการแก้ไขปัญหาความขัดแย้งทางผลประโยชน์
    และรายการที่เกี่ยวโยงกัน

5.  คณะกรรมการ ปตท. อาจแต่งตั้งคณะกรรมการเฉพาะเรื่องขึ้นตามความเหมาะสม
    เพื่อช่วยพิจารณากลั่นกรองงานที่มีความสำคัญอย่างรอบคอบ

6.  คณะกรรมการ ปตท. ต้องจัดให้มีการประเมินผลตนเองรายปี
    เพื่อใช้เป็นกรอบในการตรวจสอบการปฏิบัติหน้าที่ของคณะกรรมการ

7.  คณะกรรมการ ปตท. เป็นผู้พิจารณากำหนดจรรยาบรรณของ ปตท. เพื่อให้คณะกรรมการ
    ผู้บริหาร พนักงาน รวมถึงลูกจ้างทุกคนใช้เป็นแนวทางในการประพฤติปฏิบัติ
    ควบคู่ไปกับข้อบังคับและระเบียบของ ปตท.

8.  มีการเปิดเผยสารสนเทศของ
    ปตท.ทั้งในเรื่องทางการเงินและที่ไม่ใช่เรื่องทางการเงินอย่างเพียงพอ
    เชื่อถือได้และทันเวลา เพื่อให้ผู้ถือหุ้นและผู้มีส่วนได้ส่วนเสียของ ปตท.
    ได้รับสารสนเทศอย่างเท่าเทียมกัน มีหน่วยงานประชาสัมพันธ์และหน่วยงานนักลงทุนสัมพันธ์
    รับผิดชอบในเรื่องการให้ข้อมูลกับนักลงทุนและประชาชนทั่วไป

9.  ผู้ถือหุ้น ปตท. จะได้รับการปฏิบัติอย่างเท่าเทียมกัน มีสิทธิในการเข้าถึงข้อมูลสารสนเทศ
    และมีช่องทางในการสื่อสารกับ ปตท.ที่เหมาะสม

10. มีระบบการคัดสรรบุคลากรที่จะเข้ามารับผิดชอบในตำแหน่งบริหารที่สำคัญทุกระดับอย่างเหมาะสมและมีกระบวนการสรรหาที่โปร่งใส
    เป็นธรรม

-   จรรยาบรรณในการดำเนินธุรกิจ (Code of Conduct)

  ปตท. กำหนดนโยบายและระเบียบปฏิบัติเป็นลายลักษณ์อักษรเกี่ยวกับความซื่อสัตย์และจริยธรรม
  (Code of Conduct)
  โดยคณะกรรมการกำกับดูแลกิจการที่ดีเป็นผู้กำหนดจรรยาบรรณในการดำเนินธุรกิจฯตามหลักมาตรฐานสากลไว้ในคู่มือการกำกับดูแลกิจการที่ดีฯ
  และกำหนดให้การฝ่าฝืนจรรยาบรรณมีความผิดทางวินัย
  จรรยาบรรณในการดำเนินธุรกิจของ ปตท. มีสาระสำคัญดังนี้

1.  เคารพกฎหมาย และหลักสิทธิมนุษยชนสากล

2.  เป็นกลางทางการเมือง

3.  ไม่มีส่วนได้ส่วนเสีย และผลประโยชน์ขัดกัน

4.  รักษาความลับ และไม่ใช้ข้อมูลภายในเพื่อประโยชน์ส่วนตัว

5.  ตอบสนองความต้องการของลูกค้า และรับผิดชอบต่อผู้บริโภค

6.  แข่งขันอย่างเสรี เป็นธรรม

7.  มีกระบวนการการจัดซื้อที่โปร่งใส และปฏิบัติต่อคู่ค้าอย่างเป็นธรรม

8.  รับผิดชอบต่อชุมชน และสังคม

9.  สนับสนุนสิทธิของพนักงาน และสร้างความผูกพันต่อองค์กร

10. มีระบบการควบคุมภายใน และการตรวจสอบภายในที่มีประสิทธิภาพ

11. มีแนวทางปฏิบัติในการรับ การให้ของขวัญ ทรัพย์สิน หรือประโยชน์อื่นใด

12. รักษาความปลอดภัย ส่งเสริมสุขอนามัย และรักษาสิ่งแวดล้อม

13. เคารพทรัพย์สินทางปัญญา และใช้เทคโนโลยีสารสนเทศในทางที่ถูก

-   ความขัดแย้งทางผลประโยชน์ (Conflicts of Interest)

  ปตท. กำหนดให้มีการเปิดเผยข้อมูลเพื่อป้องกันการขัดกันของผลประโยชน์ส่วนตนกับบริษัท
  (Conflicts of Interest) เพื่อป้องกันกิจกรรมที่อาจเกิดผลประโยชน์ทับซ้อน
  กิจกรรมที่ผิดกฎหมายและไม่เหมาะสม โดยคณะกรรมการ
  ปตท.ได้กำหนดนโยบายเกี่ยวกับความขัดแย้งทางผลประโยชน์บนหลักการที่ว่าการตัดสินใจใดๆ
  ของบุคลากรทุกระดับในการดำเนินกิจกรรมทางธุรกิจจะต้องทำเพื่อผลประโยชน์สูงสุดของ ปตท.
  เท่านั้น และถือเป็นหน้าที่ของบุคลากรทุกระดับที่จะหลีกเลี่ยงการมีส่วนเกี่ยวข้องทางการเงิน
  และ/หรือความสัมพันธ์กับบุคคลภายนอกอื่นๆ ซึ่งจะส่งผลให้ ปตท.
  ต้องเสียผลประโยชน์หรือก่อให้เกิดความขัดแย้งในด้านความภักดีหรือผลประโยชน์หรือขัดขวางการปฏิบัติงานอย่างมีประสิทธิภาพ
  โดยกำหนดให้ผู้ที่มีส่วนเกี่ยวข้องหรือเกี่ยวโยงกับรายการที่พิจารณา
  ต้องแจ้งให้บริษัททราบถึงความสัมพันธ์หรือความเกี่ยวโยงของตนในรายการดังกล่าว
  และต้องไม่เข้าร่วมการพิจารณาตัดสิน รวมถึง ปตท.
  จะต้องดำเนินการให้บุคคลที่เกี่ยวข้องไม่มีอำนาจอนุมัติหรือเกี่ยวข้องกับธุรกรรมนั้น ๆ

-   การจัดทำรายงานเปิดเผยรายการที่อาจมีความขัดแย้งทางผลประโยชน์กับ ปตท.

  ปตท. กำหนดให้ กรรมการ ผู้บริหาร พนักงานทุกคน
  ต้องจัดทำรายงานเปิดเผยรายการที่อาจมีความขัดแย้งทางผลประโยชน์ กับ
  ปตท.โดยใช้แบบฟอร์มรายงานการเปิดเผยรายการที่สงสัยว่าจะเป็นผลประโยชน์ที่ขัดกันกับผลประโยชน์ของ
  ปตท.และในการอนุมัติใด ๆ
  สำหรับกรณีดังกล่าวต้องยึดถือหลักการไม่ให้มีการกำหนดเงื่อนไขหรือข้อกำหนดพิเศษผิดไปจากปกติ
  ถือเป็นกระบวนการควบคุมภายในของ ปตท.
  รวมทั้งได้กำหนดให้สำนักตรวจสอบภายในและคณะกรรมการตรวจสอบเป็นผู้สอดส่องดูแลและจัดการแก้ไขปัญหาความขัดแย้งทางผลประโยชน์ดังกล่าว
  ทั้งนี้ในปี 2553 ไม่พบรายการขัดแย้งที่มีสาระสำคัญ

-   การจัดทำรายงานการมีส่วนได้เสียของกรรมการ ผู้บริหาร และบุคคลที่มีความเกี่ยวข้อง

  ในช่วงไตรมาสแรกของทุกปี คณะกรรมการ ปตท.
  กำหนดให้มีการจัดทำแบบรายงานการมีส่วนได้เสียของกรรมการ ผู้บริหาร
  และบุคคลที่มีความเกี่ยวข้อง
  เพื่อใช้เป็นข้อมูลพื้นฐานในการกำกับดูแลด้านการมีส่วนได้เสียในระดับกรรมการ
  และผู้บริหารระดับสูง
  โดยกำหนดให้กรรมการและผู้บริหารจะต้องจัดทำแบบรายงานดังกล่าวเป็นประจำทุกปี
  และจัดทำแบบรายงานดังกล่าวเมื่อมีการเปลี่ยนแปลง
  และกำหนดให้เลขานุการบริษัทมีหน้าที่จัดเก็บ รวบรวม และทำสำเนาส่งประธานคณะกรรมการ
  ปตท. และประธานคณะกรรมการตรวจสอบ
  เพื่อใช้ในการตรวจสอบและกำกับดูแลด้านความขัดแย้งทางผลประโยชน์

-   การจัดทำรายงานการเปลี่ยนแปลงการถือหลักทรัพย์

  เพื่อกำกับดูแลด้านการใช้ข้อมูลภายใน ปตท.ได้กำหนดให้คณะกรรมการ ปตท.และผู้บริหาร
  ซึ่งหมายรวมถึงคู่สมรสและบุตรที่ยังไม่บรรลุนิติภาวะ เมื่อมีการเปลี่ยนแปลงการถือหลักทรัพย์
  ปตท. จะต้องแจ้งให้ ปตท.ทราบ
  และรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
  ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3
  วันทำการนับจากวันที่ซื้อ ขาย โอน หรือรับโอน รวมทั้งทุกสิ้นไตรมาสและสิ้นปี
  สำนักกรรมการผู้จัดการใหญ่และเลขานุการบริษัท จะทำหนังสือแจ้งห้ามไม่ให้กรรมการ
  ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
  และซื้อขายหลักทรัพย์ของบริษัทในช่วง 45 วัน ตั้งแต่วันปิดงบจนถึงวันแจ้งงบต่อตลาดหลักทรัพย์ฯ
  คือ ก่อนที่งบการเงินจะเผยแพร่ต่อสาธารณชน
  เพื่อเป็นการป้องกันไม่ให้นำข้อมูลภายในไปใช้ในทางมิชอบ ทั้งนี้
  ในระหว่างปีที่ผ่านมากรรมการและผู้บริหารได้ปฏิบัติตามอย่างเคร่งครัด

รายงานการถือหลักทรัพย์ของกรรมการ ปตท. ใน ปี 2552 และปี 2553

+---+---------------------+-----+------+----------+-------------------+
| ล | รายชื่อกรรมการ        | จ   |      | จำนวนหุ้น  | หมายเหตุ           |
| ำ |                     | ำนว |      | เพิ่ม (ลด) |                   |
| ด |                     | นหุ้น |      | ระหว่างปี  |                   |
| ับ |                     | (   |      | (หุ้น)     |                   |
|   |                     | หุ้น) |      |          |                   |
+---+---------------------+-----+------+----------+-------------------+
|   |                     | 31  | 31   |          |                   |
|   |                     | ธ   | ธ.ค. |          |                   |
|   |                     | .ค. | 2553 |          |                   |
|   |                     | 2   |      |          |                   |
|   |                     | 552 |      |          |                   |
+---+---------------------+-----+------+----------+-------------------+
| 1 | นายนริศ ชัยสูตร        | –   | –    | –        |                   |
| . |                     |     |      |          |                   |
|   |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 2 | นายอำพน กิตติอำพน     | –   | –    | –        |                   |
| . |                     |     |      |          |                   |
|   |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 3 | นายชัยเกษม นิติสิริ      | –   | –    | –        |                   |
| . |                     |     |      |          |                   |
|   |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 4 | นายนนทิกร กาญจนะจิตรา | –   | –    | –        |                   |
| . |                     |     |      |          |                   |
|   |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 5 | นายสุรชัย ภู่ประเสริฐ    | –   | –    | –        |                   |
| . |                     |     |      |          |                   |
|   |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 6 | นายสุรพล นิติไกรพจน์    | –   | –    | –        |                   |
| . |                     |     |      |          |                   |
|   |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 7 | นายวัชรกิติ วัชโรทัย     | –   | –    | –        |                   |
| . |                     |     |      |          |                   |
|   |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 8 | นายไกรฤทธิ์ นิลคูหา     | –   | –    | –        |                   |
| . |                     |     |      |          |                   |
|   |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 9 | นายอนุวัฒน์ เมธีวิบูลวุฒิ   | –   | –    | –        |                   |
| . |                     |     |      |          |                   |
|   |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 1 | นายภูษณ ปรีย์มาโนช     | –   | –    | –        |                   |
| 0 |                     |     |      |          |                   |
| . |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 1 | นายณอคุณ สิทธิพงศ์      | –   | –    | –        |                   |
| 1 |                     |     |      |          |                   |
| . |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 1 | นางเบญจา หลุยเจริญ    | –   | –    | –        |                   |
| 2 |                     |     |      |          |                   |
| . |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+
| 1 | นายพิชัย ชุณหวชิร       | 22, | 34   | –        | จำนวนหุ้นเพิ่มขึ้น      |
| 3 |                     | 000 | ,400 |          | 12,400            |
| . |                     |     |      |          | หุ้นเนื่องจากใช้สิทธิ    |
|   |                     |     |      |          | Exercise Warrant  |
|   |                     |     |      |          | ESOP              |
|   |                     |     |      |          | ที่ได               |
|   |                     |     |      |          | ้รับมาตั้งแต่เป็นผู้บริหาร |
|   |                     |     |      |          | ปตท.              |
+---+---------------------+-----+------+----------+-------------------+
| 1 | นายประเสริฐ บุญสัมพันธ์  | –   | –    | –        | รายงานในส่วนของกา  |
| 4 |                     |     |      |          | รดำรงตำแหน่งผู้บริหาร |
| . |                     |     |      |          |                   |
|   |                     |     |      |          |                   |
+---+---------------------+-----+------+----------+-------------------+

รายงานการถือหลักทรัพย์ของกรรมการครบวาระและลาออกระหว่างปี 2553 และ 1 มกราคม
2554

+----+-----------------+------+------+--------+----------------------+
| ลำ | รายชื่อกรรมการ    | จำน  |      | จ      | หมายเหตุ              |
| ดับ |                 | วนหุ้น |      | ำนวนหุ้น |                      |
|    |                 | (หุ้น) |      | เพิ่ม    |                      |
|    |                 |      |      | (ลด)   |                      |
|    |                 |      |      | ร      |                      |
|    |                 |      |      | ะหว่างปี |                      |
|    |                 |      |      | (หุ้น)   |                      |
+----+-----------------+------+------+--------+----------------------+
|    |                 | 31   | 31   |        |                      |
|    |                 | ธ.ค. | ธ.ค. |        |                      |
|    |                 | 2552 | 2553 |        |                      |
+----+-----------------+------+------+--------+----------------------+
| 1. | คุณหญิงชฎา        | –    | –    | –      | ลาออกเมื่อวันที่ 28       |
|    | วัฒนศิริธรรม       |      |      |        | มกราคม 2553          |
|    |                 |      |      |        | ก่อนครบวาระ (9 เมษายน |
|    |                 |      |      |        | 2553) เนื่องจากอายุครบ  |
|    |                 |      |      |        | 65 ปีบริบูรณ์ ตาม        |
|    |                 |      |      |        | พรบ.คุณ               |
|    |                 |      |      |        | สมบัติมาตรฐานสำหรับกรรม |
|    |                 |      |      |        | การและพนักงานรัฐวิสาหกิจ |
|    |                 |      |      |        | พ.ศ. 2518            |
+----+-----------------+------+------+--------+----------------------+
| 2. | นายจักรมณฑ์       | –    | –    | –      | ครบวาระ วันที่ 9 เมษายน |
|    | ผาสุกวนิช         |      |      |        | 2553                 |
+----+-----------------+------+------+--------+----------------------+
| 3. | คุณพรทิพย์ จาละ    | –    | –    | –      | ครบวาระ วันที่ 9 เมษายน |
|    |                 |      |      |        | 2553                 |
+----+-----------------+------+------+--------+----------------------+
| 4. | นายจุลยุทธ        | –    | –    | –      | ลาออกเมื่อวันที่ 1 กันยายน |
|    | หิรัณยะวสิต        |      |      |        | 2553                 |
+----+-----------------+------+------+--------+----------------------+
| 5. | นายปิยวัชร นิยมฤกษ์ | –    | –    | –      | ลาออกเมื่อวันที่ 1 มกราคม |
|    |                 |      |      |        | 2554                 |
+----+-----------------+------+------+--------+----------------------+

การถือหลักทรัพย์ของผู้บริหาร ณ 31 ธันวาคม 2553

[TABLE]

หมายเหตุ : * นายชัชวาล เอี่ยมศิริ ดำรงตำแหน่งแทน นางสาวเพ็ญจันทร์ จริเกษม ตั้งแต่วันที่ 1
กุมภาพันธ์ 2554

การถือหลักทรัพย์ของผู้บริหารที่ย้ายระหว่างปี / เกษียณ / ลาออก และเสียชีวิต

[TABLE]

-   การยื่นบัญชีแสดงรายการทรัพย์สินและหนี้สินต่อ ปปช.

  ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542
  มาตรา 39 กำหนดให้กรรมการและผู้บริหารสูงสุดของ ปตท. รวมไปถึงกรรมการ
  และผู้บริหารสูงสุดในนิติบุคคลที่ ปตท. ถือหุ้นเกินกว่าร้อยละ 50
  มีหน้าที่ยื่นบัญชีแสดงรายการทรัพย์สินและหนี้สินของตน คู่สมรส
  และบุตรที่ยังไม่บรรลุนิติภาวะต่อคณะกรรมการ ปปช. ทุกครั้งที่เข้ารับตำแหน่ง ทุกๆ 3
  ปีที่ดำรงตำแหน่ง และเมื่อพ้นจากตำแหน่ง

-   การแจ้งการมีส่วนได้เสียในที่ประชุม

  ในการประชุมคณะกรรมการ ปตท.ทุกครั้ง
  ประธานกรรมการจะแจ้งต่อที่ประชุมเพื่อขอความร่วมมือกรรมการปฏิบัติตามนโยบายเกี่ยวกับเรื่องความขัดแย้งของผลประโยชน์ว่าในระเบียบวาระใดที่กรรมการเกี่ยวข้องหรือมีส่วนได้ส่วนเสีย
  ขอให้กรรมการแจ้งต่อที่ประชุมเพื่องดออกเสียงหรือให้ความเห็นใด ๆ

-   การสอบทานรายการที่เกี่ยวโยงกัน

  คณะกรรมการตรวจสอบจะนำเสนอคณะกรรมการ ปตท. เกี่ยวกับรายการที่เกี่ยวโยงกัน
  และรายการที่มีความขัดแย้งทางผลประโยชน์ ซึ่งได้มีการพิจารณาความเหมาะสมอย่างรอบคอบ
  และได้ปฏิบัติตามหลักเกณฑ์ที่ตลาดหลักทรัพย์แห่งประเทศไทย
  โดยกำหนดในรายงานและเปิดเผยข้อมูลดังกล่าวทุกไตรมาสอย่างเคร่งครัด

-   กิจกรรมรณรงค์ส่งเสริมการกำกับดูแลกิจการที่ดีและจรรยาบรรณธุรกิจ

  คณะกรรมการกำกับดูแลกิจการที่ดี
  ทำหน้าที่ส่งเสริมและกลั่นกรองการดำเนินงานเกี่ยวกับการกำกับดูแลกิจการ เพื่อให้ ปตท.
  มีการรณรงค์ส่งเสริมความสำคัญของการปฏิบัติหน้าที่ตามหลักการกำกับดูแลกิจการอย่างจริงจัง
  โดยได้จัดตั้งคณะทำงานการกำกับดูแลกิจการที่ดี
  ซึ่งมีผู้บริหารระดับผู้ช่วยกรรมการผู้จัดการใหญ่เป็นหัวหน้าคณะทำงาน ช่วยดำเนินการต่างๆ
  ตามนโยบาย
  และเป็นผู้จัดกิจกรรมหลากหลายในการรณรงค์ส่งเสริมการปลูกจิตสำนึกแห่งความรับผิดชอบภายใต้หลักการกำกับดูแลกิจการที่ดี
  ให้กับกรรมการ ผู้บริหาร พนักงาน และผู้เกี่ยวข้องดังนี้

-   ปตท. มีการสร้างบรรยากาศของการรณรงค์ ผ่านสื่อต่างๆ ภายในองค์กร เช่น
    การจัดนิทรรศการ การจัดทำ Website CG ที่มีข้อมูลครบถ้วน
    และเปิดโอกาสให้ผู้สนใจได้ติดต่อสอบถามได้ จัดรายการเสียงตามสาย
    จัดทำวีดีทัศน์เพื่อใช้สื่อความฯ จัดให้มีคอลัมน์เกี่ยวกับ CG ในวารสารรายเดือน “PTT
    Spirit” การให้พนักงานทุกคนได้รับทราบข่าวการดำเนินการที่เกี่ยวกับ CG
    รวมทั้งให้ความรู้และมีกิจกรรมที่น่าสนใจ ซึ่งได้รับการตอบรับจากพนักงานทุกระดับเป็นอย่างดี
    รวมทั้งการเผยแพร่คู่มือกำกับดูแลกิจการที่ดีของ ปตท. ฉบับปรับปรุง ครั้งที่ 2 ทั้งภาษาไทย
    และภาษาอังกฤษ สำหรับนักลงทุนและผู้สนใจต่างชาติ
    รวมถึงผู้มีส่วนได้ส่วนเสียนำไปใช้เป็นประโยชน์ หรือนำไปใช้อ้างอิงได้ไว้ใน Website ของ
    ปตท. ด้วย

-   ปตท. ได้จัดทำตัวอย่างของการปฏิบัติตนของกรรมการ ผู้บริหาร และพนักงาน เป็นบทความ
    บทวิทยุ และบทวีดิทัศน์ เพื่อเป็นการปลูกฝังให้กรรมการ ผู้บริหาร และพนักงานใช้วิจารณญาณ
    หรือการใช้ดุลยพินิจตัดสินใจเรื่องต่าง ๆ ให้รอบคอบและถูกต้อง
    โดยสามารถตรวจสอบการกระทำของตนเองได้โดยให้ถามตนเองก่อนว่าสิ่งที่จะกระทำนั้น
    เป็นสิ่งที่ถูกต้องหรือไม่ เป็นที่ยอมรับและสามารถเปิดเผยต่อสังคมได้หรือไม่
    เป็นการทำให้เสื่อมเสียชื่อเสียงของ ปตท. ในฐานะที่เป็นองค์กรแห่งจริยธรรมหรือไม่
    รวมทั้งกระบวนการติดตามการปฏิบัติตามแนวทางดังกล่าวตลอดเวลา

-   นอกจากนี้ ปตท. ยังให้ความสำคัญด้านการกำกับดูแลกิจการของบริษัทในกลุ่ม ปตท.
    เพื่อให้เป็นไปตามแนวทางการบริหารบริษัทในรูปแบบ “กลุ่ม ปตท.”
    โดยกำหนดเป้าหมายในการยกระดับมาตรฐานการกำกับดูแลกิจการของบริษัทในกลุ่ม ปตท.
    ให้อยู่ในระดับใกล้เคียงกัน
    และเตรียมความพร้อมสำหรับการเข้ารับการจัดอันดับการกำกับดูแลกิจการที่ดี
    รวมทั้งกำหนดแผนการดำเนินงาน
    และแนวทางการประชาสัมพันธ์การกำกับดูแลกิจการที่ดีเชิงรุก โดยร่วมกันศึกษา
    พัฒนาแนวทางการกำกับดูแลกิจการที่ดีตามมาตรฐานสากลที่เหมาะสมสำหรับใช้เป็นหลักปฏิบัติของกลุ่ม
    ปตท. และกำหนดหลักการกำกับดูแลกิจการของกลุ่ม ปตท. ดังนี้

  R-E-A-C-T
  R = Responsibility “ความรับผิดชอบต่อหน้าที่”
  E = Equitable Treatment “ไม่เลือกปฏิบัติ”
  A = Accountability “ยึดถือความถูกต้อง”
  C = Creation of Long Term Value “สร้างมูลค่าเพิ่มระยะยาวให้องค์กร”
  T = Transparency “ความโปร่งใสตรวจสอบได้”

-   ปตท. ได้จัดกิจกรรมเพื่อส่งเสริมการกำกับดูแลกิจการที่ดีให้กับบริษัทในกลุ่ม ปตท. ดังต่อไปนี้

    -   แต่งตั้งคณะกรรมการนโยบายการกำกับดูแลกิจการที่ดี “กลุ่ม ปตท.”

    -   จัดงานสัมมนาให้ความรู้ด้านการกำกับดูแลกิจการ ความรับผิดชอบต่อสังคม ชุมชน
        สิ่งแวดล้อม โดยเชิญวิทยากรผู้มีความรู้ ความสามารถ
        และมีประสบการณ์มาบรรยายให้ความรู้กับพนักงาน ปตท. และพนักงานของบริษัทใน กลุ่ม
        ปตท.ที่มีหน้าที่เกี่ยวข้องการกำกับดูแลกิจการ
        เพื่อเป็นการเสริมสร้างและแลกเปลี่ยนความรู้ประสบการณ์ซึ่งกันและกัน

    -   การจัดงาน PTT Group CG Day ซึ่งเป็นกิจกรรมเพื่อรณรงค์ ส่งเสริม
        และเผยแพร่การดำเนินการกำกับดูแลกิจการที่ดีของบริษัทในกลุ่ม ปตท. โดยในปี 2553
        ได้จัดงาน PTT Group CG Day 2010 ขึ้นเมื่อวันที่ 20 กันยายน 2553 ณ
        ศูนย์เอนเนอร์ยี่ คอมเพล็กซ์ ถนนวิภาวดีรังสิต กรุงเทพมหานคร
        โดยกำหนดให้แต่ละบริษัทจัดนิทรรศการและนำเสนอหลักการกำกับดูแลกิจการที่ดีและจรรยาบรรณธุรกิจของตนภายใต้แนวคิด
        CG : The Code to Growth เพื่อร่วมถอดรหัสสู่การเติบโตอย่างยั่งยืน
        และจัดการเสวนาระหว่างผู้บริหารระดับสูงของบริษัทในกลุ่ม ปตท.
        ทั้งนี้มีแขกรับเชิญกิตติมศักดิ์จากหน่วยงานภายนอก ได้แก่
        ผู้แทนจากตลาดหลักทรัพย์แห่งประเทศไทย / สำนักงานคณะกรรมการ ก.ล.ต. /
        สมาคมบริษัทจดทะเบียนไทย / สำนักงานคณะกรรมการนโยบายรัฐวิสาหกิจ /
        ผู้บริหารกลุ่ม ปตท. / พนักงาน / สื่อมวลชน และแขกผู้มีเกียรติ เข้าร่วมงาน ราว
        1,000 คน

    -   การประสานงานเพื่อร่วมพิจารณาปรึกษา หารือ แลกเปลี่ยนความเห็นภายในกลุ่ม ปตท.
        เกี่ยวกับคู่มือการกำกับดูแลกิจการของแต่ละบริษัท ตามแนวทางมาตรฐานสากล

-   ปตท. ได้จัดโครงสร้างองค์กรและสายงานบังคับบัญชาที่ชัดเจนและเหมาะสม
    มีการมอบอำนาจหน้าที่ และความรับผิดชอบเป็นลายลักษณ์อักษร โดยมีการกำหนดตัวชี้วัด (Key
    Performance Indicators : KPIs)
    ในตอนต้นปีเพื่อเป็นแนวทางในการปฏิบัติงานของพนักงาน และวัดผลตอนปลายปี
    รวมทั้งมีการทบทวนเป้าหมายประจำปีซึ่งพนักงานทุกคนทราบถึงบทบาท อำนาจ หน้าที่
    และความรับผิดชอบของตน

-   ปตท. ได้กำหนดนโยบายและวิธีบริหารทรัพยากรบุคคลไว้เป็นลายลักษณ์อักษร เช่น
    การคัดเลือก การฝึกอบรม การเลื่อนตำแหน่ง การจ่ายผลประโยชน์ตอบแทน เป็นต้น

-   ปตท. ได้จัดตั้งศูนย์บริหารข้อร้องเรียน โดยมีฝ่ายสื่อสารองค์กรเป็นผู้รับผิดชอบหลัก
    ในการบริหารจัดการข้อร้องเรียนจากภายนอกเพื่อให้มีการตอบสนองต่อข้อสอบถามต่างๆ
    รวมถึงข้อร้องเรียนภายใน โดยมีการกำหนดระยะเวลาที่เหมาะสม
    ทั้งนี้จะมีการรวบรวมและบริหารประเด็น รวมถึงนำเสนอผู้บริหารระดับสูง
    เพื่อการปรับปรุงและพัฒนาองค์กรในทุกๆด้าน อย่างสม่ำเสมอ

8.5.19.2 การบริหารความเสี่ยง (Risk Management) 

  การบริหารความเสี่ยงองค์กรเป็นสิ่งจำเป็นและสำคัญในการดำเนินธุรกิจ
  ปตท.ตระหนักถึงความสำคัญเรื่องการบริหารความเสี่ยงขององค์กรมาตลอด
  โดยดำเนินการตามแนวทางการบริหารความเสี่ยงของ The Committee of Sponsoring
  Organizations (COSO) และ ISO31000
  ซึ่งเป็นมาตรฐานสากลที่องค์กรทั่วโลกนิยมใช้อย่างแพร่หลายและเป็นที่ยอมรับ 

  ปตท. ดำเนินการปลูกฝังให้การบริหารความเสี่ยงเป็นวัฒนธรรมองค์กร
  กำหนดเป็นนโยบายในการบริหารความเสี่ยงที่ผู้บริหารและพนักงานทุกคนต้องปฏิบัติตามโดยมีคณะกรรมการบริหารความเสี่ยง
  (Risk Management Committee)
  ซึ่งประกอบด้วยผู้บริหารระดับผู้ช่วยกรรมการผู้จัดการใหญ่และผู้จัดการฝ่ายจากทุกหน่วยธุรกิจทำหน้าที่กำกับดูแลการบริหารจัดการความเสี่ยงและระบบการควบคุมภายในในภาพรวมขององค์กรและรายงานผลการบริหารจัดการต่อคณะกรรมการจัดการของ
  ปตท. และคณะกรรมการตรวจสอบทุกไตรมาส และจัดตั้งหน่วยงานระดับฝ่าย คือ
  ฝ่ายบริหารความเสี่ยงองค์กร เพื่อรับผิดชอบงานด้านการบริหารความเสี่ยง

  การบริหารความเสี่ยงของ ปตท.เป็นกระบวนการที่เชื่อมโยงกับกระบวนการวางแผนเชิงกลยุทธ์
  โดยมีการจัดทำ Strategic Thinking Session: STS
  ซึ่งเป็นการระดมสมองของผู้บริหารระดับสูงในการกำหนดทิศทางเป้าหมายและกลยุทธ์ในระดับองค์กร
  มีการประเมินปัจจัยแวดล้อมทั้งปัจจัยภายในและปัจจัยภายนอกซึ่งมีผลกระทบที่อาจทำให้องค์กรไม่สามารถดำเนินธุรกิจให้ประสบความสำเร็จตามเป้าหมาย
  (Aspiration) รวมทั้งการประเมินความเสี่ยงของการสูญเสียโอกาสในการสร้างมูลค่าเพิ่ม
  การจัดลำดับความสำคัญของความเสี่ยง โดยกำหนดเป็น Corporate Risk Profile
  ของแต่ละปี
  มอบหมายผู้รับผิดชอบดำเนินการตามกระบวนการบริหารความเสี่ยงโดยคณะกรรมการบริหารความเสี่ยงจะมีการติดตามความก้าวหน้าการดำเนินงานปัญหาอุปสรรค
  ติดตามผลการบริหารความเสี่ยงของแต่ละ Risk Area รวมทั้ง เหตุการณ์ต่างๆ (Event
  Risk) ที่เกิดขึ้นระหว่างปีซึ่งมีผลกระทบต่อ ปตท.

  ในปี 2553 ความเสี่ยงระดับองค์กรที่สำคัญ ได้แก่
  การชะลอการดำเนินโครงการในเขตนิคมอุตสาหกรรมมาบตาพุด
  การบริหารจัดการการจัดหาและการแข่งขันในธุรกิจก๊าซธรรมชาติ การควบคุมราคาก๊าซหุงต้ม
  (LPG) และก๊าซธรรมชาติสำหรับยานยนต์ (NGV)
  การบริหารจัดการกิจการโรงกลั่นน้ำมันในช่วงวัฏจักรขาลงของธุรกิจปิโตรเคมี
  ความเสี่ยงด้านการปฏิบัติการของหน่วยธุรกิจน้ำมันและธุรกิจก๊าซธรรมชาติ
  การขยายการลงทุนในธุรกิจต่างประเทศ และการบริหารทรัพยากรบุคคลในกลุ่ม ปตท. ทั้งนี้
  ปตท. ได้มีการบริหารจัดการความเสี่ยงให้อยู่ในระดับที่ยอมรับได้
  ซึ่งคณะกรรมการตรวจสอบได้สอบทานการบริหารความเสี่ยงทุกไตรมาส
  เพื่อกำกับดูแลในการบริหารจัดการความเสี่ยงเป็นไปตามนโยบายของปตท.

  ทั้งนี้รายละเอียดด้านการบริหารความเสี่ยง ปรากฏในหัวข้อ “ปัจจัยความเสี่ยง”

8.5.19.3 กิจกรรมการควบคุม (Control Activities)

  ปตท. กำหนดให้คณะกรรมการจัดการ
  มีอำนาจหน้าที่ในการทบทวนรายงานทั้งทางการเงินและไม่ใช่รายงานทางการเงินของทุกกลุ่มธุรกิจ
  ในภาพรวมขององค์กร และมีการสอบทานการปฏิบัติงานให้เป็นไปตามกฎ ระเบียบ ข้อบังคับ
  และคู่มือการปฏิบัติงานต่างๆ อย่างสม่ำเสมอ

  นอกจากนี้ ปตท.
  ได้กำหนดให้มีนโยบายและระเบียบปฏิบัติเป็นลายลักษณ์อักษรเพื่อการควบคุมในส่วนที่มีความเสี่ยงที่สำคัญ
  เช่น ธุรกรรมด้านการเงิน การจัดซื้อ และการบริหารทั่วไป
  มีการมอบหน้าที่อย่างเป็นระบบให้กับกลุ่มบุคลากรเพื่อความมั่นใจว่ามีระบบการตรวจสอบ สอบทาน
  และคานอำนาจกันได้ โดยมีการแบ่งแยกอำนาจหน้าที่ในการอนุมัติ การประมวลผลข้อมูล
  การบันทึกรายการหรือการบันทึกบัญชี การรับ-จ่ายเงิน การสอบทานการตรวจสอบ
  และการดูแลรักษาทรัพย์สิน ออกจากกันโดยเด็ดขาด
  รวมถึงระบุการดำเนินงานในส่วนที่มีความเสี่ยงสำคัญและกำหนดกลไกในการควบคุมเพื่อป้องกันและลดข้อผิดพลาด
  มีการสอบทานผลการดำเนินงานโดยฝ่ายบริหารอย่างสม่ำเสมอ
  มีการกำหนดให้ใช้ดัชนีวัดผลการดำเนินงานกับพนักงานทั้งองค์กร
  เพื่อให้การควบคุมกิจกรรมด้านการบริหารมีความเหมาะสมและเพียงพอ

  ในกรณีที่ ปตท. มีการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าว ปตท.
  มีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนดทุกครั้ง
  ทุกรายการ โดยผู้ที่มีส่วนได้ส่วนเสียจะไม่ร่วมอนุมัติรายการนั้นๆ ทั้งยังมีการติดตาม
  และดูแลผลการดำเนินงานอย่างใกล้ชิด

  คณะกรรมการ ปตท. ดูแล ติดตาม ให้นโยบาย และคำแนะนำเกี่ยวกับมาตรฐานคุณภาพ
  ความปลอดภัย อาชีวอนามัย และสิ่งแวดล้อม ที่ ปตท.
  นำมาปรับใช้เป็นกิจกรรมการควบคุมผ่านคณะกรรมการกำกับดูแลกิจการที่ดี
  คณะกรรมการตรวจสอบในการสอบทานการดำเนินงาน และคณะกรรมการจัดการของ ปตท.
  ในระดับฝ่ายจัดการ ซึ่งมีกรรมการผู้จัดการใหญ่เป็นประธานฯ โดยมีหน่วยงานรับผิดชอบ คือ
  ฝ่ายความมั่นคง ความปลอดภัย อาชีวอนามัย และสิ่งแวดล้อม และฝ่ายบริหารคุณภาพองค์กร

  ทั้งนี้ ในปี 2552 และปี 2553 สำหรับการดำเนินงานคุณภาพ ความมั่นคง ปลอดภัย
  อาชีวอนามัยและสิ่งแวดล้อม เพื่อความเป็นเลิศขององค์กร ปตท.
  ได้ดำเนินงานตามกรอบนโยบายที่กำหนดไว้อย่างเป็นรูปธรรม โดยมีการดำเนินการที่สำคัญ อาทิ

-   การบริหารจัดการตามแนวทางเกณฑ์รางวัลคุณภาพแห่งชาติ (Thailand Quality Award :
    TQA)

-   การใช้เครื่องมือการบริหารจัดการด้าน QSHE
    ทั้งที่นำมาจากมาตรฐานในระดับสากลและที่พัฒนาขึ้นเอง

-   การปรับปรุงแนวทางการกำกับดูแลด้าน SHE และกำหนด PTT Group SHE Strategic
    Direction 2009 - 2013 ขึ้น โดยมีโปรแกรมการดำเนินงาน 3 โปรแกรมหลัก ได้แก่

    -   การพัฒนา PTT Group SSHE Management Standard :
        เพื่อเป็นมาตรฐานการดำเนินงานที่สามารถบริหารจัดการความเสี่ยงด้าน SSHE
        ได้อย่างครอบคลุมในทุกกิจกรรม

    -   การจัดทำ PTT Group SHE Performance Measurement and Reporting
        System : โดยมีการจัดทำคู่มือและแบบฟอร์มการวัดและรายงานผลการดำเนินงานด้าน
        SHE กลุ่ม ปตท. และได้มีการทดลองใช้ในพื้นที่นำร่องแล้วเสร็จ ซึ่งในปี 2553
        จะได้มีการขยายผลการเก็บและรายงานข้อมูลให้ครบทุกพื้นที่ปฏิบัติงานและทุกบริษัทใน
        กลุ่ม ปตท. ต่อไป

    -   การจัดทำ PTT Group Volatile Organic Compounds Management System :
        เพื่อศึกษาและจัดทำบัญชีการระบายสารอินทรีย์ระเหยง่าย (Volatile Organic
        Compounds : VOCs) ของบริษัทใน กลุ่ม ปตท. ที่ตั้งอยู่ในพื้นที่เขตควบคุมมลพิษ
        จ.ระยอง เพื่อเป็นข้อมูลในการกำหนดกลยุทธ์การจัดการ VOCs อย่างเป็นระบบ

-   การแต่งตั้ง “คณะทำงาน Corporate SHE Programs กลุ่ม ปตท.”
    เพื่อผลักดันการดำเนินโปรแกรมหลักให้สามารถบรรลุผลได้ตาม Strategic Direction
    ที่กำหนด

ทั้งนี้รายละเอียดการดำเนินงานได้รายงานไว้ในหัวข้อ “พลังที่ยั่งยืน เพื่อไทย” แล้ว

8.5.19.4 ระบบสารสนเทศและการสื่อสารข้อมูล (Information & Communication) 

  ด้วยวิสัยทัศน์ของคณะกรรมการ ปตท.ในด้านเทคโนโลยีสารสนเทศ จึงได้ร่วมกับบริษัทในกลุ่ม
  ปตท. จัดตั้ง บริษัท พีทีที ไอซีที โซลูชั่น จำกัด (PTTICT) ขึ้น
  เพื่อเป็นศูนย์รวมการบริการเทคโนโลยีสารสนเทศของ ปตท. และบริษัทในกลุ่ม ปตท.
  เพื่อลดค่าใช้จ่าย ลดปริมาณโครงสร้างพื้นฐานทางเทคโนโลยี
  ลดความซ้ำซ้อนในงานด้านเทคโนโลยีสารสนเทศของแต่ละบริษัท และเพิ่มอำนาจต่อรองให้ ปตท.
  และบริษัทในกลุ่ม ปตท. ซึ่งที่ผ่านมา PTTICT สามารถทำหน้าที่ได้อย่างมีประสิทธิภาพต่อเนื่อง
  เป็นกำลังสำคัญสำหรับ ปตท. และบริษัทในกลุ่ม ปตท. ในด้านเทคโนโลยีสารสนเทศ

  คณะกรรมการ ปตท. ให้ความสำคัญกับความปลอดภัยในระบบเทคโนโลยีสารสนเทศ
  และความปลอดภัยในการเก็บรักษาข้อมูลทางอิเลคทรอนิคส์ผ่านคณะกรรมการตรวจสอบ
  มีการสอบทานระบบสารสนเทศที่ใช้สำหรับการบริหารงาน
  และสำหรับระบบการควบคุมภายในอย่างต่อเนื่อง

  ปตท.
  ได้นำระบบสารสนเทศและการสื่อสารมาประกอบเป็นเครื่องมือในการปฏิบัติงานและพัฒนาอย่างต่อเนื่องโดยมีการจัดทำแผนแม่บทสารสนเทศที่ตอบสนองตรงกับความต้องการของธุรกิจ
  และสนับสนุนการตัดสินใจของผู้บริหาร โดยในปี 2553 ปตท.
  ได้มีการพัฒนาปรับปรุงระบบรายงาน Business Warehouse (BW)
  ซึ่งใช้จัดทำรายงานที่สำคัญต่อการดำเนินธุรกิจ เพื่อนำเสนอให้ผู้บริหารใช้ในการตัดสินใจ
  ได้อย่างถูกต้องและรวดเร็วทันต่อสถานการณ์ ซึ่งในปัจจุบันมีระบบที่เกี่ยวข้อง เช่น
  ระบบรายงานงบการเงิน (Business Consolidation System – BCS)
  ระบบวางแผนทางการเงิน (E-Planning) ระบบการจัดลำดับความน่าเชื่อถือลูกค้า (Credit
  Rating) เป็นต้น เพื่อรองรับความต้องการของผู้บริหาร
  ในการนำข้อมูลทีสำคัญมาใช้ประกอบในการดำเนินธุรกิจ รวมทั้งการติดตามผลการดำเนินงาน
  การตัดสินใจ และการคาดการณ์สถานการณ์ในอนาคต

  สำหรับการวัดผลการดำเนินงาน และเปรียบเทียบผลการดำเนินงานกับเป้าหมาย ปตท.
  ได้พัฒนาปรับปรุงระบบสารสนเทศเดิมที่มีอยู่ให้สามารถรองรับนโยบายและโครงสร้างองค์กรในอนาคตได้แก่
  ระบบ COACH ระบบ Balanced Scorecard และ ระบบ Key Performance Indicators
  : KPIs รวมถึงการพัฒนาระบบประเมินผลแบบ Variable Bonus
  เพื่อให้ผลตอบแทนแก่พนักงาน ตามผลการดำเนินงานที่ปฏิบัติได้จริงในปีนั้นๆ

8.5.19.5 ระบบติดตามและประเมินผล (Monitoring & Evaluation) 

-   ระบบการตรวจสอบภายใน

  สำนักตรวจสอบภายใน เป็นหน่วยงานอิสระในฝ่ายบริหาร
  รับผิดชอบโดยตรงต่อคณะกรรมการตรวจสอบ ทำหน้าที่ในการตรวจสอบบัญชีการเงิน
  เทคโนโลยีสารสนเทศ ความปลอดภัย อาชีวอนามัยและสิ่งแวดล้อม รวมทั้งตรวจสอบบริษัทย่อย
  บริษัทร่วม ให้ปฏิบัติงานตามมาตรฐานการตรวจสอบภายในระดับสูง

  สำนักตรวจสอบภายในมีการกำหนดแผนการตรวจสอบภายในประจำปี
  และแผนการตรวจสอบระยะยาวล่วงหน้า 3 ปี
  ซึ่งจะมีความสอดคล้องกับผลการประเมินความเสี่ยงขององค์กร
  และได้รายงานผลการตรวจสอบต่อคณะกรรมการตรวจสอบเพื่อพิจารณา
  และรายงานต่อคณะกรรมการ ปตท. รับทราบเป็นประจำทุกไตรมาส
  และมีการรายงานในกรณีจำเป็นเร่งด่วนต่อคณะกรรมการ ปตท.

  ทั้งนี้หากคณะกรรมการตรวจสอบพบข้อบกพร่องจะพิจารณาสั่งการแก้ไขในทันที
  และมีการติดตามผลการแก้ไขอีกด้วย
  โดยคณะกรรมการตรวจสอบจะนำผลการตรวจสอบในแต่ละไตรมาสรายงานต่อคณะกรรมการ
  ปตท. ในรายงานการกำกับดูแลของคณะกรรมการตรวจสอบ

-   การประเมินการควบคุมภายในด้วยตนเอง

  นอกจากนี้ ปตท. มีการติดตามประเมินผลการควบคุมภายใน
  และประเมินคุณภาพการปฏิบัติงานอย่างน้อยปีละครั้ง
  โดยได้กำหนดไว้เป็นส่วนหนึ่งของกระบวนการปฏิบัติงานตามปกติของฝ่ายบริหาร ผู้ควบคุมงาน
  และผู้มีหน้าที่เกี่ยวข้อง รวมทั้งได้จัดให้มีการประเมินการควบคุมภายในด้วยตนเอง (Control
  Self - Assessment : CSA) ในปตท. แบบผสมผสานดังนี้

-   จัดทำแบบประเมินการควบคุมภายใน (Questionnaire)
    เพื่อการประเมินการควบคุมภายในทั้งในระดับองค์กรและระดับฝ่ายงาน

-   จัดประชุมเชิงปฏิบัติการ (Control Self-Assessment Workshop)
    เพื่อการประเมินการควบคุมภายในในระดับกิจกรรม
    มุ่งเน้นกิจกรรมการควบคุมในกระบวนการทำงาน
    โดยผลการประเมินและแผนการปรับปรุงการควบคุมภายในจะต้องได้รับความเห็นชอบจากเจ้าของกระบวนการ

  ทั้งนี้ฝ่ายบริหารความเสี่ยงองค์กรจะเป็นผู้รวบรวมข้อมูล วิเคราะห์ สรุปผล
  และจัดทำรายงานการประเมินตนเองทั่วทั้งองค์กร
  โดยมีคณะกรรมการบริหารความเสี่ยงทำหน้าที่กลั่นกรอง ให้ความเห็น และวางแนวทาง
  ให้แก่หน่วยงานที่รับผิดชอบ เพื่อดำเนินการแก้ไขปรับปรุงเป็นประจำทุกปี
  นอกจากนี้ยังมีสำนักตรวจสอบภายในของ ปตท.
  ทำการสอบทานเพื่อสร้างความมั่นใจได้ว่ามีการควบคุมภายในที่มีอยู่เหมาะสมต่อการบริหารจัดการความเสี่ยง
  และมีการปฏิบัติอย่างสม่ำเสมอ

  การติดตามและประเมินการควบคุมภายในของปตท.
  ได้ยึดถือและปฏิบัติตามแนวทางการติดตามประเมินผลการควบคุมภายใน
  ซึ่งกำหนดในเอกสารคำแนะนำ : การจัดทำรายงาน ตามระเบียบคณะกรรมการตรวจเงินแผ่นดิน
  ข้อ 6 การติดตามประเมินผลอยู่ในเกณฑ์ดี นอกจากนี้ทุกกลุ่มธุรกิจในปตท.
  จะมีการรายงานผลการดำเนินงานทุกเดือน รวมทั้งมีการวัดผลการดำเนินงาน
  โดยเปรียบเทียบกับตัวชี้วัด (Key Performance Indicators : KPIs) อย่างสม่ำเสมอ

  คณะกรรมการตรวจสอบได้สอบทานผลการประเมินการควบคุมภายใน
  ซึ่งประเมินโดยผู้บริหารและสำนักตรวจสอบภายในอย่างสม่ำเสมอ
  ไม่พบประเด็นปัญหาหรือข้อบกพร่องที่เป็นสาระสำคัญ
  ซึ่งสอดคล้องกับความเห็นของผู้สอบบัญชีของปตท. ระบบการควบคุมภายในของปตท.
  มีความเพียงพอและมีประสิทธิผล บรรลุตามวัตถุประสงค์ของปตท.

[]

[]

[]

[]

[]